სსიპ საქართველოს ტექნიკური უნივერსიტეტის
არჩილ ელიაშვილის სახელობის მართვის სისტემების ინსტიტუტი

2024-2026 წლების სამეცნიერო კვლევების პროგრამა:

რთული სისტემების იდენტიფიკაციის, ოპტიმიზაციის, მოდელირების, კონსტრუირებისა და მართვის აქტუალური პრობლემების კვლევა

პროგრამის მენეჯერი, ინსტიტუტის დირექტორი
ნ. ყავლაშვილი

არჩილ ელიაშვილის სახელობის მართვის სისტემების ინსტიტუტში სამეცნიერო კვლევები ტრადიციულად სამი ძირითადი მიმართულებით მიმდინარეობს: მართვის თეორია, მართვის სისტემები და მოწყობილობები, მათ შორის მართვის პროცესები ენერგეტიკულ სისტემებში, და ინფორმატიკა.
ინსტიტუტში კვლევები ხუთ სამეცნიერო განყოფილებაში ხორციელდება (42.5 საშტატო ერთეული). ეს განყოფილებებია:
1. მინდია სალუქვაძის სახელობის სისტემების იდენტიფიკაციისა და ოპტიმალური მართვის   განყოფილება;
2. ინფორმაციის გარდაქმნის პრობლემების განყოფილება;
3. ენობრივი მოდელირების განყოფილება;
4. ვლადიმერ ჭავჭანიძის სახელობის ხელოვნური ინტელექტის პრობლემების განყოფილება;
5. ვახტანგ გომელაურის სახელობის ენერგოსისტემის სტრუქტურისა და ენერგოდანადგარების ოპტიმიზაციის განყოფილება
კვლევების განხორციელებაში მონაწილეობენ საინჟინრო-ტექნიკური განყოფილების თანამშრომლები (9 საშტატო ერთეული). თემატიკის შესრულებას ხელს უწყობს აგრეთვე დამხმარე პერსონალი და ადმინისტრაცია (8 საშტატო ერთეული). 

ინსტიტუტს მიღებული აქვს შოთა რუსთაველის ეროვნული სამეცნიერო ფონდის 2 გრანტი (მათ შორის ერთი მიმდინარე);
2021-2023 წლების განმავლობაში შესრულებული პროექტის ფარგლებში:
გამოიცა 1 მონოგრაფია, 2 სახელმძღვანელო, ინსტიტუტის 3 სამეცნიერო შრომათა კრებული; 
თანამშრომელთა მიერ გამოქვეყნდა 65 სამეცნიერო ნაშრომი (მათ შორის 4 უცხოეთში). მათ ასევე მონაწილეობა მიიღეს 15 სამეცნიერო ფორუმში (მათ შორის 3 უცხოეთში)
1997 წლიდან ინსტიტუტში ყოველწლიურად გამოიცემა სამეცნიერო შრომათა კრებული.



პროგრამა მოიცავს შემდეგ პროექტებს:
I
[bookmark: _Hlk106998853]1.1 პროექტის დასახელება: 
მართვის რთული უწყვეტი სისტემების იდენტიფიკაცია, ოპტიმიზაციის უწყვეტი და დისკრეტული ალგორითმების შემუშავება და ანალიზი  პრაქტიკაში გამოყენებისათვის
სამეცნიერო ერთეულის დასახელება 
მინდია სალუქვაძის სახელობის სისტემების იდენტიფიკაციისა და ოპტიმალური მართვის   განყოფილება
სამეცნიერო ერთეულის ხელმძღვანელი, მთავარი მეცნიერი თანამშრომელი
 ბესარიონ შანშიაშვილი, ტექნიკის მეცნიერებათა დოქტორი, პროფესორი
სამეცნიერო ერთეულის პერსონალური შემადგენლობა:
1. ნუგზარ დადიანი - უფროსი მეცნ. თანამშრომელი, ტექნიკის მეცნიერებათა კანდიდატი; 
2. ვიქტორ ხუციშვილი - უფროსი მეცნ. თანამშრომელი, ფიზ-მათ. მეცნიერებათა კანდიდატი; 
3. ნელი კილასონია – უფროსი მეცნ. თანამშრომელი, ტექნიკის მეცნიერებათა   კანდიდატი;
4. ქეთევან კუთხაშვილი – უფროსი მეცნ. თანამშრომელი, ტექნიკის მეცნიერებათა   კანდიდატი;
5. დალი სიხარულიძე - მეცნიერი თანამშრომელი;
6. დუდუხანა ცინცაძე – მეცნიერი თანამშრომელი;
7. ქეთევან ომიაძე – მეცნიერი თანამშრომელი.
1.2 პროექტის ხელმძღვანელი: 
ბესარიონ შანშიაშვილი, ტექნიკის მეცნიერებათა დოქტორი, პროფესორი
დაბ. თარიღი:  25.07.1946
მისამართი: ირაკლი აბაშიძის ქუჩა 46,  სადარბაზო 2, ბინა 15, თბილისი, საქართველო 
ტელ.:  599 79 05 98, 577 05 22 84 
ელ. ფოსტა: b.shanshiashvili@gtu.ge, besoshan@hotmail.com 
დაკავებული თანამდებობა 
საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის მინდია სალუქვაძის სახელობის სისტემების იდენტიფიკაციისა და ოპტიმალური მართვის განყოფილების უფროსი 
ტექნიკური უნივერსიტეტი. ინფორმატიკისა და მართვის სისტემების ფაკულტეტი. მართვის სისტემების და ავტომატიზაციის დეპარტამენტის პროფესორი.

განათლება 
1988-1993	ივანე ჯავახიშვილის სახელობის თბილისის სახელმწიფო უნივერსიტეტი, მექანიკა-მათემატიკის ფაკულტეტი; სპეციალობა - მათემატიკა. კვალიფიკაცია - მათემატიკოსი, მათემატიკის მასწავლებლი (დიპლომი წარჩინებით УВ № 997077)
1970-1973  საქართველოს პოლიტექნიკური ინსტიტუტის ასპირანტურა; სპეციალობა – ავტომატური რეგულირებისა და მართვის თეორია. (დამთავრება – სადისერტაციო ნაშრომის წარდგინებით)
1964-1969   საქართველოს პოლიტექნიკური ინსტიტუტი, ავტომატიკისა და გამოთვლითი ტექნიკის ფაკულტეტი; სპეციალობა - ავტომატიკა და ტელემექანიკა, კვალიფიკაცია - ინჟინერ-ელექტრიკოსი (დიპლომი წარჩინებით С № 437135)
1953-1964     თბილისის 57-ე საშუალო სკოლა (ოქროს მედლით)
სამეცნიერო ხარისხი
2001            	ტექნიკის მეცნიერებათა დოქტორი (დიპლომი № 001047). სადისერტაციო ნაშრომის თემა: “უწყვეტი სტაციონარული და არასტაციონარული სისტემების იდენტიფიკაცია”.
1974         	ტექნიკის მეცნიერებათა კანდიდატი (დიპლომი № 102124). სადისერტაციო ნაშრომის თემა: „მართვის რეცირკულაციური არაწრფივი ინერციული ობიექტების იდენტიფიკაცია“
სამეცნიერო წოდება
2004              პროფესორი (ატესტატი № 000523);
1991              დოცენტი (ატესტატი ДЦ № 046551, წლის დეკემბერი); 
1990              უფროსი მეცნიერი თანამშრომელი (ატესტატი СН № 065108)
მეცნიერებათა აკადემიების წევრობა
2011              საქართველოს საინჟინრო აკადემიის ნამდვილი  წევრი (აკადემიკოსი) (№ 2-315);
2007              საქართველოს საინჟინრო აკადემიის წევრ-კორესპონდენტი (№ 3-260).
სამუშაო გამოცდილება
2022-დან
დღემდე   საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის მინდია სალუქვაძის სახელობის სისტემების იდენტიფიკაციისა და ოპტიმალური მართვის განყოფილების უფროსი 
2009-დან    
დღემდე 	საქართველოს ტექნიკური უნივერსიტეტის მართვის სისტემების და ავტომატიზაციის დეპარტამენტის პროფესორი
2019-2022	არჩილ ელიაშვილის სახელობის მართვის სისტემების ინსტიტუტი, მინდია სალუქვაძის სახელობის სისტემების იდენტიფიკაციისა და ოპტიმალური მართვის განყოფილების მთავარი მეცნიერი თანამშრომელი
2006-2019   	არჩილ ელიაშვილის სახელობის მართვის სისტემების ინსტიტუტი, ოპტიმალური მართვის პრობლემების განყოფილების მთავარი მეცნიერი თანამშრომელი
2006-2009  საქართველოს ტექნიკური უნივერსიტეტის მართვისა და ავტომატიზაციის კათედრის სრული პროფესორი
2002-2006 	საქართველოს მეცნიერებათა აკადემიის არჩილ ელიაშვილის მართვის სისტემების ინსტიტუტი, ოპტიმალური მართვის პრობლემების განყოფილების წამყვანი მეცნიერი თანამშრომელი
1987-2002  	საქართველოს მეცნიერებათა აკადემიის მართვის სისტემების ინსტიტუტი, ოპტიმალური მართვის პრობლემების განყოფილების უფროსი მეცნიერი თანამშრომელი
1986-1987  	საქართველოს მეცნიერებათა აკადემიის მართვის სისტემების ინსტიტუტი, ოპტიმალური მართვის პრობლემების განყოფილების მეცნიერი თანამშრომელი
1982-1986 	საქართველოს მეცნიერებათა აკადემიის მართვის სისტემების ინსტიტუტი, ოპტიმალური მართვის პრობლემების განყოფილების უფროსი მეცნიერი თანამშრომელი
1975-1982 	საქართველოს მეცნიერებათა აკადემიის კიბერნეტიკის ინსტიტუტი, მათემატიკური კიბერნეტიკის განყოფილების უმცროსი მეცნიერი თანამშრომელი
1974-1975   	საქართველოს პოლიტექნიკური ინსტიტუტი, ავტომატიკისა და ტელემექანიკის კათედრა,  უფროსი მეცნიერი თანამშრომელი
1970-1973   	საქართველოს პოლიტექნიკური ინსტიტუტი, ავტომატიკისა და ტელემექანიკის კათედრა, ასპირანტი
1969-1970     	საპროექტო საკონსტრუქტორო ინსტიტუტი, „ავტომატმრეწვი“, მეტალურგიული წარმოების მართვის ავტომატიზირებული სისტემების განყოფილება, ინჟინერი
სამეცნიერო პროდუქტიულობა
                      Scopus - ციტირების ინდექსი: 16, H-ინდექსი: 3; Web of science - ციტირების ინდექსი 26, H-ინდექსი: 3; Google scholar - ციტირების ინდექსი 39, H-ინდექსი: 4
სამეცნიერო ინტერესთა სფერო
                     	მართვის თეორია; სისტემების იდენტიფიკაცია; არაწრფივი და არასტაციონარული დინამიკური სისტემების თეორია; ოპტიმალური  სისტემები;   ადაპტური სისტემები; ჩვეულებრივი დიფერენციალური განტოლებები 
ენების ცოდნა
	ქართული -მშობლიური, რუსული – სრულყოფილად, ინგლისური – კარგად, გერმანული - საშუალოდ
კონფერენციებში მონაწილეობა
                      45 სამეცნიერო კონფერენცია (7 ადგილობრივი კონფერენცია 1970-1986 წწ., 38 საერთაშორისო კონფერენცია, სიმპოზიუმი, კონგრესი 1987-2023 წწ.)
სამეცნიერო შრომების რაოდენობა 
142 სამეცნიერო პუბლიკაცია, მათ შორის 1 მონოგრაფია (თანაავტორებთან ერთად), 11 სასწავლო-მეთოდური ნაშრომი (მათ შორის 5 სახელმძღვანელო)

1.3 მონაწილე ინსტიტუტი: 
საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტი
1.4 პროექტის ხანგრძლივობა:
სამი წელი, 2024-2026 წწ. 
1.5 პროექტის მოკლე შინაარსი  
შემოთავაზებული პროექტის მიზანია რთული უწყვეტი დინამიკური, კერძოდ არაწრფივი და არასტაციონარული, სისტემების, იდენტიფიკაციის აქტუალურ ამოცანათა თეორიული კვლევა და ოპტიმიზაციის უწყვეტი და დისკრეტული ალგორითმების შემუშავება მათი პრაქტიკული გამოყენებისათვის. ამ მიზნის მისაღწევად პროექტის ფარგლებში წარმოდგენილი იქნება ორი მიმართულება: 
მიმართულება I - მართვის რთული უწყვეტი სისტემების იდენტიფიკაცია და მოდელირება.
მიმართულება II - ოპტიმიზაციის უწყვეტი და დისკრეტული ალგორითმების დამუშავება და ანალიზი  პრაქტიკაში გამოყენებისათვის
კვლევის აღნიშნული მიმართულებები გულისხმობს  შემდეგი შინაარსის სამეცნიერო-კვლევითი  საქმიანობის განხორციელებას:
მიმართულება I. პროექტის ეს მიმართულება მიზნად ისახავს მართვის რთული სისტემების, კერძოდ არაწრფივი და არასტაციონარული სისტემების იდენტიფიკაციის ძირითადი ამოცანების კვლევას. მასში დამუშავებული იქნება არაწრფივი სისტემების სტრუქტურული და პარამეტრული იდენტიფიკაციის მეთოდები და ალგორითმები, და არასტაციონარული დინამიკური სისტემების პარამეტრული იდენტიფიკაციის მეთოდი და ალგორითმი.  
ღია და უკუკავშირიანი არაწრფივი სისტემების სტრუქტურული და პარამეტრული იდენტიფიკაციის ამოცანები განხილული იქნება უწყვეტ ბლოკურად ორიენტირებული მოდელების ქვესიმრავლეებზე, რომელთა ელემენტები - მოდელები ნაკლებად არის შესწავლილი.
სტრუქტურული იდენტიფიკაციის ამოცანის დასმისას იგულისხმება, რომ ცნობილია მოდელთა და შემავალი სიგნალების კლასები და საჭიროა დამუშავდეს მოდელის განსაზღვრის კრიტერიუმი მოდელთა კლასიდან. ამოცანის ასეთი დასმა შესაბამისობაშია  ლ. ზადეს მიერ შემოტანილი იდენტიფიკაციის კლასიკურ განმარტებასთან.
პარამეტრული იდენტიფიკაციის ამოცანა უშუალოდ იქნება დაკავშირებული სტრუქტურული იდენტიფიკაციის ამოცანასთან ერთი და იგივე ექსპერიმენტული მონაცემების გამოყენებით.
პროექტში განხილული იქნება წრფივი ცვლადპარამეტრებიანი დინამიკური სისტემების, რომელთა მდგომარეობის ცვლადები უშუალო დაკვირვებას არ ექვემდებარება, პარამეტრული იდენტიფიკაციის ამოცანა, რომელიც დასმული იქნება როგორც ჩვეულებრივი დიფერენციალური განტოლებების ამოხსნის შებრუნებული ამოცანა გარკვეული შეზღუდვების დროს სისტემის შემავალი და გამომავალი ცვლადების დაკვირვებადობის პირობებში.
გათვალიწინებულია დამუშავებული იდენტიფიკაციის მეთოდებისა და ალგორითმების გამოკვლევა ადეკვატურობისა და სიზუსტის თვალსაზრისით.
მიმართულება II. მიკროეკონომიკაში  და წარმოებაში წარმოშობილი  ზოგიერთი კერძო ამოცანის კვლევა, მათთვის მათემატიკური მოდელების აგება. აგრეთვე,  აგებული მოდელების შესაბამისი ალგორითმების დამუშავება და ანალიზი. აღნიშნული ამოცანების კვლევა წარიმართება ორი მიმართულებით: 
ქვემიმართულება II.1. მათემატიკური პროგრამირების ზოგიერთი აქტუალური ამოცანის კვლევა.
წინა წლებში მიღებული შედეგების საფუძველზე  და არსებული მეთოდების და ალგორითმების  ანალიზის  შედეგად, შემუშავდება პროექტში  მოყვანილი საკითხებისათვის ახალი ალგორითმები, რაც მოიცავს მრავალკრიტერიული ოპტიმიზაციის,   მთელრიცხვა წრფივი  პროგრამირების, გრაფთა თეორიის, კომბინატორული   მეთოდებით  კვლევას.
ქვემიმართულება II.2. ამოცანების კვლევა, რომელთა შესაბამისი მოდელები დისკრეტული ოპტიმიზაციის დინამიკური მოდელების კლასს განეკუთვნება. განხილული იქნება პრობლემების ანალიზი და ალგორითმული გადაწყვეტა.
 ამ ქვემიმართულებაში ძირითადად განხორციელებული იქნება დისკრეტული ოპტიმიზაციის კონკრეტული ამოცანების ანალიზი დინამიკურობის გათვალისწინებით, როცა გასათვალისწინებელია პარამეტრების ცვლილება. განხილული იქნება როგორც ერთკრიტერიუმიანი, ასევე მრავალკრიტერიული შემთხვევები და მათი გამოყენება მიკროეკონომიკის და წარმოების სხვადასხვა სფეროებში. კერძოდ, შემუშავებული იქნება სკალარული და ვექტორული ოპტიმიზაციის ამოცანის ამოხსნის ახალი ალგორითმები, რომლებიც შეიძლება გამოყენებული იქნას წარმოების დაგეგმვის, გადაზიდვების, დისტრიბუციის, მშენებლობის და სხვა სფეროებში. შესწავლილი იქნება განრიგთა თეორიის ამოცანები და მასთან დაკავშირებული საკითხები. ამ ამოცანების გადასაჭრელად გამოყენებული იქნება დისკრეტული ოპტიმიზაციის, დინამიკური პროგრამირების და გრაფთა თეორიის ფუნდამენტური საკითხები და ალგორითმები. აგებული იქნება ალგორითმები, რომელთა პრაქტიკული რეალიზაციის მიზნით შერჩეული იქნება რიცხვითი მეთოდები.

2.1. პროექტის აღწერილობა

შემოთავაზებული პროექტი ითვალისწინებს მართვის რთული უწყვეტი სისტემების, კერძოდ არაწრფივი და არასტაციონარული სისტემების იდენტიფიკაციის ძირითადი ამოცანების კვლევას და აგრეთვე, ოპტიმიზაციის უწყვეტი და დისკრეტული ალგორითმების დამუშავებას და ანალიზს მათი გამოყენების მიზნით პრაქტიკული ამოცანების გადასაწყვეტად. ჩასატარებელი კვლევები მიეკუთვნება  მეცნიერების  შემდეგ  სფეროებს: სისტემათა იდენტიფიკაციის თეორია,  მათემატიკური მოდელირება,  კლასიკური და მრავალმიზნიანი ოპტიმიზაცია.

2.2. შესავალი (კვლევის ობიექტი, პრობლემის აქტუალობა, კვლევის სიახლე, კვლევის მეთოდოლოგია)
კვლევის ობიექტი
       თანამედროვე წარმოების მართვა ან ადამიანთა მოღვაწეობის სხვადასხვა სფეროში გადაწყვეტილების მიღება ხშირად დაკავშირებულია ადამიანური ან სხვა მატერიალური რესურსების ხარჯვასთან. გადაწყვეტილების მიღება ყოველთვის რაღაც მიზნის მიღწევასთან არის დაკავშირებული. საუკეთესო გზის მოძებნა და ეფექტური გადაწყვეტილების მიღება რთული ამოცანაა და თანამედროვე მეცნიერული მეთოდების გამოყენებითაა შესაძლებელი. მეცნიერული მეთოდები პირველ რიგში ამოცანისათვის მათემატიკური მოდელის შედგენას, ხოლო შემდეგ წარმოდგენილი მოდელით  ობიექტების ანალიზსა და კვლევას გულისხმობს.  
ეკონომიკის განვითარების თანამედროვე  პირობებში არასტაბილურობა, ინფლაციური პროცესები და არადაბალანსირებულობა გრძელვადიანი საწარმოო პროგრამის დაგეგმვაში ინვესტიციების რისკს ზრდის და ქმნის გარკვეულ სირთულეებს. ამის გარდა, საწარმოსთვის ფინანსურ, შრომით რესურსებზე, წარმოების სიმძლავრეებზე და ა.შ. შეზღუდვების არსებობის გამო, იმ პროექტების ერთობლიობის შერჩევის ამოცანა, რომლებიც დიდ მოგებას მოიტანს, შეიძლება ამოიხსნას მათემატიკური პროგრამირების მეთოდებით, როგორიცაა მთელრიცხვა პროგრამირება, დინამიური პროგრამირება და სხვა. ამისათვის, პირველ რიგში უნდა შეიქმნას ამოცანის მათემატიკური მოდელი, შემდეგ კი დამუშავდეს მათემატიკური აპარატი მის ამოსახსნელად.
მიმართულება I
წარმოებასა და მრეწველობაში არსებულ სისტემებში მიმდინარე პროცესების კანონზომირებების დადგენისა და მათი მართვისათვის აუცილებელია ამ პროცესების ფორმალიზირებული წარმოდგენა მათემატიკური მოდელის სახით. 
მართვის თეორიის ერთ-ერთი ძირითადი მიმართულება – სისტემების იდენტიფიკაცია გულისხმობს სისტემის ოპტიმალური მოდელის აგებას სისტემის ფუნქციონირების დროს სისტემის შემავალ და გამომავალ სიდიდეებზე დაკვირვებების საფუძველზე. სისტემის შესახებ არსებული აპრიორული ინფორმაციისა და სისტემის დაკვირვებადობისაგან დამოკიდებულებით ასხვავებენ იდენტიფიკაციის სხვადასხვა ამოცანებს. სისტემის სახეობისა და მისი ფუნქციონირების პირობებისაგან ამ ამოცანების გადაწყვეტა შეიძლება განხორციელდეს სხვადასხვა სახის მოდელებით აქტიური ან პასიური ექსპერიმენტის ჩატარების საფუძველზე.
პროექტის კვლევის ობიექტს წარმოადგენს ღია და უკუკავშირით ფუნქციონირებადი არაწრფივი სისტემები, და ასევე სისტემები ცვლადი პარამეტრებით, რომელთა აღწერა შესაძლებელია არაწრფივი და ცვლადკოეფიციენტებიანი ჩვეულებრივი დიფერენციალური განტოლებებით.ვ პროექტი მიზნად ისახავს ასეთი სისტემების სტრუქტურული და პარამეტრული იდენტიფიკაციის მეთოდებისა და ალგორითმების დამუშავებას.
მიმართულება II 
ადამიანის მოღვაწეობის სხვადასხვა სფეროში დაგეგმვის და მართვის ამოცანების შესწავლის და  აგრეთვე  მრავალი წარმატებული კომპანიის გამოცდილების მაგალითზე შეგვიძლია დავასკვნათ, რომ უძლიერესი კონკურენციის პირობებში ეკონომიკური და საწარმოო საქმიანობის დაგეგმვა არის მათი გადარჩენის, ეკონომიკური ზრდისა და კეთილდღეობის უმნიშვნელოვანესი პირობა. ტექნოლოგიების განვითარებამ ხელი შეუწყო მონაცემებისა და ინფორმაციის დიდი ნაკადების დამუშავებას. 
რეალობაში ნებისმიერი სერიოზული პრაქტიკული ამოცანა ხასიათდება ერთზე მეტი კრიტერიუმით. ტექნიკურ-ეკონომიკური გადაწყვეტილებების მისაღებად საჭიროა მათი დასაბუთების ისეთი მათემატიკური მეთოდების დამუშავება, რომლებიც უფრო ადეკვატურად ასახავენ რეალურ სიტუაციას.  წრფივი და მთელრიცხვა პროგრამირება გამოიყენება გადაწყვეტილებების მისაღებად ისეთ სფეროებში, როგორიცაა დაგეგმვა და წარმოების გრაფიკის შედგენა, სასაწყობო მარაგების შექმნა და ხარჯვა, ფინანსური დაგეგმვა, შეკვეთათა პორტფელის შერჩევა, მარკეტინგი, კომპანიის საქონლის რეკლამა და ა.შ.
ეკონომიკური და საწარმოო საქმიანობის ამოცანების უდიდესი რაოდენობა ეყრდნობა ისეთ მონაცემებს, რომლებიც დისკრეტული ბუნებისაა და ძალიან ხშირად არასტაბილურია, რაც იმას ნიშნავს, რომ მონაცემები დაგეგმვის პროცესში შეიძლება შეიცვალოს. ასეთი ამოცანების ამოხსნისთვის კი შეიძლება გამოყენებული იყოს დინამიური პროგრამირების და დისკრეტული ოპტიმიზაციის მეთოდები.

პრობლემის აქტუალობა
უძველესი დროიდან ადამიანები უდიდეს ენერგიას ხარჯავდნენ ბუნებაში მიმდინარე მოვლენების კანონზომიერების დასადგენად. შემეცნების ამ სქემაში პირველადია საკვლევ მოვლენაზე დაკვირვებების შედეგები, რომელთა გათვალისწინებით ხდება გარკვეული წარმოდგენის - მოდელის ჩამოყალიბება, ხოლო შემდეგ მოდელიდან გადასვლა პრაქტიკულ საქმიანობაში. შემეცნების ასეთი სქემა გამოყენებადია როგორც ბუნებრივი ისე ხელოვნურად შექმნილი ობიექტების მიმართ.  
თუ გავითვალისწინებთ იმ გარემოებას, რომ კონკრეტული პირობები და მათთან დაკავშირებული სიტუაციები უაღრესად მრავალგვარია, შეგვიძლია დავასკვნათ, რომ  გონივრული ანუ საუკეთესო გადაწყვეტილების კონცეფციის ჩამოყალიბება დაკავშირებულია ლოგიკურ, ობიექტურ  და  სუბიექტურ სირთულეებთან. აქ, პირველ რიგში, იგულისხმება ადეკვატური მოდელების აგების პრობლემა წინასწარი განსაზღვრული მიზნის მისაღწევად, შემდგომი ოპტიმალური გადაწყვეტილების კონცეფციის გამომუშაობისათვის. ამგვარად,  წარმოიქმნება აუცილებლობა  განხორცილდეს გადაწვეტილების მიღების პროცესის შესაბამისი გარემოსა და კრიტერიუმების მოდელების შემუშავება და მათი პარამეტრების იდენტიფიცირება, ერთი მხრივ, ხოლო, მეორე მხრივ,  დაკონკრეტებული მოდელების ფარგლებში განხორციელდეს ალტერნატივათა „ოპტიმიზაცია“. მათემატიკური მოდელის აგება რთული პროცესია, რადგან მოდელი, ერთი მხრივ, ზუსტად უნდა ასახავდეს ფიზიკურ თუ ეკონომიკურ პროცესს და, მეორე მხრივ, უნდა იყოს იმგვარი, რომ მისი შესაბამისი ალგორითმი ამოცანის ამოხსნას და  შედეგების მიღებას რეალურად შესაძლო დროში იძლეოდეს.
წინამდებარე პროექტის  ფარგლებში განხორციელდება  ზოგადი სქემის -  იდენტიფიკაცია, ოპტიმიზაცია, მოდელირება, - შესწავლა როგორც აბსტრაქტულ-განზოგადებული ფორმით, ასევე კონკრეტულ რეალიზაციებში. რაც, უდავოდ, წარმოადგენს დღევანდელობისთვის აქტუალურ თემატიკას გამოყენებათა მრავალფეროვნების გათვალისწინებით.
მიმართულება I
არაწრფივი და არასტაციონარული დინამიკური სისტემების იდენტიფიკაციის ახალი მეთოდების შემუშავების აქტუალობა განპირობებულია იმით, რომ სისტემის შესახებ ინფორმაციის მიღება, დამუშავება და ფორმალიზება მათემატიკური მოდელის ფორმით,  საწარმოო პროცესების მართვის თანამედროვე ავტომატური სისტემების შექმნის საშუალებას იძლევა, რაც, თავის მხრივ, განაპირობებს საკვლევი სისტემის ფუნქციონირების ხარისხის ამაღლებას მაღალხარისხოვანი საბოლოო პროდუქციის გამოშვების მიზნით, დახარჯული შრომისა და ენერგო¬რესურსების შემცირებას.  
ამრიგად, არაწრფივი დინამიკური სისტემების იდენტიფიკაციის და მეთოდებისა და ალგორითმების დამუშავება მეტად აქტუალურია და აქვს დიდი თეორიული და პრაქტიკული მნიშვნელობა.
მიმართულება II 
თანამედროვე კონკურენტულ პირობებში, როდესაც შექმნილია  უამრავი მეთოდი და ალგორითმი გადაწყვეტილების ოპტიმალური ვარიანტის მისაღებად, აუცილებელია ფართოდ დაინერგოს არსებული და შემუშავდეს ახალი მიდგომები ამა თუ იმ  გადაწყვეტილების მისაღებად. არ არსებობს ადამიანის მოღვაწეობის არცერთი სფერო, რომელშიც მრავალკრიტერიული ოპტიმიზაციის ამოცანამდე არ მივდივართ, თუ  ყველა გონივრულ გარემოებას  გავითვალისწინებთ არსებულ შეზღუდვებთან ერთად. ეს ეხება სხვადასხვა საწარმოო პროცესის დაგეგმვას, სხვადასხვა ტიპის მეურნეობის მართვას, წყალსაცავების წყლის მარაგის რაციონალურ გამოყენებას, განათლების სისტემას, ყოფაცხოვრებას  და ა.შ. მაგრამ  ჯერჯერობით მრავალკრიტერიული ოპტიმიზაციის მეთოდები (უწყვეტი და დისკრეტული) არ გამოიყენება საკმარისად, რაც გამოიწვევს შესაძლო მარცხს კონკურენტულ გარემოში. ამიტომ აუცილებელია ოპტიმიზაციის არსებული მეთოდების ფართო გამოყენება და ახალი მეთოდების და ალგორითმების შემუშავება ასეთი ტიპის ამოცანებისათვის. ინტუიცია და ჯანსაღი აზრი წარმოადგენენ სერიოზულ დამხმარეებს მარტივი ამოცანების ამოხსნის დროს და იძლევა საშუალებას, რომ მივიღოთ ამოცანის ამოხსნა  სპეციალური ცოდნის და რაოდენობრივი შეფასების რთული მეთოდიკის გარეშე, მაგრამ რთული ამოცანების ამოხსნის დროს, რომლებიც უამრავ ცვლადს და შეზღუდვას შეიცავს, მხოლოდ ინტუიცია და ჯანსაღი აზრი არ არის საკმარისი, იმისათვის, რომ უფრო ეკონომიური, დასაბუთებული და სწორი გადაწყვეტილება მივიღოთ, მეცნიერული მეთოდების გამოყენება ხდება საჭირო.
[bookmark: _Hlk151885932]ამ თვალსაზრისით, ოპტიმიზაციის უწყვეტი და დისკრეტული ალგორითმების დამუშავება, ანალიზი და მათი გამოყენება  პრაქტიკის  კერძო ამოცანებში აქტუალურია და მიზანშეწონილია მათი გამოყენება  პრაქტიკული  ამოცანების გადასწყვეტად.
კვლევის სიახლე
მიმართულება I
ტექნიკური სისტემის მოდელის სტრუქტურას, ჩვეულებრივად, ადგენენ სისტემაში მიმდინარე პროცესების ფიზიკური კანონების საფუძველზე. პროექტში არაწრფივი სისტემების სტრუქტურული იდენტიფიკაციის ამოცანა განხილული იქნება ღია და უკუკავშირიან ბლოკურად ორიენტირებული მოდელების სიმრავლეებზე აპოსტერიორული, ანუ გაზომვების საფუძველზე მიღებული, ინფორმაციის საფუძველზე. 
პარამეტრული იდენტიფიკაციის ამოცანა განხილული იქნება ღია და უკუკავშირიანი ბლოკურად ორიენტირებული მოდელების ქვესიმრავლეებზე აპოსტერიორული ინფორმაციის გამოყენების საფუძველზე, რომლის ელემენტებისათვის ეს ამოცანა ნაკლებად არის გამოკვლეული. 
მიმართულება II 
სამუშაოს მიზანს წარმოადგენს  ზოგიერთი აქტუალური  დისკრეტული ოპტიმიზაციის ამოცანის ამოხსნა ადამიანის მოღვაწეობის სხვადასხვა სფეროდან, რომელთათვისაც  ამოხსნის ალგორითმი ჯერჯერობით შემუშავებული არ არის.  
ისეთი საწარმოს ან კომპანიის მუშაობის გრძელვადიანი დაგეგმვის პროცესი, სადაც ძალიან დიდი რაოდენობის მონაცემების დამუშავებაა საჭირო, თანამედროვე მათემატიკური მეთოდებისა და კომპიუტერული გამოთვლების გარეშე წარმოუდგენელი ხდება. ხშირად საჭიროა გადაწყვეტილების მიღება ინფორმაციის უზარმაზარი ნაკადის და შეზღუდვათა რაიმე სისტემის ფარგლებში, რაც ჩასატარებელ ღონისძიებათა გარკვეული გარემოებებით განისაზღვრება. განსახილველი ამოცანების შესაბამისად არსებობს უწყვეტი და დისკრეტული მათემატიკური მოდელები. ფიზიკური თუ დაგეგმვის ეკონომიკური ამოცანების უმრავლესობა სწორედ დისკრეტული მათემატიკური მოდელებით აღიწერება. 
როგორც უწყვეტ, ასევე დისკრეტულ შემთხვევაში ამოცანები შეიძლება დავყოთ სტატიკურ და დინამიკურ ამოცანებად. ამოცანის დინამიკური ხასიათი ალგორითმის აგებას კიდევ უფრო ართულებს. დისკრეტული ოპტიმიზაციის ამოცანების ერთერთი მიმართულებაა კალენდარული დაგეგმვის ამოცანების კვლევაა. 
ჩვენი მიზანია ამ ამოცანების  მათემატიკური მოდელის შედგენა და შემდეგ  არსებული მეთოდების გამოყენებით (ან, შესაძლოა,  მათი მოდიფიკაციით და დახვეწით) ამ ამოცანების ამოხსნა.
კვლევის მეთოდოლოგია
მიმართულება I
პროექტის მიზნების მისაღწევად გამოყენებული იქნება ჩვეულებრივი დიფერენციალური განტოლებების კვლევის, მათემატიკური ანალიზის, უმაღლესი ალგებრის, გამოთვლითი მათემატიკის, ალბათობის თეორიისა და მათემატიკური სტატისტიკის, იდენტიფიკაციისა და მართვის თეორიის, რხევების თეორიის მეთოდები. შემუშავებული იდენტიფიკაციის მეთოდების ალგორითმების ეფექტურობა გამოკვლეული იქნება როგორც თეორიული ანალიზის ისე მოდელირების დახმარებით. გამოყენებული მეთოდიკა წარმატებით გადაწყვეტს პროექტში დასმულ ამოცანებს.

მიმართულება II 
პროექტის მიზნების მისაღწევად გამოყენებული იქნება თანამედროვე მათემატიკური თეორიები და მეთოდები, რომლებიც ადექვატურნი იქნებიან პროექტში განხილული ამოცანების. 
კერძოდ, გამოყენებული იქნება მრავალკრიტერიული ოპტიმიზაციის, კომბინატორული ოპტიმიზაციის, გრაფთა თეორიის მათემატიკური ანალიზის, უმაღლესი ალგებრის, ჩვეულებრივი დიფერენციალური განტოლებების კვლევის, ალბათობის თეორიის და მათემატიკური სტატისტიკის, გამოთვლითი მათემატიკის, დისკრეტული მათემატიკის, მათემატიკური პროგრამირების და დინამიური დაპროგრამების მეთოდები. კვლევის მეთოდოლოგიური პრობლემების მკაფიოდ წარმოსაჩენად განვიხილავთ მრავალკრიტერიუმიან ამოცანებს, რომლებიც მოცემული პროექტის მნიშვნელოვანი კომპონენტებია. მრავალკრიტერიალური ამოცანების მათემატიკური მოდელირების პროცესში ძირითადი სირთულე მდგომარეობს ამონახსნის ცნების განსაზღვრაში. ეს პრობლემა წყდება სათანადო განმარტების, პარეტო ოპტიმალობის (ან მისი სხვადასხვა ვარიანტის) შემოღებით, რაც დღეისთვის კარგად დამუშავებულ მათემატიკურ თეორიას წარმოადგენს, ერთის მხრივ, და, ამასთანავე,  თავად არის ინტენსიური კვლევის ობიექტი, მეორეს მხრივ. 
გამოყენებული მეთოდები პროექტში განხილული ამოცანების ადექვატურია. ამასთანავე, შემუშავებული მეთოდების ეფექტურობა გამოკვლეული იქნება როგორც თეორიული ანალიზის, ისე რიცხვითი მოდელირების დახმარებით.

2.3. არსებული ლიტერატურული მონაცემები (რა არის გაკეთებული და როგორ იყენებენ მიღებულ შედეგებს)
მიმართულება I
არაწრფივი სისტემების იდენტიფიკაციის ამოცანებისადმი მიძღვნილია ნაშრომთა დიდი რაოდენობა, რომლებშიც ეს ამოცანა გადაწყვეტილია სხვადასხვა მიდგომით.  
არაწრფივი სისტემების იდენტიფიკაციის დროს არაწრფივი მოდელებით შეიძლება გამოიყოს ძირითადად ორი ტენდენცია. პირველი მდგომარეობს კერძო სახის, უმთავრესად ბლოკურად ორიენტირებული მოდელების (მაგალითად [1,2), ხოლო მეორე კი ზოგადი მოდელების, ძირითადად ვოლტერას ფუნქციონალური მწკრივების (მაგალითად [3,4]) და კოლმოგოროვ-გაბორის უწყვეტი და დისკრეტული პოლინომების [5,6] გამოყენებაში საკვლევი სისტემის მათემატიკური აღწერისათვის. 
არაწრფივი სისტემების იდენტიფიკაციისათვის როგორც ბლოკურად ორიენტირებული, ისე ზოგადი სახის მოდელების გამოყენებას აქვს თავისი დადებითი და უარყოფითი მხარეები. ბლოკურად ორიენტირებული მოდელების უპირატესობა გამოიხატება მათი სიმარტივით, რის გამოც ისინი უფრო გამოიყენება პრაქტიკაში, საწარმოო პროცესების მოდელირებისათვის.
არაწრფივი სისტემების სტრუქტურული და პარამეტრული იდენტიფიკაციის მეთოდები, მათი წარმოდგენისას ბლოკურად ორიენტირებული მოდელებით, ძირითადად დამუშავებუღია ღია სისტემებისათვის (მაგალითად [7-16]). 
უკუკავშირით ფუნქციონირებადი სისტემები ფართოდ არის გავრცელებული საწარმოო პროცესებში, კერძოდ სამთო, მეტალურგიულ, ქიმიურ, ცემენტის და სხვა წარმოებებში. მათი აღწერისათვის გამოიყენება უკუკავშირიანი ბლოკურად ორიენტირებული მოდელები, მაგრამ შეინიშნება ასეთი სისტემებისათვის დამუშავებული იდენტიფიკაციის მეთოდების სიმცირე (მაგალითად [17-22]). რაც შეიძლება აიხსნას იდენტიფიკაციის ამოცანების გადაწყვეტის მათემატიკური სირთულეებით. იგივე შეიძლება ითქვას არასტაციონარული სისტემების იდენტიფიკაციის ამოცანებისადმი მიძღვნილი ლიტერატურის მიმართ (მაგალითად 23-27).

მიმართულება II 
რთული სისტემების მოდელირებასა და ოპტიმიზაციის პრობლემატიკისადმი მიძღვნილია სამეცნიერო შრომათა დიდი რაოდენობა, რომლის მოკლე და უაღრესად არასრული ჩამონათვალი მოტანილია ქვემოთ. თავის მხრივ, არსებული ლიტერატურის სიუხვე თავისთავად მეტყველებს მიმართულება II-ის ფარგლებში განსახორციელებელ სამუშაოთა აქტუალობაზე როგორც თეორიული, ასევე პრაქტიკული  თვალსაზრისით. წინამდებარე პროექტისთვის ნიშანდობლივია აგრეთვე  ის გარემოება, რომ არჩილ ელიაშვილის სახელობის მართვის სისტემების ინსტიტუტს  მნიშვნელოვანი წვლილი აქვს შეტანილი რთული სისტემების მოდელირებასა და ოპტიმიზაციის პრობლემატიკის განვითარებაში (იხ. ზოგიერთი ლიტერატუტის ჩამონათვალი ქვემოთ), რაც მოცემული პროექტის მიმართულება II -ის წარმატებით განხორციელების გარანტიებს იძლევა.

2.4. პროექტის არსი და მეცნიერული ღირებულება
ქვემოთ მოგვყავს პროექტის არსის და მეცნიერული ღირებულების აღწერა პროექტის შემადგენელი  მიმართულებების მიხედვით:
მიმართულება I 
არაწრფივი დინამიკური სისტემებისათვის შემუშავებული იქნება სტრუქტურული და პარამეტრული იდენტიფიკაციის ორიგინალური მეთოდები და ალგორითმები ღია და უკუკავშირიან ბლოკურად-ორიენტირებულ მოდელების სიმრავლეებზე სისტემის ფუნქციონირებისას სისტემის შემავალ და გამომავალ ცვლადებზე დაკვირვებების საფუძველზე.
პროექტში განხილული იქნება წრფივი არასტაციონარული დინამიკური სისტემების, რომელთა მდგომარეობის ცვლადები უშუალო დაკვირვებას არ ექვემდებარება, პარამეტრული იდენტიფიკაციის ამოცანა, რომელიც დასმული იქნება როგორც ჩვეულებრივი დიფერენციალური განტოლებების ამოხსნის შებრუნებული ამოცანა გარკვეული შეზღუდვების დროს სისტემის შემავალი და გამომავალი ცვლადების დაკვირვებადობის პირობებში.
პროექტში ჩატარდება შემუშავებული მეთოდებისა და ალგორითმების გამოკვლევა თეორიული ანალიზისა და მოდელირების საშუალებით. ასევე დამუშავდება რეკომენდაციები მათი გამოყენებისათვის პრაქტიკაში.
პროექტის მეცნიერული ღირებულება მდგომარეობს იმაში, რომ განხორციელებული კვლევის შედეგად შემუშავებული იქნება პრაქტიკაში გავრცელებული არაწრფივი და არასტაციონარული სისტემების იდენტიფიკაციის ახალი, ორიგინალური ეფექტური მეთოდები და ალგორითმები. ჩატარებული კვლევის შედეგები, კერძოდ, შემუშავებული მეთოდები და ალგორითმები შეიძლება გადაეცეს პოტენციურ მომხმარებლებს - საწარმოებს, კვლევით და საკონსტრუქტორო ორგანიზაციებს შემდგომი გამოყენებისათვის.
მიმართულება II 
ეკონომიკური  და წარმოებაში წარმოშობილი ამოცანების უმრავლესობა უწყვეტი ან დისკრეტული მათემატიკური მოდელებით აღიწერება. როგორც წესი, ასეთი ამოცანები კომბინატორული ხასიათისაა და ოპტიმალური გადაწყვეტილების მისაღებად სრულ გადარჩევას საჭიროებს, რაც გამოთვლების რაოდენობის ზრდას იწვევს. ამოცანის ამოსახსნელად დახარჯული მანქანური დროს დამოკიდებულება მონაცემთა მოცულობაზე განისაზღვრება ფუნქციით, რომელიც შეიძლება იყოს პოლინომიალური ან არაპოლინომიალური. თუმცა შესაძლოა პოლინომიალური ალგორითმი იყოს არაეფექტური, თუ პოლინომის ხარისხი ძალიან მაღალია. ამიტომ, ინტერესმოკლებული არ არის თუნდაც უკვე არსებული ალგორითმის გაუმჯობესება პოლინომის ხარისხის დაწევის შემთხვევაში.
პროექტის ამ მიმართულების ფარგლებში განხორციელდება ოპტიმიზაციის პრობლემების ანალიზი როგორც კლასიკურ დასმაში, ასევე მრავალკრიტერიუმიან შემთხვევაში, რაც მნიშვნელოვანია გამოყენებების თვალსაზრისით სხვადასხვა სფეროებში. შემუშავებული იქნება ოპტიმიზაციის  ორიგინალური, უწყვეტი და დისკრეტული ალგორითმები.   შესწავლილი იქნება განრიგთა თეორიის რამდენიმე ამოცანა და მასთან დაკავშირებული საკითხები. განხილული იქნება პრაქტიკული მნიშვნელობის მქონე სხვადასხვა საოპტიმიზაციო ამოცანების რიცხვითი ამოხსნები.
[bookmark: _Hlk106998767]3.1. პროექტის ფარგლებში შესასრულებელი ამოცანები ეტაპების ჩვენებით და მოსალოდნელი შედეგები სათანადო ინდიკატორებით.
2024 წელი
I ეტაპი
მიმართულება I 
არაწრფივი სისტემების სტრუქტურული და პარამეტრული იდენტიფიკაციის თანამედროვე მეთოდების მიმოხილვა და ანალიზი. ღია არაწრფივი სისტემების მათემატიკური მოდელების განხილვა. ღია არაწრფივი სისტემების იდენტიფიკაციის ამოცანების დასმა.
მოსალოდნელი შედეგები
ჩატარდება არაწრფივი სისტემების იდენტიფიკაციის თანამედროვე მეთოდების მიმოხილვა და ანალიზი. განხორციელდება ღია არაწრფივი სისტემების მათემატიკური მოდელების განხილვა. დაისმება ღია არაწრფივი სისტემების იდენტიფიკაციის ამოცანები.
მიმართულება II
ქვემიმართულება II. 1. მრავალკრიტერიული ოპტიმიზაციის აქტუალური ამოცანების მოდელირება მათი საწარმოო პროცესებსა და მიკროეკონომიკაში გამოყენებისათვის.
ქვემიმართულება II. 2. დინამიკური პროგრამირების მეთოდების კვლევა მათი საწარმოო პროცესებისა და მიკმიკროეკონომიკის ამოცანების გადაჭრის თვალსაზრისით.
მოსალოდნელი შედეგები:
პრაქტიკული ამოცანების დეტალური შესწავლის შედეგად მოხდება მათი მათემატიკური მოდელის ჩამოყალიბება.
მოხდება ერთკრიტერიუმიანი და ვექტორული ოპტიმიზაციის არსებული მეთოდების მიმოხილვისა და ანალიზის შედეგების მიხედვით ყველაზე ეფექტური ჯგუფის გამოყოფა განსახილველი პრაქტიკული ამოცანების გადაწყვეტის თვალსაზრისით.
II ეტაპი
მიმართულება I 
სისტემის შემავალი და გამომავალი სიგნალების მიხედვით ჩაკეტილ ციკლიანი არაწრფივი სისტემების სტრუქტურული და პარამეტრული იდენტიფიკაციის მეთოდების შემუშავება. შემუშავებული იდენტიფიკაციის მეთოდების გამოკვლევა სიზუსტის თვალსაზრისით.
მოსალოდნელი შედეგები
შემუშავდება სისტემის შემავალი და გამომავალი სიგნალების მიხედვით ჩაკეტილ ციკლიანი არაწრფივი სისტემების სტრუქტურული და პარამეტრული იდენტიფიკაციის მეთოდები. ჩატარდება შემუშავებული იდენტიფიკაციის მეთოდების გამოკვლევა სიზუსტის თვალსაზრისით.
მიმართულება II
[bookmark: _Hlk151832172]ქვემიმართულება II. 1. წინა ეტაპზე მიღებული ამოცანების კვლევა. არსებული გამოცდილების შესწავლა და ანალიზი. 
ქვემიმართულება II. 2. მიღებული დისკრეტული სისტემების მრავალკრიტერიული ოპტიმიზაციისთვის მთელრიცხვა და დინამიური დაპროგრამების მეთოდების, გრაფთა თეორიისა და კომბინატორული მეთოდების ანალიზი სპეციალურ შემთხვევებში.
მოსალოდნელი შედეგები:
 მოხდება პრობლემის შესწავლის საფუძველზე მრავალკრიტერიული ოპტიმიზაციის შესაფერისი მიდგომის  შერჩევა, შესწავლა და ანალიზი.
მომზადდება წლიური სამეცნიერო ანგარიში და სტატიები.
2025 წელი
III ეტაპი
მიმართულება I 
უკუკავშირით ფუნქციონირებადი არაწრფივი სისტემების იდენტიფიკაციის თანამედროვე მეთოდების მიმოხილვა და ანალიზი.  უკუკავშირიანი არაწრფივი სისტემების სტრუქტურული და პარამეტრული იდენტიფიკაციის ამოცანის დასმა მათი გარკვეული კლასის ბლოკურად-ორიენტირებული მოდელებით წარმოდგენისას.
მოსალოდნელი შედეგები
ჩატარდება უკუკავშირით ფუნქციონირებადი არაწრფივი სისტემების იდენტიფიკაციის თანამედროვე მეთოდების მიმოხილვა და ანალიზი.  განხორციელდება ასეთი არაწრფივი სისტემების იდენტიფიკაციის ამოცანების დასმა.
მიმართულება II
ქვემიმართულება II. 1. ხსენებული ამოცანების ამოხსნის ალგორითმის დამუშავება. 
ქვემიმართულება II. 2. განრიგთა თეორიის დინამიური ამოცანის გადაწყვეტის ალგორითმის დამუშავება.
მოსალოდნელი შედეგები:
მოხდება ვექტორული ოპტიმიზაციის ახალი ალგორითმების დამუშავება ფსევდოკოდების სახით. 
შედგენილი იქნება განრიგთა თეორიის დინამიური ამოცანის გადაწყვეტის ალგორითმი
IV ეტაპი
მიმართულება I 
უკუკავშირით ფუნქციონირებადი არაწრფივი სისტემების იდენტიფიკაციის მეთოდებისა და ალგორითმების შემუშავება. შემუშავებული იდენტიფიკაციის მეთოდების გამოკვლევა სიზუსტის თვალსაზრისით.
მოსალოდნელი შედეგები
შემუშავდება უკუკავშირით ფუნქციონირებადი არაწრფივი სისტემების სტრუქტურული და პარამეტრული იდენტიფიკაციის მეთოდები. ჩატარდება შემუშავებული იდენტიფიკაციის მეთოდების გამოკვლევა სიზუსტის თვალსაზრისით.
მიმართულება II
ქვემიმართულება II. 1. ეკონომიკისა და წარმოების   ზოგიერთი დარგის აქტუალური მრავალკრიტერიული მთელრიცხვა წრფივი პროგრამირების ამოცანების ამოხსნისათვის არსებული მიდგომების შესწავლა და ანალიზი.   
ქვემიმართულება II. 2. მრავალკრიტერიული დისკრეტული ამოცანებისათვის გრაფთა თეორიის და დინამიკური პროგრამების მეთოდის დამუშავება. 
მოსალოდნელი შედეგები:
მოხდება შესაფერისი მიდგომების შერჩევა არსებული მიდგომებიდან. 
შეიქმნება ვექტორული ოპტიმიზაციის ახალი ალგორითმი განრიგთა თეორიის ამოცანისათვის დინამიკურობის გათვალისწინებით.
მომზადდება წლიური სამეცნიერო ანგარიში და სტატიები.
2026 წელი
V ეტაპი
მიმართულება I 
არასტაციონარული სისტემების იდენტიფიკაციის მეთოდების მიმოხილვა და ანალიზი. არასტაციონარული დინამიკური სისტემების მათემატიკური მოდელების განხილვა. არასტაციონარული დინამიკური სისტემების პარამეტრული იდენტიფიკაციის ამოცანის დასმა, იმ პირობებში, როდესაც მდგომარეობის ცვლადებზე უშუალო დაკვირვება არ არის შესაძლებელი. 
მოსალოდნელი შედეგები
არასტაციონარული სისტემების იდენტიფიკაციის არსებული მეთოდების მიმოხილვისა და ანალიზის შედეგად განხორციელდა არსებული მდგომარეობის დაზუსტება არასტაციონარული სისტემების იდენტიფიკაციის ამოცანების კვლევის სფეროში. განხორციელდება არასტაციონარული დინამიკური სისტემების პარამეტრული იდენტიფიკაციის ამოცანის დასმა მდგომარეობის ცვლადებზე უშუალო დაკვირვებების შეუძლებლობისას.
მიმართულება II
ქვემიმართულება II. 1. არსებული ალგორითმების ანალიზი და მათ საფუძველზე ახალი ალგორითმების შემუშავება ბლოკ-სქემის და ფსევდოკოდების სახით.
ქვემიმართულება II. 2. ზოგიერთი პრაქტიკული ამოცანის დასმა. და მათთვის აგებული ალგორითმების გამოყენება.
მოსალოდნელი შედეგები:
მოხდება ახალი ალგორითმების შემუშავება ბლოკ-სქემის და ფსევდოკოდების სახით.
VI ეტაპი.
მიმართულება I 
არასტაციონარული დინამიკური სისტემების პარამეტრული იდენტიფიკაციის მეთოდის შემუშავება, იმ პირობებში, როდესაც მდგომარეობის ცვლადებზე უშუალო დაკვირვება არ არის შესაძლებელი. შემუშავებული მეთოდის გამოკვლევა ადეკვატურობისა და სიზუსტის თვალსაზრისით.
რეკომენდაციები დამუშავდება შემუშავებული იდენტიფიკაციის მეთოდების პრაქტიკაში გამოყენების შესახებ.
მოსალოდნელი შედეგები
შემუშავდება არასტაციონარული დინამიკური სისტემების პარამეტრული იდენტიფიკაციის მეთოდი, იმ პირობებში, როდესაც მდგომარეობის ცვლადებზე უშუალო დაკვირვება არ არის შესაძლებელი. ჩატარდება შემუშავებული მეთოდის გამოკვლევა ადეკვატურობისა და სიზუსტის თვალსაზრისით.
დამუშავდება რეკომენდაციები შემუშავებული მეთოდების პრაქტიკაში გამოყენების შესახებ.
მიმართულება II
ქვემიმართულება II. 1. საილუსტრაციო მაგალითებში ალგორითმების რეალიზაცია და  ექსპერიმენტულად მათი ეფექტურობის შემოწმება
ქვემიმართულება II. 2. სპეციალური გამოყენებითი ამოცანების  შემუშავებული მიდგომით ამოხსნების ანალიზი;
მრავალკრიტერიული ოპტიმიზაციის ამოცანათა ამოხსნის შემუშავებულ მიდგომასთან დაკავშირებული დასკვნები და რეკომენდაციები.    
მოსალოდნელი შედეგები:
შეიქმნება ალგორითმი წრფივი მთელრიცხვა პროგრამირების ზემოთმოყვანილი ამოცანების ამოსახსნელად ბლოკ-სქემის სახით, მაგალითებზე ექსპერიმენტირებით შემოწმდება ალგორითმის ეფექტურობა.
შეიქმნება ალგორითმი დისკრეტული დინამიკური ამოცანისათვის და მოხდება მისი ანალიზი ეფექტურობის თვალსაზრისით.
ჩატარდება სემინარი, მომზადდება სრული სამეცნიერო ანგარიში, მოხსენებები კონფერენციებისათვის და სამეცნიერო ნაშრომები.

II
1.1. პროექტის დასახელება: 
დისტანციურად მართვადი ტექნიკური სისტემების კვლევა და დამუშავება (ინფორმაციის გარდაქმნის პრობლემების განყოფილება)

1.2.  პროექტის ხელმძღვანელი: 
დავით ფურცხვანიძე, ტექნ. მეცნ. კანდიდატი.
დაბადების თარიღი - 1945 წლის 9 მაისი.
მოქალაქეობა - საქართველოს მოქალაქე.
ოჯახური მდგომარეობა - მყავს მეუღლე, ორი შვილი.
მისამართი:  0171, ქ. თბილისი, იყალთოს ქ. №35ა;
ტელეფონი: 597 36 61 77
ელ. ფოსტა: dpurcxvani@gmail.com.
განათლება - თბილისის ივ. ჯავახიშვილის სახ. სახელმწიფო უნივერსიტეტი, სპეციალობით “ფიზიკოსი, ნახევარგამტარების ფიზიკის სპეციალიზაცია”, საქ. მეცნიერებათა აკადემიის მართვის სისტემების ინსტიტუტის ასპირანტურა. 
სამეცნიერო ხარისხი და წოდება - ტექნიკურ მეცნიერებათა კანდიდატი.
[bookmark: _Hlk116979545][bookmark: _Hlk116979756][bookmark: _Hlk116980004]სამუშაო გამოცდილება - 1969 – 1972 წლები ნახევარგამტარების სამეცნიერო-კვლევითი ინსტიტუტი; 1972 – 1973 წლები ბეთანიის რვაწლიანი საშუალო სკოლა; 1973 – 1975 წლები თბილისის ი. ჭავჭავაძის სახ. 23-ე საშუალო სკოლა; 1974 – 1975 წლები ვ.ი. ლენინის სახელობის საქართველოს პოლიტექნიკური ინსტიტუტი; 1975 წლიდან დღემდე საქართველოს ტექნიკური უნივერსიტეტის არჩილ ელიაშვილის სახ. მართვის სისტემების ინსტიტუტი.
სამეცნიერო ინტერესების სფერო - ავტომატიკა, რობოტ-ტექნიკა, ტექნოლოგიური პროცესების ავტომატიზაცია, ადაპტური და მოთვალთვალე მართვის სისტემები, სახეთა გამოცნობა, მართვადი თერმობირთვული პროცესები. 
სხვადასხვა ტიპის სამეცნიერო ფორუმებში მონაწილეობა: მიღებული მაქვს მონაწილეობა 14 ტიპის სამეცნიერო ფორუმში და კონფერენციაში.
პატენტები და სალიცენზიო მოწმობები - 4 საავტორო მოწმობა, 2 პატენტი. 
პედაგოგიური მოღვაწეობა:
1972-1973 წლები – ბეთანიის რვაწლიანი საშუალო სკოლა, ფიზიკისა და მათემატიკის პედაგოგი; 
1973 – 1975 წლები – თბილისის ი. ჭავჭავაძის სახ. 23-ე საშუალო სკოლა, ფიზიკის პედაგოგი; 1975 -1986 წლები – ვ.ი. ლენინის სახელობის საქართველოს პოლიტექნიკურ ინსტიტუტში, ციფრული გამომთვლელი მანქანების ფაკულტეტზე ვკითხულობდი ლექციებს ციფრული გამომთვლელი მანქანებისა და ავტომატიკის დარგში (მოწვეული სპეციალისტი),  
1974 – 1989 წლებში გამოთვლითი ტექნიკის დიპლომანტები;
უცხო ენების ცოდნა - რუსული თავისუფლად, ინგლისური - ლექსიკონის გამოყენებით.
პუბლიკაციების რაოდენობა - 65 სამეცნიერო სტატია. 

ბოლო 5 წლის განმავლობაში გამოქვეყნებული მნიშვნელოვანი სტატიების ნუსხა:
1. [bookmark: _Hlk125103364]დ. ფურცხვანიძე, ო. ლაბაძე, პ. სტავრიანიდი, ვ. ბახტაძე, გ. კიკნაძე. ახალი ტიპის მრავალ სახსრიანი რობოტი. არჩილ ელიაშვილის სახელობის მართვის სისტემების ინსტიტუტი. შრომათა კრებული, თბილისი 2019 წ. გვ. 75-80.
2. დ. ფურცხვანიძე, ო. ლაბაძე, ვ. ბახტაძე, ქ. კვირიკაშვილი, მ. გეგეჭკორი. მრავალსახსრული სამრეწველო რობოტი ადაპტური მართვის სისტემით. არჩილ ელიაშვილის სახელობის მართვის სისტემების ინსტიტუტი. შრომათა კრებული, თბილისი 2019 წ. გვ. 68-74.
3. დ. ფურცხვანიძე, ქ. კვირიკაშვილი, პ. სტავრიანიდი,  ვ. ბახტაძე,  გ. კიკნაძე, მ. ცერცვაძე,  თ. ხუციშვილი, მ. გეგეჭკორი. მრავალსახსრული სამრეწველო რობოტი კუთხური მმართველი კოორდინატით. არჩილ ელიაშვილის სახელობის მართვის სისტემების ინსტიტუტი. შრომათა კრებული, თბილისი 2020 წ. გვ. 65-68.
4. [bookmark: _Hlk125103762]დ.ფურცხვანიძე. პროტონ-ლითიუმის სინთეზის მოწყობილობა. პატენტი.  AP 2019  15152 A GE P 2020 7181 B
5. დ. ფურცხვანიძე, ი. ბუკია. პერსპექტიული ენერგიის წყარო. II საერთაშორისო სამეცნიერო- 
      ტექნიკური კონფერენცია ,,ენერგეტიკის თანამედროვე პრობლემები და მათი  გადაწყვეტის  გზები’’. თბილისი 2020 წ. გვ. 71-74.
6. Н. Кавлашвили, О. Лабадзе, П. Ставрианиди, Д. Пурцхванидзе, В. Бахтадзе.  Улучшенный робототехнический манипулятор. არჩილ ელიაშვილის სახელობის  მართვის სისტემების ინსტიტუტი. შრომათა კრებული, თბილისი 2021 წ. გვ. 63-66.
7. [bookmark: _Hlk151487862]დ. ფურცხვანიძე, ქ. კვირიკაშვილი, პ. სტავრიანიდი,  ვ. ბახტაძე,  გ. კიკნაძე, მ. ცერცვაძე,  თ. ხუციშვილი. მობილური რობოტი. არჩილ ელიაშვილის სახელობის მართვის სისტემების ინსტიტუტი. შრომათა კრებული, თბილისი 2021 წ. გვ. 88-92.
8. დ. ფურცხვანიძე,  ა. ხარშილაძე. თერმობირთვული დანადგარის გაგრილების სისტემის გაანგარიშება. არჩილ ელიაშვილის სახელობის მართვის სისტემების ინსტიტუტი.  შრომათა კრებული, თბილისი 2022 წ.  გვ.80 –84.  ISSN 0135-0765.  
9. დავით  ფურცხვანიძე, ნოდარ გძელიშვილი, ვერიკო ბახტაძე, ქეთევან კვირიკაშვილი; მობილური რობოტის დისტანციური მართვის სისტემები; საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული, N27, ISSN 0135-0765; DOI: https://doi.org/10.36073/0135-0765; თბილისი, 2023, გამომცემლობა სტამბა „დამანი“, გვ. 81-87. 
10.  დავით ფურცხვანიძე; ხელოვნური ინტელექტი მობილურ რობოტებში; ჟურნალი „ბიზნეს-ინჟინერინგი“, N3-4, ISSN 1512-0538; DOI: https://doi.org/10.36073/1512-0538; თბილისი, 2023, გამომცემლობა „დანი“, გვ. 101-104.

1.3.  მონაწილე ინსტიტუტი:
საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტი

1.4.  პროექტის ხანგრძლივობა
3 წელი (2024-2026)

1.5.  პროექტის მოკლე შინაარსი
1. წყალქვეშა სამუშაოებისთვის განკუთვნილი მრავალსახსრული მოქნილი რობოტის შექმნა და სრულყოფა თანამედროვე რობოტ-ტექნიკის აქტუალური ამოცანაა, რომლის გადაჭრაც დაგვეხმარებოდა ისეთი პრობლემის გადაწყვეტაში როგორიცაა წყალქვეშა სივრცის მონიტორინგი, სხადასხვა ტიპის სამუშაოების განხორციელება წყალქვეშა სივრცეში, მათ შორის ძნელად მისადგომ ადგილებში შეღწევა და იქ საჭირო ოპერაციების შესრულება, ნავთობ-საძიებო მოწყობილობების მომსახურება და სხვა. ამგვარი რობოტის მართვის ალგორითმის დამუშავება და სრულყოფა აქტუალურია როგორც თეორიული ასევე პრაქტიკული თვალსაზრისით.    
2. მეფრინველეობის მცირეგაბარიტიანი ფერმა სტრუქტურულად წარმოადგენს სტანდარტული გაბარიტების ფერმის ანალოგს, რომლის კომპონენტები ხასიათდება შედარებით დაბალი ღირებულებით და შესაბამისად მისაწვდომი იქნება დაბალბიუჯეტიან ინდმეწარმისათვის. შესაქმნელი პროექტი სტრუქურულად აგებული იქნება ბლოკური სისტემით, რომლებიც შეიძლება გამოყენებულ იქნას როგორც ერთმანეთისაგან დამოუკიდებლად ინდივიდუალური ფუნქციის შესრულებისათვის, ასევე მთლიანად სისტემის აგებისათვის.

3. ერთ-ერთი მნიშვნელოვანი ამოცანა, რომელიც ამჟამად ქვეყნის ეკონომიკის წინაშე დგას, სათბობ-ენერგეტიკული რესურსების გამოყენების ეფექტურობის ამაღლება და მისი ხვედრითი დანახარჯების შემცირებაა.
აღნიშნული ამოცანის გადაწყვეტას მნიშვნელოვნად შეუწყობს ხელს საწარმოებში არსებული დაბალპოტენციური და მეორეული ენერგორესურსების ფართოდ გამოყენება.
შემოთავაზებული პროექტის მიზანია აგროსამრეწველო კომპლექსის სხვადასხვა დარგის საწარმოებსა და კომუნალურ-საყოფაცხოვრებო სექტორში ენერგოდამზოგი თბური ტუმბოს დანადგარების გათვალისწინებითა და მეორეული, დაბალპოტენციური ენერგორესურსების (მზის ენერგია) ათვისების გზით თბომომარაგების კომპლექსური სისტემების გამოყენების მეცნიერული დასაბუთება და ქვეყნის ენერგეტიკული და ეკოლოგიური უსაფრთხოების განმტკიცების შესაძლებლობების გამოვლენა.                                 

პროექტის მიზანია: 
ამოცანა 1.
 წყალქვეშა სამუშაოებისთვის განკუთვნილი ჰიდრავლიკური მართვით მომუშავე მოქნილი რობოტის დაგეგმარება.
ამოცანა 2. 
მცირეგაბარიტიანი მეფრინველეობის ავტომატიზებული ფერმის კომპონენტების დამუშავება.
ამოცანა 3. 
ენერგოდაზოგვა თბური ტუმბოსა და მზის ენერგიის გამოყენებით.

კვლევის ძირითადი მიზნები:
1. მოქნილი რობოტის მართვის ალგორითმების კვლევა; მოქნილი  ჰიდრავლიკური რობოტის შექმნა ჰიდრავლიკური მართვის ალგორითმების გამოყენებით; ჰიდრავლიკური მოქნილი რობოტის აპარატურის შერჩევა.
2. თანამედროვე მეფრინველეობის ფერმების ტექნიკური აღჭურვილობის შესწავლა და მიღებული ცოდნის საფუძველზე ინდივიდუალურ მეწარმეზე გათვლილი მცირე ფერმის ცალკეული კომპონენტების დამუშავება.
3. სათბობ-ენერგეტიკული რესურსების გამოყენების ეფექტურობის ამაღლება და მისი ხვედრითი დანახარჯების შემცირება.

პროექტის დასრულების შემდეგ: 
ამოცანა 1. 
დამუშავებული იქნება მოქნილი რობოტი წყალქვეშა სამუშაოების შესასრულებლად. 
ამოცანა 2. 
დამუშავდება ტიპიური მეფრინველეობის ფერმის ცალკეული კვანძები და დისტანციური მართვისა და კონტროლის მექანიზმები.
ამოცანა 3. 
შეიქმნება ენერგოდამზოგი თბური ტუმბოს ექსპერიმენტული მაკეტი მზის თბური კოლექტორის გამოყენებით.

1.6.   არსებული აღჭურვილობა და დანადგარები:
გენერატორი MFG-8216A 3MHZ F METR 100MHZ,
გენერატორი MFG-8255A 5MHZ F METR100MHZ,
ოსცილოგრაფი   OSCIL.X1 YB43010 10 MHZ, OSCIL.X2 SDS8202 200 MHZ 2GS/S  
ოსცილოგრაფი  OSCIL.X2 SDS8202 200 MHZ 2GS/S TFT800X600, 
რეგულირებადი კვების წყარო BP HY5003DE-2(2x50v)(2x3A),
ტესტერი  Sinometer 9808+, ტესტერი  Sinometer UT33D, 
ტესტერი  Sinometer DM890C+,      
კომპიუტერული სისტემა (E5500 2,2) Printer Canon i-sensus MF4410,
კომპიუტერული სისტემა (Core I3)Printer HP LaserJet P1020, 
კომპიუტერული სისტემა  (E5300 2,2 Dual Core)Printer HP LaserJet P1005,
კომპიუტერული სისტემა  LENOVO H50-55,
კომპიუტერული სისტემა  LENOVO H535 AMD 3.2 .
მანომეტრი, თერმომეტრი, ელექტრო მრიცხველი.

1.7. პროექტის სამეცნიერო და ტექნოლოგიური დარგები:
ავტომატური მართვის სისტემები, ტექნიკური კიბერნეტიკა, დისტანციური მართვა და კონტროლი, რობოტ-ტექნიკა, ჰიდროდინამიკური მართვა, ენერგეტიკა (ენერგოდაზოგვა, განახლებადი ენერგორესურსები).

2.1. პროექტის აღწერილობა.
ამოცანა 1.
წყალქვეშა სამუშაოებისათვის განკუთვნილი ჰიდრავლიკური მართვის მოქნილი მრავალსახსრული რობოტის მართვის სისტემის აგების პრინციპების დამუშავება, მართვის ალგორითმების შესწავლა და დამუშავება. ამ მიზნით მოვახდენთ მრავალსახსრული რობოტებისთვის ელექტროძრავების მართვის შესაძლო ალგორითმების შესწავლას, აგრეთვე ჰიდრავლიკური მართვის მეშვეობით მოქნილი რობოტის მართვის შესაძლებლობის კვლევას და უპირატესი მართვის პრინციპის შერჩევას.
ზემოაღნიშნული ამოცანის გადასაწყვეტად გამოყენებული იქნება ჩვენს მიერ ადრე დამუშავებული მანიპულიატორი ძნელად მისადგომ ადგილებში სამუშაოდ [1], რომლის სამართავად შეიძლება გამოყენებული იქნეს კორექტირებული უკუმოდელი [3]; ასევე, ჩვენს მიერ ადრე დამუშავებული ადაპტური მართვის სისტემა [5]. პროექტით გათვალისწინებულ პერიოდში, ამ დამუშავებათა ბაზაზე დაგეგმარდება მრავალფუნქციური მოქნილი რობოტი რომლის გამოყენებითაც შეიძლება განხორციელდეს სხვადასხვა რთული ოპერაციები, როგორებიცაა წყალქვეშა სივრცის მონიტორინგი, წყალქვეშ სხვადასხვა სახის სამუშაოთა წარმოება და სხვა.
ამოცანა 2. 
თანამედროვე სოფლის მეურნეობის ერთ-ერთ განვითარებულ დარგს წარმოადგენს მეფრინველეობა. კერძოდ, კი შინაური ფრინველების მოშენების ხარჯზე შედარებით დაბალი ღირებულების მაღალკალორიული და სასასრგებლო პროდუქტის წარმოება. აღსანიშნავია, რომ შესაბამისი საწარმოო საშუალებები მეფრინველეობის ფერმის სახით საკმაოდ განვითარებულია მსოფლიოში, მათ შორის საქართველოშიც. მაგ. [14]-ში აღწერილია ისეთი კომპლექსი, რომელიც აღჭურვილია თანამედროვე მართვისა და კონტროლის საშუალებებით. თუმცა, ასეთი ფერმის აღჭურვილობა ძვირადღირებულია და არ არის ხელმისაწვდომი ინდივიდუალური მეწარმისათვის. ამასთან დაკავშირებით, მიზანშეწონილია დამუშავდეს და შეიქმნას ფერმის ფუნქციონირებისათვის საჭირო ცალკეული ბლოკები, რომლებიც შედარებით დაბალფასიანია. შედეგად, ინდივიდუალურ მეწარმეს შეეძლება თავისი ბიუჯეტის შესაბამისად გააკეთოს არჩევანი, ინდივიდუალური ფერმის რეალიზებისათვის განახორციელოს ავტომატიზაციის შესაბამისი დონე. 
ამოცანა 3.  
შემოთავაზებული პროექტი ითვალისწინებს:
· ენერგოდაზოგვის საკითხების კვლევას აგროსამრეწველო კომპლექსის საწარმოებსა და კომუნალურ - საყოფაცხოვრებო სექტორში მზის ენერგიის და ენერგოდამზოგი თბური ტუმბოს დანადგარების ბაზაზე მოქმედი თბომომარაგებისსისტემების გამოყენებით;
· აღნიშნული სისტემების ენერგოეკონომიკური ეფექტურობის გამოკვლევას და ენერგომოხმარების ოპტიმიზაციას.
 პროექტის დასრულების შემდეგ შეიქმნება  მზის კოლექტორით აღჭურვილი თბური ტუმბოს ბაზაზე მოქმედი თბომომარაგებისექსპერიმენტული დანადგარი (მაკეტი), რომელიც აღჭურვილი იქნება დისტანციური მართვის ავტომატური სისტემით.

ლიტერატურა

1. დ. ფურცხვანიძე, გ. ჭელიძე. მანიპულიატორი. საავტორო მოწმობა N10777, პუბლიკაცია 07.03. 19 82 ბიულეტინი N 9.

2.2. შესავალი (კვლევების ობიექტი, პრობლემის აქტუალობა, კვლევის სიახლე, კვლევის მეთოდოლოგია)
კვლევის ობიექტი 
ამოცანა 1.
წყალქვეშა სამუშაოებისთვის განკუთვნილი მოქნილი რობოტი და მისი მართვის სისტემა.  წყალქვეშა რობოტის მოქნილი დიზაინი საშუალებას იძლევა გამოყენებული იქნას ის ძნელად მისადგომ ადგილებშიც კი, რომლებიც მიუწვდომელია სხვა დიდი სპეციალური აღჭურვილობისთვის. რობოტი იქნება იაფი და საშუალებას მოგვცემს დავზოგოთ დანახარჯი ბევრი მარტივი ტექნიკური სამუშაოსთვის. 
ამოცანა 2. 
მცირეგაბარიტიანი მეფრინველეობის ავტომატიზებული ფერმის კომპონენტების დამუშავება. 
ამოცანა 3. 
ენერგოდამზოგი თბომომარაგებისსისტემის დამუშავება თბური ტუმბოსა და მზის ენერგიის გამოყენებით.

პრობლემის აქტუალობა 
1. მოქნილი რობოტების ელექტრული ამძრავების მოძრაობის მართვის საიმედო ალგორითმი ფუნდამენტურია წარმატებული მუშაობისთვის. გარდა თეორიული მნიშვნელობისა, მრავალსახსრული, მოქნილი რობოტების მოძრაობის მართვის პრობლემები ბოლო დროს სულ უფრო მნიშვნელოვანია ტექნიკისა და ტექნოლოგიის სხვადასხვა დარგში. ამ შემთხვევაში გადასაჭრელი ამოცანების დიაპაზონი ძალიან ფართო აღმოჩნდა: სათამაშო  რობოტების შექმნის ამოცანებიდან უსაფრთხოების უზრუნველყოფის სპეციალურ ამოცანებამდე. რობოტების მოძრაობის მახასიათებლებისადმი მაღალი მოთხოვნები საჭიროებს მათემატიკური და კომპიუტერული მოდელირების საშუალებების გამოყენებას მართვის ალგორითმების  სინთეზის ყველა ეტაპზე [6].  ამიტომ, ამ სფეროში კვლევა აქტუალური ამოცანაა.   
2. თანამედროვე სოფლის მეურნეობის განვითარებისათვის მეფრინველეობის ფერმების ავტომატიზაცია; მეფრინველეობის ფერმის მომგებიანობის გაზრდა ფერმაში წარმოებული პროდუქტის რაოდენობრივი ზრდის და მომსახურე პერსონალის რაოდენობის შენარჩუნებით; დაბალი ბიუჯეტის მქონე ინდივიდუალური მეწარმეებისათვის მეფრინველეობის ფერმების ავტომატიზაციის ხელმისაწვდომობა.
3. საქართველოს სათბობ-ენერგეტიკული კომპლექსის განვითარებისა და ენერგეტიკული უსაფრთხოების საკითხები ერთმანეთთან მჭიდროდ არის დაკავშირებული. თანამედროვე ენერგოდამზოგი ენერგეტიკული დანადგარებისა და ტექნოლოგიების ფართოდ დანერგვა საშუალებას იძლევა დავზოგოთ არა მხოლოდ სათბობ-ენერგეტიკული რესურსები, არამედ შევამციროთ აგრეთვე ორგანულ სათბობზე მომუშავე თბოენერგეტიკული დანადგარებით გარემოსადმი მიყენებული ეკოლოგიური ზარალი. 
ამრიგად, ენერგიის განახლებადი რესურსების გამოყენება მიმდინარე ეტაპზე წარმოადგენს აქტუალურ ამოცანას როგორც მრეწველობის, ისე საყოფაცხოვრებო სექტორისათვის. 
განსაკუთრებით აქტუალურია და ეფექტურია მზის ენერგიის გამოყენება მსოფლიოს მრავალ ქვეყანაში. საქართველო მდებარეობს საკმაოდ მაღალი ინსოლაციის  ზონაში (1400-1800 კვტ.სთ/მ2.წ), რაც ქმნის ქვეყანაში მზის ენერგიის მაღალი ეფექტურობით გამოყენების პირობებს. დანიშნულების მიხედვით არსებობს ცხელწყალმომარაგების, გათბობა ცხელწყალმომარაგების და ტექნოლოგიური დანიშნულების ჰელიოსისტემები.
ერთი ტიპიური (ოთხსულიანი) ოჯახის ცხელწყალმომარაგებისათვის საჭირო მზის კოლექტორის შთანთქმის ზედაპირის ფართობი საქართველოს პირობებისათვის შეადგენს დაახლოებით 5მ2//ოჯ, ხოლო ცხელი წყლის ავზის მოცულობა არანაკლებ 130-150 ლიტრს. ჰელიოსისტემების ასეთი კომპლექტაციის ინვესტირების უკუგების პერიოდი მერყეობს 2,0-6,0 წელს შორის. 

კვლევის სიახლე
ამოცანა 1. 
განყოფილებაში დღეისათვის მიმდინარეობს სამუშაოები, რომლებიც დაკავშირებულია რობოტის ავტომატური მოძრაობის ორგანიზებასთან, მის მიერ ზოგიერთი ელემენტარული მოქმედების შესრულებასთან [4]. სხვადასხვა კლასის რობოტებს შორის, მნიშვნელოვანი თანამედროვე კლასია წყალქვეშა სამუშაოებისათვის განკუთვნილი მრავალსახსრული მობილური რობოტები, რომლებიც გამოიყენება ინდუსტრიაში, ეკოლოგიაში (გარემოს დინამიკური მონიტორინგი, ეკოლოგიურად საზიანო პირობებში მუშაობა), სამხედრო საქმიანობაში (სადაზვერვო რობოტი, რობოტი წყალქვეშა ნავების აღჭურვისათვის) და ა.შ. ამასთან, რთულია ისეთი რობოტების შექმნა, რომელთაც შეუძლიათ დაუბრკოლებლად შეასრულონ საჭირო მოძრაობები მრავალი მიზეზის გამო, მათ შორის არასრულყოფილი მართვის ალგორითმების გამო.
ამდენად, მობილური რობოტის სამოქმედო ალგორითმების კვლევა და დამუშავება თანამედროვეობის აქტუალური ამოცანაა.
ამოცანა 2. 
მეფრინველეობის ფერმების ავტომატიზაცია მნიშვნელოვანია სოფლის მეურნეობის განვითარებისათვის. აღწერილია სისტემები, სადაც ეს პრობლემა მეტნაკლებად გადაჭრილია [14].  ამასთან, ასეთი სისტემების აღჭურვილობა ძვირადღირებულია და არ არის მისაწვდომი დაბალი ბიუჯეტის მქონე ინდივიდუალური მეწარმეებისათვის. სწორედ მომხმარებლების ამ სეგმენტს შეეხება ეს კვლევა. კერძოდ, ელექტრონული ტექნოლოგიების თანამედროვე მეთოდების გამოყენებით შევამციროთ ცალკეული კვანძების და მართვის პროცესების რეალიზაციის ღირებულება და შესაბამისად დაბალბიუჯეტიან მომხმარებელს მივცეთ სისტემის რეალიზაციის შესაძლებლობა.
ამოცანა 3. 
შემოთავაზებული მზის ენერგიაზე მომუშავე და თბური ტუმბოს ბაზაზე მოქმედი თბომომარაგებისსისტემის სამეცნიერო სიახლე და უპირატესობა არის ის, რომ მზის ენერგიის მაქსიმალურად გამოყენების შედეგად:
- მთლიანად შეწყდება ორგანული სათბობის დაწვა; 
- დადგინდება თბური ენერგიის ავზ-აკუმულატორის ტევადობა;
- დამუშავდება და შეიქმნება მზის ენერგიაზე მომუშავე თბომომარაგებისსისტემის დისტანციური მართვის ავტომატური სისტემა. 
გარემოს ტემპერატურის ან თბური ენერგიის დატვირთვის გრაფიკის ცვლილებების შემთხვევაში, ექსპერიმენტული დანადგარის დისტანციური მართვის ავტომატური სისტემის გამოყენებით მოხდება მომხმარებლის შეუფერხებელი (უწყვეტი) მომარაგება თბური ენერგიით, თბური ტუმბოს მიერ მოხმარებული ელექტროენერგიის მინიმალური ხარჯის პირობებში.

კვლევის მეთოდოლოგია 
ამოცანა 1. 
პროექტის დამუშავება ეფუძნება ჰიდროდინამიკის, თეორიული და საინჟინრო მექანიკის და რობოტოტექნიკის პრინციპებს.  აგრეთვე მნიშვნელოვანია რობოტოტექნიკაში მსოფლიოში მიმდინარე უახლესი გამოკვლევებისა და არსებული მიღწევების გათვალისწინება. ჰიდროსტატიკური კანონების გამოყენება რობოტის სამუშაო გარემოს აღწერისთვის. 
ამოცანა 2. 
ამოცანის შესრულებისათვის გამოყენებული იქნება თანამედროვე ტექნოლოგიებით დამზადებული ელექტრონული კომპონენტები, ობიექტების დისტანციური მართვისათვის და კონტროლის IOT [19] ტექნოლოგია და ნახევრად ნატურული მოდელირების მეთოდოლოგია.
 ამოცანა 3. 
პროექტის მიზნების მისაღწევად გამოყენებული იქნება ინფორმაციის დამუშავების სტატისტიკური, თერმოდინამიკური, ენერგოეკონომიკური ანალიზისა და ოპტიმიზაციის მეთოდები.

2.3. არსებული ლიტერატურული მონაცემები (რა არის გაკეთებული, როგორ იყენებენ მიღებულ შედეგებს). A
ამოცანა 1. 
დაგეგმარებულია: რობოტის დისტანციური მართვა მობილური ტელეფონის გამოყენებით [2]. მობილური რობოტის მართვის სისტემა [6], აგრეთვე რვაფეხა მაბიჯი რობოტი [7]. დამუშავებულია დევნის ამოცანაში მობილური რობოტის მოძრაობის მართვის ალგორითმები [4] და ელექტროძრავით აღჭურვილი მობილური რობოტის მართვა [10], ასევე მობილური რობოტის დისტანციური მართვის სისტემები [9].  
ამოცანა 2. 
მეფრინველეობის  ავტომატიზაცია  არის ტექნოლოგიური  პროცესის  კონტროლისა  და  მართვის  კომპლექსური  სისტემა.  მასში შედის  საინკუბაციო  პროცესი, ფრინველის  კვება და წყლის მიწოდება, სათანადო  მიკროკლიმატისა და განათების უზრუნველყოფა და ნაგვის  გაწმენდა.
დღეისათვის, არსებული მონაცემებით, მეფრინველეობის საწარმოებში მიკროკლიმატის ავტომატიზაციის  (ტემპერატურა, სინოტივე, ჰაერის შემადგენლობა და მისი გადაადგილების სიჩქარე) მართვის  სისტემაში გამოყენებულია მოწყობილობები: ვენტილატორები, დატენიანებისა და გაციების  მოწყობილობები, სერვოძრავები და სარქველები, ტემპერატურის, ტენიანობის, წნევის გადამწოდები და ჰაერის  შემადგენლობის ანალიზატორი. განათების რეგულირების სისტემაში გამოყენებულია ადგილობრივი გადამწოდები (ტაიმერი, გადამრთველები). ფრინველთა კვების ავტომატური  მართვის სისტემას შეადგენს საკვების  მიმღები  ბუნკერი (სადგომის გარეთ),   მოქნილი  ტრასპორტერი საკვების მისაწოდებლად შენობაში და ჩამტვირთავი. ხოლო კვების  ავტომატიზაციის  ობიექტებს შეადგენსმოქნილი  ტრანსპორტერის  ელექტრო ამძრავი, მიმღები  ბუნკერი  შევსებისა  და  საკვების  სინესტის  კოტროლით, ჩამტვირთავის  მოძრაობის  ელექტრტო  ამძრავი. ნაგვის გაწმენდის  ავტომატიზაცია ეფუძნება სპეციალურ  საფხეკ  ტრანსპორტერს, რომელიც გადაადგილდება ავტომატურად.  წყლის  მიწოდების  ავტომატიზაციისათვის საუკეთესოდ ითვლება აღჭურვილობა მუდმივი  დონის  ღარიანი და  წვეთოვანი  სასმელი  წყლის  მუდმივი  მიწოდებით [11, 12, 13].
საზღვარგარეთის სხვადასხვა  ფირმები  უშვებენ სხვადასხვა  კონფიგურაციის  სისტემებს  ან  მაკომლექტირებელ  მოწყობილობებს. მათ შორისაა კომპანია SAGRADA, რომელის მიერ  გამოშვებულ  სისტემებში ზევით  განხილული  ოპერაციების  გარდა  გამოყენებულია  ასევე  წარმოების  სხვადასხვა პროცესის  კონტროლი:  როგორიცაა საფრინველეში  კლიმატის  კონტროლი,  ფრინველის  წონის  კონტროლი  ზრდის  სხვადასხვა  ეტაპზე,  საკვების  ხარჯვის  კონტროლი  და  სხვა [18] . 
დღეისათვის მეფრინველეობის  ავტომატიზაციაში წარმატებით გამოიყენება რობოტოტექნიკის  ახალი  მიღწევები, სპეციალიზებული  რობოტები. მაგალითად,  ფირმების  Octobus Robots  მიერ დამუშავებული მთლიანად ავტონომური რობოტებით ხდება საფრინველეს  გაწმენდა/დეზინფეცირება, მონაცემთა  შეგროვება,  გაანალიზება  და  შენახვა, გარემოს  პარამეტრების გაზომვა  და ფერმერისთვის  პრობლემების  შესახებ ინფორმაციის მიწოდება. ხოლო, კომპანია  Metabolic  Robots მიერ  შექმნილი რობოტი,  რომელიც წარმოადგენს  კომპუტერს  ხელოვნური  ინტელექტით, მართავს, ზომავს და  ამოწმებს პროცესებს. ასევე, თანამედროვე მეფრინველეობის ფერმაბში წარმატებით გამოიყენება IoT ტექნოლოგიები კლიმატიური  მონაცემების  მონიტორინგისთვის  [19, 20, 21]. 
ლიტერატურული მონაცემები ცხადყოფს, რომ მეფრინველეობის ფერმების ავტომატიზირება საქართველოში პროცენტულად დაბალი მაჩვენებლებით ხასიათდება. საწარმოების ძირითად ნაწილს წარმოადგენს კერძო მეურნეობები, რომლებშიც  ავტომატიზაცია  საერთოდ  არ არის  გამოყენებული [14, 15, 16, 17].
ამოცანა 3.  
ამჟამად, მსოფლიოში დიდი ყურადღება ექცევა მზის ენერგიის გამოყენებას. ქვემოთ მოყვანილია ჰელიოდანადგარების წილი მსოფლიოს ცალკეული ქალაქების ცხელწყალმომარაგებაში:
ჰუანკაიო (პერუ) – 86%; მატამა (სენეგალი) – 81%; მარაკეშა (მაროკო) – 78%; პირ-შივა (ისრაელი) -75%; ჰარარე (ზიმბაბვე) – 69%; საკრამენტო (აშშ) -67%; სიდნეი (ავსტრალია) -65%; ჯაკარტა (ინდონეზია) -59%; პერტო-ლიმონი (კოსტა-რიკა) -59%; ჰარბინი (ჩინეთი) -51%; იელოუნაიფი (კანადა) – 40%; პუნტო-არენასი (ჩილე) -39%; ტოკიო (იაპონია) -39%; ვარშავა (პოლონეთი) – 32%; ტრომსი (ნორვეგია) -21% [22, 23, 29].
  საქართველოში მზის თბური კოლექტორებით აღჭურვილი თბური ტუმბოს ბაზაზე შექმნილი ექსპერიმენტული დანადგარების ექსპლუატაციამ აჩვენა, რომ თბური ენერგიის წარმოებისა და მოხმარების დღე-ღამური გრაფიკები მნიშვნელოვნად არის ერთმანეთისაგან აცდენილი. სისტემის თბომწარმოებლურობის დაახლოებით 70% მოდის მოხმარების ან დაბალ, ან და ნულოვან დატვირთვებზე [24, 25]. 
მზის კოლექტორების გამოყენების წილი ცხელწყალმომარაგების დატვირთვის დღე-ღამური გრაფიკის დაფარვაში წლის განმავლობაში მერყეობს 18-100%-ის ფარგლებში. გარდა ამისა, ზამთრის ზოგიერთ დღეებში მეტეოროლოგიური პირობებიდან გამომდინარე მზის კოლექტორიანი თბომომარაგების სისტემის თბომწარმოებლურობა არსებითად მნიშვნელოვნად მცირდება და არც ისე იშვიათად ნულს უტოლდება. ამასთან თბური ენერგიის დაგროვება პრაქტიკულად შეუძლებელი ხდება. ამის გამო მზის კოლექტორიანი თბომომარაგების სისტემის წილი ცხელი წყალმომარაგების თვიური დატვირთვის დაფარვაში წლის განმავლობაში მერყეობს 5-დან 99%-მდე, ხოლო ცხელი წყალმომარაგების წლიური გრაფიკის დაფარვაში კი მისი წილი არ აღემატება 35%-ს. 
ამდენად, თბომარაგების სისტემის სრულფასოვანი და გამართული მუშაობის მიზნით ძალზე აქტუალური ხდება მზის ენერგიასთან, როგორც დაბალპოტენციურ განახლებად ენერგორესურსთან ერთად, ენერგოდამზოგი თბური ტუმბოს დანადგარის გამოყენების აუცილებლობა, რომელის საშუალებითაც მოხდება თბომომარაგების სისტემების მიერ მოთხოვნილი რეჟიმებისა და პარამეტრების სრული დაცვა [28, 29].
ჩატარებულმა ენერგოეკონომიკურმა გაანგარიშებებმა ცხადყო, რომ მზის ენერგიის გამოყენებით თბური ტუმბოს ბაზაზე მოქმედი თბომომარაგების სისტემის მიერ მოხმარებული პირველადი ენერგია 30-50%-ით ნაკლებია თბომომარაგების ალტერნატიულ (თბომომარაგება – ორგანულ სათბობზე მომუშავე საქვაბე დანადგარით) სისტემასთან შედარებით [26, 27].    
       
2.4. პროექტის არსი და მეცნიერული ღირებულება
ამოცანა 1. 
[bookmark: _Hlk151947843]პროექტის არსი მდგომარეობს წყალქვეშა სამუშაოებისათვის განკუთვნილი მოქნილი რობოტისა  და მისი დისტანციური მართვის ალგორითმების შემუშავებაში. პროექტის მეცნიერული ღირებულება მდგომარეობს წყალქვეშა სამუშაოებისათვის განკუთვნილი მოქნილი რობოტის მართვის შერჩევაში (ჰიდრავლიკური თუ ელექტრული) და შერჩეული მართვისათვის განკუთვნილი ალგორითმის დამუშავებაში.
ამოცანა 2. 
დამუშავდება ეკონომიური მცირეგაბარიტიანი მეფრინველეობის ფერმის კვანძები მცირე საბაზრო ღირებულებით. გამოყენებულ იქნება IOT ტექნოლოგია დისტანციური უსადენო მართვისა და კონტროლის განსახორციელებლად ფერმაში არსებული ბიზნესპროცესის შესაბამისად.
ამოცანა 3. 
პროექტის მეცნიერული ღირებულება მდგომარეობს შემდეგში:
· შეიქმნება მზის თბური კოლექტორით და თბური ტუმბოს დანადგარით აღჭურვილი თბომომარაგების სისტემა;
· დამუშავდება და შეიქმნება მზის კოლექტორიანი  თბური ტუმბოს დანადგარით აღჭურვილი თბომომარაგების სისტემის დისტანციური მართვის ავტომატური სისტემა.
კვლევის შედეგები შესაძლებელია გამოყენებულ იქნას ინვესტორების მიერ ბიზნესგეგმების დამუშავების მიზნით.
          
3.1. პროექტის ფარგლებში შესასრულებელი ამოცანები ეტაპების მიხედვით და მოსალოდნელი შედეგები სათანადო ინდიკატორებით, პროექტში ახალგაზრდა მეცნიერების ჩართულობა, აკადემიური დოქტორის ხარისხის მოსაპოვებლად სადისერტაციო ნაშრომის მომზადება და სხვა.

[bookmark: _Hlk151920002]ამოცანა 1-ის ეტაპები: 
2024 w.  I-II კვარტალი 
საპატენტო ძიების ჩატარება დასაპროექტებელ წყალქვეშა სამუშაოებისთვის განკუთვნილ მოქნილ რობოტზე. ახალ პატენტზე განაცხადის შეტანა.
2024 წ. III- IV  კვარტალი
ჰიდრავლიკური სისტემის ანგარიში. • ტუმბოს მახასიათებლები; • ჭოკების ზომა; • სამუშაო წნევა (დაბალი, საშუალო, მაღალი ან ულტრა მაღალი); • ჰიდრავლიკური ხაზების და მთლიანად სისტემის მახასიათებლები.
2025 წ. V-VI კვარტალი
1. მრავალფუნქციური  რობოტის მართვის სისტემის კონსტრუქციული ელემენტების შერჩევა. 
2.  რობოტის გამოსაცდელი აბაზანის აგება.
3. [bookmark: _Hlk151920532]ელექტრონული მართვის სისტემის დაპროექტება. პნევმატიკური  მართვის სისტემის დაპროექტება, მათი ერთმანეთთან შედარება.
2025 წ. VII- VIII  კვარტალი
შერჩეული მართვის სისტემით (ელექტრული ან პნევმატიკური) მომუშავე სისტემის დაგეგმარება.
სტატიის გამოქვეყნება. წლიური ანგარიშის მომზადება.
2026 წ.  IX– X  კვარტალი
მრავალფუნქციური რობოტის მოქმედი მაკეტის დამუშავება.
2026 წ.  XI – XII  კვარტალი
ექსპერიმენტების ჩატარება. სტატიის გამოქვეყნება.

ამოცანა 2-ის ეტაპები:
2024 წ. I - II კვარტალი
ობიექტის შესწავლა. ამოცანის დასმა. შესაქმნელ სისტემაზე შეზღუდვების დადგენა.
2024 წ. III – IV კვარტალი
ტექნიკური პროექტის შედგენა. სტრუქტურული სქემის დამუშავება. ელემენტური ბაზის
არჩევა.
2025 წ. V - VI კვარტალი
მცირე ფერმის ფუნქციონირების საერთო ალგორითმის დამუშავება.
2025 წ. VII - VIII კვარტალი
ფერმის ობიექტის პარამეტრების კონტროლი.
2026 წ. IX - X კვარტალი.
ფერმის შემადგენელი ობიექტების დისტანციური მართვა.
2026 წ. XI - XII კვარტალი
სისტემის ცალკეული კვანძების მაკეტის შექმნა. სისტემის საბოლოო კორექტირება. ანგარიშის გაფორმება.

ამოცანა 3-ის ეტაპები: 
2024 წ. I- II  კვარტალი
არსებული მდგომარეობის შესწავლა. პროექტზე საერთო მოთხოვნების ჩამოყალიბება. სისტემის სტრუქტურისა და მისი მოდელის ძირითადი პარამეტრების ჩამოყალიბება. 
2024 წ.  III– IV კვარტალი
მზის თბური კოლექტორით აღჭურვილი თბური ტუმბოს ბაზაზე მოქმედი თბომომარაგების სისტემის ექსპერიმენტული გამოკვლევა.
2025 წ.  V-VI კვარტალი
ექსპერიმენტული დანადგარის (მაკეტის) დისტანციური მართვის ავტომატური სისტემის დამუშავება.
2025 წ.  VII-VIII კვარტალი
1. მზის თბური კოლექტორით აღჭურვილი თბური ტუმბოს ექსპერიმენტული დანადგარის  დისტანციური მართვის ავტომატური სისტემის მაკეტის შექმნა.
2. ექსპერიმენტული დანადგარის აღჭურვა  დისტანციური მართვის ავტომატური სისტემით.
2026 წ.  IX-X კვარტალი
დისტანციური მართვის ავტომატური სისტემით აღჭურვილი მზის კოლექტორიანი თბური ტუმბოს დანადგარის მოქმედი მაკეტის ექსპერიმენტული გამოკვლევა.
2026 წ.  XI-XII კვარტალი
სამეცნიერო ანგარიშის გაფორმება. პუბლიკაციების მომზადება.

სამივე ამოცანის ეტაპების შესრულების შედეგად მომზადდება 5 პუბლიკაცია, 1 განაცხადი საქართველოს პატენტზე, დასრულებული სამუშაოს ანგარიში.

III
1.1 პროექტის დასახელება
ავტომატური მთარგმნელის კომპილაციის სისტემის შემუშავება მცირე რესურსის მქონე ენებისთვის (ენობრივი მოდელირების განყოფილება)

1.2 პროექტის ხელმძღვანელი 
ლიანა ლორთქიფანიძე
ტექნ. მეცნ. კანდიდატი 
დაბ. თარიღი: 18.07.1954
მისამართი: ჭავჭავაძის გამზ. 22 ბ. 59, 0160, თბილისი, საქართველო 
ტელ.: +995 555 39 80 93 
ელ.ფოსტა: l_lordkipanidze@yahoo.com  

დაკავებული თანამდებობა 
საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტი, ენობრივი მოდელირების განყოფილების უფროსი, მთავარი მეცნიერი თანამშრომელი  
განათლება
1971-1976	ივ. ჯავახიშვილის სახელობის თბილისის სახელმწიფო უნივერსიტეტი, ფიზიკის ფაკულტეტი, სპეციალობა “მაღალი ენერგიების ბირთვული ფიზიკა”

სამეცნიერო ხარისხი
2006	საკანდიდატო დისერტაცია _ “ლინგვისტური კვლევების ხელშემწყობი ავტომატური სისტემების შემუშავება და გამოყენება“. საქართველოს ტექნიკური უნივერსიტეტი, სპეციალობა 05.13.01 - მართვა ტექნიკურ სისტემებში 
წოდება  ტექნიკის მეცნიერებათა კანდიდატი
სამეცნიერო წოდება
	საქართველოს საინჟინრო აკადემიის წევრ-კორესპონდენტი
სამუშაო გამოცდილება
2018-დან დღემდე	საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის ენობრივი მოდელირების განყოფილების უფროსი 
2010-დან დღემდე	ივ. ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის კომპიუტერული მეცნიერებების მიმართულების პრაქტიკული ინფორმატიკის ქვემიმართულება, ასისტენტ–პროფესორი
2014-2018 საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის ენობრივი და სამეტყველო სისტემების განყოფილება, მთავარი მეცნიერი თანამშრომელი
2006-2014 ა. ელიაშვილის სახელობის საქართველოს მეცნიერებათა აკადემიის მართვის სისტემების ინსტიტუტის ენობრივი და სამეტყველო სისტემების განყოფილება, უფროსი მეცნიერი თანამშრომელი
1996-2005 ა. ელიაშვილის სახელობის საქართველოს მეცნიერებათა აკადემიის მართვის სისტემების ინსტიტუტის ენობრივი და სამეტყველო სისტემების განყოფილება, მეცნიერი თანამშრომელი
1980-1996 თბილისის გეოლოგიური სამმართველოს თემატური ექსპედიცია, ინჟინერ-პროგრამისტი
1976-1980 ა. ელიაშვილის სახელობის საქართველოს მეცნიერებათა აკადემიის მართვის სისტემების ინსტიტუტის მართვის სისტემების განყოფილება, მეცნიერი თანამშრომელი
სალექციო კურსები
2006-2020	დაპროგრამების საფუძვლები, ობიექტზე ორიენტირებული დაპროგრამება (დაპროგრამების ენა C++)
2012-2020	დაპროგრამება C++ ობიექტზე ორიენტირებულ ენაზე
2014-2020	კორპუსის ლინგვისტიკა
2017-2020	კომპიუტერული ლინგვისტიკა
საგრანტო პროექტები
2021-2024	ქართულ-ინგლისური გრამატიკული ლექსიკონის კომპაილერი. შოთა რუსთაველის ეროვნული სამეცნიერო ფონდი, პროექტის მენეჯერი
2015-2017	ქართულ სიტყვათა ქსელის კომპაილერი – GeWordNet. შოთა რუსთაველის ეროვნული სამეცნიერო ფონდი, პროექტის ხელმძღვანელი
2013-2016	ქართული ენის კორპუსის სრული (მორფოლოგიური, სინტაქსური, სემანტიკური) ანოტირების სისტემა. შოთა რუსთაველის ეროვნული სამეცნიერო ფონდი, ძირითადი შემსრულებელი
2012-2015	ქართული ენის ეროვნული კორპუსი - ტექნოლოგიური ჩარჩოს შექმნა. ფოლკსვაგენ შტიფთუნგის (Volkswagen Stiftung, AZ 86154) მიერ დაფინანსებული საერთაშორისო სამეცნიერო პროექტი, შემსრულებელი
2013-2014	საქართველოს ლინგვისტური პორტრეტი III _ ქართული დიალექტური კორპუსის მორფოლოგიური ანოტირება და დიდი დიალექტური ლექსიკოგრაფიული ბაზის შექმნა. შოთა რუსთაველის ეროვნული სამეცნიერო ფონდი, შემსრულებელი
2009-2011	ავტომატური განმარტებით-კომბინატორული ლექსიკონი როგორც ქართული ენის მოდელირების საფუძველი. შოთა რუსთაველის ეროვნული სამეცნიერო ფონდი, ძირითადი შემსრულებელი
2009-2011 	ქართული ენის კომპიუტერული სუფლიორი უნარდაქვეითებულ პირთათვის. შოთა რუსთაველის ეროვნული სამეცნიერო ფონდი, პროექტის ხელმძღვანელი

მონაწილეობა საერთაშორისო ფორუმებში (ბოლო 5 წლის განმავლობაში)
2023 Verb markers for Georgian-English automatic dictionary; საქართველოს მათემატიკოსთა კავშირის  XIII საერთაშორისო კონფერენცია (GMU2023); ბათუმი.
2023 Generating matches between Georgian and English nouns and adjectives in a grammatical dictionary software application; საქართველოს მათემატიკოსთა კავშირის  XIII საერთაშორისო კონფერენცია (GMU2023); ბათუმი.
2022 გრამატიკულ ლექსიკონში ქართული და ინგლისური ენის მორფოლოგიური მახასიათებლების შესაბამისობაში მოყვანა; VI საერთაშორისო კონფერენცია "ენა და თანამედროვე ტექნოლოგიები"; საქართველო, თბილისი (https://ice.ge/of/?page_id=5791).
2022 გრამატიკულ ლექსიკონში ქართული და ინგლისური ენის მორფოლოგიური მახასიათებლების შესაბამისობაში მოყვანა; VI საერთაშორისო კონფერენცია "ენა და თანამედროვე ტექნოლოგიები"; საქართველო, თბილისი (https://ice.ge/of/?page_id=5791).
2021 ლინგვისტური ცოდნის ბაზის კომპილაციის სისტემა ქართული ენისთვის, საქართველოს სახელმწიფო ენის დეპარტამენტის საერთაშორისო კონფერენცია -  ენები ციფრულ ერაში: თანამედროვე ტექნოლოგიები მწირრესურსებიანი https://tep-ge.zoom.us/j/82242989848.
2019	ქართულ-ინგლისური გრამატიკული ლექსიკონის კომპაილერი, საერთაშორისო კონფერენცია „ენა და თანამედროვე ტექნოლოგიები V – ისტორიული და ეტიმოლოგიური ლექსიკოგრაფიის საკითხები“, თბილისი
2019	The Translation Model Based on Sentential Primitives. 2nd International Conference on Research in Social Sciences (RSSCONF), ავსტრია, ვენა
2018 	Модель Автоматического Грузино-Английского Перевода «Сентенциальных Примитивов» Содержащих Имя Прилагательное, Международная научная конференция «Актуальные проблемы прикладной лингвистики», აზერბაიჯანი, ბაქო
2018 	Грузино-Английский Двунаправленный Автоматический Перевод Деривационных Форм, Международная научная конференция «Актуальные проблемы прикладной лингвистики», აზერბაიჯანი, ბაქო

თანამშრომლობა საერთაშორისო ცენტრებთან და ორგანიზაციებთან
1999-დან დღემდე	საერთაშორისო სიმპოზიუმები „ენა, ლოგიკა, მეტყველება“, ILLC ამსტერდამის უნივერსიტეტი, საორგანიზაციო კომიტეტის წევრი
2006-2008 შვედეთის სამეფო ტექნიკური ინსტიტუტი, მეტყველების, მუსიკის და სმენის განყოფილება, მიწვეული მკვლევარი   	

სამეცნიერო ინტერესთა სფერო
ენობრივი პროცესორების წარმოდგენა; მორფოლოგიური პროცესორები და მათი რეალიზაციის მეთოდები; ენობრივი მოდელირება და ლინგვისტური ცოდნის წარმოდგენა; კოგნიტიური ლინგვისტიკა; ხელოვნური ინტელექტი.
ენების ცოდნა
 	ქართული, რუსული _ სრულყოფილად,
	ინგლისური _ კარგად.

სამეცნიერო შრომების რაოდენობა 
49 სამეცნიერო პუბლიკაცია

ბოლო ხუთი წლის შრომების სია (9):
1. ლორთქიფანიძე ლ., ნ. ჯავაშვილი, ა. ჩუტკერაშვილი, გ. აიდარაშვილი: დერივაციული ფორმების ქართულ-ინგლისური ორმიმართულებიანი ავტომატური თარგმანი (რუსულად). საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული 22, თბილისი „პოლიგრაფია“, 2018.
2. L. Lortkipanidze, L. Makrakhidze, Morphological Analyzer of Georgian Language’s Subsystems, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №23, გვ. 127-132, 2019
3. ქართული ენის ქვესისტემების მორფოლოგიური ანალიზატორი
4. ლორთქიფანიძე ლ.,  ქართული ენის კომბინატორული ლექსიკონი, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №24, გვ. 98-104, 2020
5. ლორთქიფანიძე ლ.,  GeWordNet თესაურუსის გამოყენება ქართულენოვან დიალოგურ სისტემაში, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №24, გვ. 90-97, 2020
6. ლორთქიფანიძე ლ., ლინგვისტური ცოდნის ბაზა ქართული ენისთვის, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №25 გვ. 106-110, 2021, თბილისი  შპს „საჩინო“.
7. ლორთქიფანიძე ლ., წინადადებების შაბლონები ავტომატურ დიალოგურ სისტემაში, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №26 გვ. 99-110, 2022, თბილისი  შპს „საჩინო“.
8. ლორთქიფანიძე ლ., მაკრახიძე ლ., სახელთა გრამატიკული ფორმების გენერირება ქართულ- ინგლისურ ლექსიკონში, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №27 გვ. 108-113, 2023, თბილისი  შპს „საჩინო“.
9. ლორთქიფანიძე ლ., კლოიანი მ., დიალოგური სისტემის ანალიზატორის პროგრამული იმპლემენტაცია, საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული №27 გვ. 114-123, 2023, თბილისი  შპს „საჩინო“.
 
1.3 მონაწილე ინსტიტუტი 
საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტი

1.4 პროექტის ხანგრძლივობა
3 წელი (2024-2026)

1.5 პროექტის მოკლე შინაარსი
ენობრივი მოდელირების ერთ-ერთი ძირითადი ამოცანაა ავტომატური თარგმანი. დღეს კაცობრიობამ ამ თვალსაზრისით არნახულ შედეგებს მიაღწია. შექმნილია ავტომატური მთარგმნელები თითქმის ყველა ენისთვის. ისინი ძირითადად ხელოვნური ინტელექტის მეთოდებს ეყრდნობა და ენის დიდ მონაცემებს მოითხოვს. ქართული მცირე რესურსის მქონე ენაა და მას არ გააჩნია დიდი მონაცემები. შესაბამისად აღნიშნულ მეთოდებზე დაყრდნობილი თარგმანი ქართული ენისთვის პრობლემურია.
შემოთავაზებული პროექტის ფარგლებში შემუშავდება მთარგმნელის კომპილაციის სისტემის ფუნქციონირების პრინციპები მცირე რესურსის მქონე ენისთვის (ქართულის მაგალითზე). შესწავლილი იქნება პოპულარული ავტომატური მთარგმნელების და მათი კომპილაციის შესახებ არსებული ლიტერატურა. ჩამოყალიბდება მეთოდოლოგია და შეიქმნება ტექნოლოგია სამიზნე (ქართული) ენისთვის ხელმისაწვდომი რესურსების გასამრავლებლად. შეიქმნება საჯაროდ ხელმისაწვდომი პარალელური კორპუსების მომზადების და უკვე არსებულის ახალი დოკუმენტებით შევსების პროგრამული უზრუნველყოფა. გამოკვლეული იქნება სხვადასხვა ენის შესახებ ცოდნის ტრანსფერული გადაცემის მოდელები. 

1.6 არსებული აღჭურვილობა და დანადგარები:
	6 პერსონალური კომპიუტერი, 2 პრინტერი

1.7 პროექტის სამეცნიერო და ტექნოლოგიური დარგები:
ინფორმატიკა,  კომპიუტერული ლინგვისტიკა

2.1 პროექტის აღწერილობა
მანქანური თარგმანი (MT) არის პროგრამული უზრუნველყოფის გამოყენებით ტექსტის საწყისი ენიდან სამიზნე ენაზე თარგმნის პროცესი. ენებს აქვთ მრავალი განსხვავება, როგორც სტრუქტურული, ასევე ლექსიკური, რაც ართულებს თარგმნას. კლასიკური MT-ის ოთხი პარადიგმა მოიცავს პირდაპირ, ტრანსფერულ და ინტერლინგვურ მიდგომებს. ესენია:
· მაგალითზე დაფუძნებული მანქანური თარგმანი (EBMT) [1-3].
· ფრაზაზე დაფუძნებული მანქანური თარგმანი (PMT), რომელიც არის სტატისტიკური მანქანური თარგმანის მთავარი პარადიგმა და ეყრდნობა ორენოვანი ფრაზების ცხრილს [4].
· სტატისტიკური მანქანური თარგმანი (SMT), რომელიც ეფუძნება თარგმანის მოდელის და ენის მოდელის გაერთიანებას ხმაურიანი არხის მოდელთან [5-7].
· ნეირონულ ქსელებზე დაფუძნებული ღრმა სწავლება რომელმაც ჩაანაცვლა წინა მიდგომები, როგორიცაა წესებზე დაფუძნებული სისტემები ან სტატისტიკური ფრაზებზე დაფუძნებული მეთოდები [8-11][15-16].
სავარჯიშოების უზარმაზარ რაოდენობაზე და უპრეცედენტო გამოთვლით სიმძლავრეზე დაყრდნობით, ნეირონული მანქანური თარგმანის  (NMT) მოდელებს შეუძლიათ მიიღონ სრულ ინფორმაციაზე წვდომა წყაროს წინადადებაში ნებისმიერ ადგილას და ავტომატურად გაიგონ, რომელი ნაწილია გამოსადეგი ტექსტის წარმოების მოცემულ ეტაპზე, რაც არის თარგმანის ხარისხის მკვეთრი გაუმჯობესების მთავარი მიზეზი. შედეგად, ნეირონულმა თარგმანმა მნიშვნელოვნად შეამცირა უფსკრული ადამიანის თარგმანის ხარისხსა და MT-ს ხარისხს შორის.
სამწუხაროდ, ყველა თანამედროვე და ეფექტური მიდგომა მონაცემებზეა ორიენტირებული და მოითხოვს პარალელურ ტექსტურ კორპუსს, რომელიც შეიცავს წყაროს წინადადებებს და მათ ეკვივალენტურ თარგმანებს სამიზნე ენაზე თარგმანის წესების შესაქმნელად. მაგრამ ქართული და სხვა მცირე რესურსების მქონე ენებისთვის არ მოიპოვება საკმარისი ზომის ტექსტური კორპუსები.
ამ პროექტის ფარგლებში ჩვენ გვინდა შემოგთავაზოთ, ინგლისურ-ქართული სტატისტიკური მანქანური თარგმანი (SMT) წინასწარ შერჩეულ რომელიმე დარგობრივ სფეროში (დომენში) ინგლისურ-ქართული პარალელური კორპუსის შესადგენად. მაგრამ სასწავლო პარალელური კორპუსი იქნება ზოგადი სფეროდან და თარგმნის დროს ბევრი სიტყვა არ აღმოჩნდება ლექსიკონში. ჩვენი იდეაა გავაუმჯობესოთ ინგლისურ-ქართული სტატისტიკური მანქანური თარგმანი სხვადასხვა დომენებში გრამატიკული ლექსიკონებისა და ლემატიზატორების გამოყენებით.
სტატისტიკური მანქანური თარგმანი 
SMT აანალიზებს ტექსტის პარალელურ კორპუსს, რათა შექმნას სტატისტიკური თარგმანის მოდელები. უცნობი წყაროს წინადადება ითარგმნება ყველაზე სავარაუდო სამიზნე წინადადებაში თარგმანის მოდელების გამოყენებით. გასული ათწლეულების განმავლობაში, განსხვავება EBMT-სა და SMT-ს შორის სულ უფრო და უფრო ნაკლები გახდა, რადგან ორივე მიდგომამ ერთმანეთისგან ისესხა მახასიათებლები თარგმანის გასაუმჯობესებლად. მაგალითად, ფრაზაზე დაფუძნებული თარგმანის მიდგომა, რომელიც გამოიყენება EBMT-ში, ახლა გამოიყენება SMT-შიც, რომელიც ადრე მხოლოდ სიტყვაზე იყო დაფუძნებული.
SMT-ში გამოყენებული მიდგომების უმეტესობა ენაზე არაა დამოკიდებული. SMT იღებს საწყის წინადადებას, S = [s1 s2 … sn] საწყის ენაზე და ქმნის სამიზნე წინადადებას, T* = [t1 t2 … tn] სამიზნე ენაზე, სადაც s1 s2 … sn  არის ფრაზები საწყის ენაზე, და t1 t2 … tn არის ფრაზები სამიზნე ენაზე. საწყისი და სამიზნე ენის ენობრივი მოდელები შეიძლება შეიქმნას შესაბამისი ენის ტექსტური კორპუსიდან.
არსებობს მრავალი შესაძლო სამიზნე წინადადება, რომელთა თარგმნა შესაძლებელია საწყისი წინადადებიდან. იდეა არის ვიპოვოთ ყველაზე სავარაუდო წინადადება შემდეგნაირად:
 [image: ]
P(T|S) არის წყაროს წინადადების შესაბამისი სამიზნე წინადადებისთვის მინიჭებული ალბათობა, რომელიც მოდელირებულია თარგმანის მოდელით.
 [image: ]
P(T) არის სამიზნე ენის მიერ მოდელირებული წინადადების ალბათობა, რომელიც მოდელირებულია სამიზნე ენის მოდელით. P(S) არის წყაროს ენის მიერ მოდელირებული წინადადების ალბათობა, რომელიც მოდელირებულია წყაროს ენის მოდელით.  P(S|T) არის სამიზნე წინადადებისთვის მინიჭებული წყაროს წინადადების ალბათობა, რომელიც მოდელირებულია თარგმანის მოდელით. ვინაიდან P(S) ყოველთვის მუდმივია, ამიტომ მისი ამოღება შესაძლებელია. განტოლება შეიძლება გამარტივდეს შემდეგნაირად: 
  [image: ]
სამიზნე ენის ენობრივი მოდელი შეიძლება შეიქმნას სამიზნე ენის ტექსტური კორპუსით. მეორეს მხრივ, თარგმნის მოდელი შემუშავდება პარალელური ტექსტური კორპუსის გამოყენებით.
ამრიგად, მანქანური თარგმანის სისტემის ხარისხი დიდწილად დამოკიდებულია დიდი რაოდენობით ტექსტების ხელმისაწვდომობაზე ძლიერი ენის მოდელისა და თარგმანის მოდელის შესაქმნელად. დაბალი რესურსების მქონე ენისთვის, ტექსტური კორპუსების შეზღუდული რაოდენობა ადასტურებს შეზღუდული (ერთი დომენის ფარგლებში) პარალელური ტექსტებისთვის სტატისტიკური მანქანური თარგმანის სისტემის შექმნის აუცილებლობას.
პარალელური კორპუსის მოპოვება
ქართულ-ინგლისური SMT-ის შემუშავებისას საჭიროა კორპუსის ორი ტიპი: ქართული ან/და ინგლისური ტექსტური კორპუსი ენების მოდელების შესაქმნელად და პარალელური ქართულ-ინგლისური კორპუსი თარგმანის მოდელის შესაქმნელად. ინგლისური ტექსტის კორპუსის შეძენა უფრო ადვილია, რადგან ბევრი ტექსტის ადვილად მიღებაა შესაძლებელი. თუმცა, პარალელური ტექსტის მიღება უფრო რთულია. ჩავატარებთ სამუშაოებს ინტერნეტიდან პარალელური მონაცემების მოპოვებაზე, განსაკუთრებით ახალი ამბების ვებსაიტებიდან და ვიკიპედიიდან [8-10].
ინტერნეტიდან პარალელური ტექსტის ამოსაღებად, ვებგვერდები პირველად იკითხება ე.წ. ვებ-სკანერის[footnoteRef:1] გამოყენებით. [1:  ვებ-სკანერი - ასევე ცნობილი, როგორც ვებ-ობობა, ვებ-რობოტი ან ბოტი, არის ავტომატური პროგრამა, რომელიც შექმნილია ვებ-ქსელიდან ინფორმაციისა და რესურსების სისტემატიურად სკანირებისთვის, აღმოსაჩენად და ამოსაღებად.] 

ნათარგმნი წიგნები შეიცავს კარგი ხარისხის თარგმანს და ადვილია სწორად თარგმნილი სამიზნე წინადადების პოვნა კონკრეტული წყაროს წინადადებისთვის, რადგან ისინი ძალიან არ გადაუხვევენ თავდაპირველ აზრს. შეიძლება დაიგეგმოს მემორანდუმების გაფორმება სხვადასხვა გამომცემლობასთან ინგლისურიდან ნათარგმნი ნაწარმოებების დიგიტალური ვერსიის შესაგროვებლად.
პარალელური ტექსტების შეპირაპირებისთვის შეიძლება გამოვიყენოთ უფრო ინტენსიური გამოთვლითი ალგორითმი წინადადებების გასწორების მისაღებად დინამიური პროგრამირების, განმეორებითი შერბილების [13], წინადადების სიგრძის [14] და სიტყვის თარგმნის ალბათობის [15] გამოყენებით.
მიდგომა
ჩვენს მიდგომაში, ჩვენ საბაზისო დომენის ფარგლებში შევარჩევთ დიგიტალური ნაშრომების არქივს ქართული-ინგლისურ პარალელური კორპუსის ასაშენებლად. დავყოფთ მათ წინადადებებად. შემუშავდება სტატისტიკური მანქანური თარგმანის აპლიკაციის ინსტრუმენტების ბლოკი (QaEnTr),  რომლის ფორმატის გათვალისწინებით მოხდება ქართული და ინგლისური წინადადებების შესაბამისი წყვილების შეპირაპირება. საწყის ეტაპზე შერჩეული იქნება ტექსტური დომენი, რომლიდანაც ჯამში 25 ათასზე მეტი წყვილი პარალელური წინადადება იქნება ამოღებული.
მიღებულ ქართულ-ინგლისურ პარალელური წინადადების კორპუსს გამოვიყენებთ სატესტო კორპუსად SMT ინსტრუმენტების შესამოწმებლად. შემდგომში, ვინაიდან ტრენინგის პარალელური კორპუსი, არც თუ ისე დიდია და ის იქნება ზოგადი დომენიდან, შეგვხვდება ბევრი თარგმანი ლექსიკის გარეშე (OOV). განვიხილოთ რამდენიმე მიდგომა, რომელიც იყენებს ლექსიკონს და ლემატიზატორს/სტემერს მანქანური თარგმანის ამოცანის გასაუმჯობესებლად.
პირველი მიდგომა, რომელსაც ჩვენ განვიხილავთ, არის იმის დადგენა, გააუმჯობესებს თუ არა BLEU[footnoteRef:2] ქულას ორენოვან ლექსიკონში ნაპოვნი სამიზნე ენის ჩასმა ორენოვან ლექსიკონში ნაპოვნი ფრაზების თარგმანებში სასწავლო პარალელურ კორპუსში. ჰიპოთეზა მდგომარეობს იმაში, რომ ორენოვანი ლექსიკონი უზრუნველყოფს დამატებით სიტყვის ან ფრაზის თარგმანის წყვილებს, რომლებიც არ არის ნაპოვნი სასწავლო მონაცემებში. [2:  BLEU (Bilingual Evaluation Understudy) - არის განსხვავებების საზომი იმავე წინადადების ავტომატურ თარგმანსა და მითითებულ ადამიანურ თარგმანებს შორის.] 

გამოვიყენებთ მეთოდის ორ ვარიაციას. პირველ მეთოდში, ორენოვან ლექსიკონში ნაპოვნი ფრაზის თარგმანის თითოეული მაგალითი დაემატება არსებულ პარალელური სასწავლო კორპუსს, როგორც ახალი პარალელური წინადადება. თარგმანის მოდელი იქმნება დამატებითი მონაცემების გამოყენებით.
მეორე მეთოდში ჩვენ გამოვიკვლევთ ფრაზების თარგმანის ცხრილში p(s'|t') მცირე დელტას მნიშვნელობის დამატების მიდგომას, თუ ლექსიკონში ვიპოვნეთ თარგმანის ფრაზების წყვილები, სადაც s' არის საწყისი ფრაზა, ხოლო t' არის სამიზნე ფრაზა ლექსიკონში. ჩვენ ასევე ვამატებთ იგივე დელტას მნიშვნელობას p(t’|s’), რადგან QaEnTr ინსტრუმენტთა ნაკრები ასევე იყენებს მას P(S|T) გამოსათვლელად. მიუხედავად ამისა, [24]-ის მიხედვით, p(s’|t’) უფრო მნიშვნელოვანი მახასიათებელია p(t’|s’-თან შედარებით). 

2.2 შესავალი (კვლევის ობიექტი, პრობლემის აქტუალობა, კვლევის სიახლე, მეთოდოლოგია)
კვლევის ობიექტი
პროექტის საკვლევი ობიექტია მთარგმნელის კომპილაციის სისტემა მცირე რესურსის მქონე ენისთვის. კერძოდ ენის ერთი ქვესისტემის (სფეროს, დომენის) ფარგლებში მთარგმნელის დასრულებული სისტემის კომპილაცია სტატისტიკური თარგმანის მეთოდების გამოყენებით.
სისტემამ შესაბამისი სფეროს ორენოვანი (ქართულ-ინგლისური) ლექსიკონის გამოყენებით უნდა შესძლოს დასრულებული მთარგმნელის კომპილაცია, რომლის თარგმნის ხარისხის მაჩვენებელი BLEU არ იქნება 0.5-ზე ნაკლები.
პრობლემის აქტუალობა
დიდი ხნის განმავლობაში ითვლებოდა, რომ ადამიანური თარგმანის ხარისხი მიუწვდომელია კომპიუტერული თარგმანის სისტემებისთვის. თანამედროვე ღრმა სწავლების სისტემებმა ბოლო დროს საკმაოდ შეარყია ეს შეხედულება. ბევრი ენებისთვის უკვე შექმნილია ნეირონულ ქსელებზე დაფუძნებული მთარგმნელები, რომელებმაც წარმატებით გადალახეს ტიურინგის ტესტი. სამწუხაროდ ქართული არ მიეკუთვნება მათ რიცხვს, ვინაიდან ქართული მცირე რესურსების მქონე ენაა.
ეს პროექტი მიზნად ისახავს  პარალელური კორპუსის კომპილაციის სისტემის შემუშავებას, რომელიც დაეყრდნობა სტატისტიკურ მანქანურ თარგმანს და გრამატიკულ ლექსიკონებს. პროექტის შედეგად მიღებული თარგმნის სისტემის გამოყენებით შესაძლებელი იქნება ერთი დომენის ფარგლებში არა მარტო ქართულ-ინგლისური, არამედ ქართულ-რუსული, ქართულ-გერმანული და სხვა ენებზე სტატისტიკური თარგმნის მაღალ დონეზე განხორციელება და შესაბამისად პარალელური კორპუსების შექმნა.
შემდგომში სისტემის დაინტერესებულ ორგანიზაციებში დანერგვის და მარტივი მოხმარების საშუალება იძლევა იმის წინა პირობას, რომ ქართული ენა სულ მალე გახდეს მდიდარი რესურსის მქონე ანა.
კვლევის სიახლე
ჩვენს პროექტში პირველად შემოგთავაზებთ მცირე რესურსის მქონე ენებისთვის ავტომატური თარგმნის სისტემის ფორმირების მეთოდს, რომელიც დამყარებული იქნება ტექსტური ინფორმაციის დომენზე. კვლევის ძირითადი სიახლეა სხვადასხვა ენის მოდელების დასწავლის უნარის ტრანსფერი ენებს შორის. ეს მიდგომა ეფუძნება იმ აზრს, რომ ენებს აქვთ გარკვეული ფუნდამენტური მსგავსება მათ სტრუქტურაში. მაღალი რესურსის მქონე ენის მოდელების შესწავლის შემდეგ მიღებული ცოდნა შეიძლება გამოყენებულ იქნას დაბალი რესურსის მქონე ენებისთვის. 
ასევე არსებობს სპეციფიური NLP მოდელები, რომლებიც იყენებენ იმას, რასაც ენობრივი ტრანსფერის სწავლება ეწოდება. ენობრივი გადაცემის სწავლება გულისხმობს სხვადასხვა ენების სტრუქტურებში არსებული მსგავსების გამოყენებას, რათა შეიქმნას მოდელები დაბალი რესურსის მქონე ენებისთვის მაღალი რესურსების მქონე ენების საფუძველზე.
პროექტის ფარგლებში შემუშავდება და დაინერგება ახალი მიდგომები ავტომატური მთარგმნელი სისტემების შესაქმნელად;
პირველად შემუშავდება ქართული ენისთვის ერთი დომენის ფარგლებში პარალელური კორპუსის კომპილაციის სისტემის სტრუქტურა ინტერფეისი და მისი ძირითადი კომპონენტების მუშაობის ალგორითმები;
მეთოდოლოგია
კვლევის თეორიულ და მეთოდოლოგიურ საფუძველს წარმოადგენს კომპიუტერული ლინგვისტიკის, ხელოვნური ინტელექტის და მანქანური თარგმანის მეთოდები. კერძოდ:
1. ენობრივი ცოდნის გადაცემის ხერხები;
2. მონაცემთა დომენის ადაპტაციის ტიპები და მიდგომები;
3. მანქანური თარგმანის ხარისხის შეფასების მეთოდოლოგია;
4. ტექსტის მანქანური დამუშავების ევრისტიკული მეთოდები;
5. დიდ მონაცემთა დამუშავების ალგორითმები;
6. დაბალი რესურსის მქონე ენებისთვის მონაცემთა გაზრდის მიდგომები.

2.3 არსებული ლიტერატურული მონაცემები (რა არის გაკეთებული, როგორ იყენებენ მიღებულ შედეგებს)
კომპიუტერული ლინგვისტიკის მიმართულებით განყოფილებაში შექმნილია სამეცნიერო კვლევებისათვის მეტად საჭირო პროგრამული პროდუქტი – თანამედროვე ქართული ენის მორფოლოგიური პროცესორი: GeoTrans;
აღნიშნულ პროგრამაზე დაყრდნობით, განყოფილებაში შესრულებულია რვა პროექტი. სამი - საბიუჯეტო დაფინანსებით:
1. ქართული  წინადადების  კომპიუტერული ანალიზი  ინტერაქტიულ  რეჟიმში  (2014- 2016);
2. ქართული ენის სინონიმების კომპიუტერული მოდელის შექმნა (2010-2012);
3. სმენისა და მეტყველების ბიომეტრიული ნიშნების ურთიერთკავშირის კვლევა (2012 - 2014).
ერთი - საქართველოს ტექნიკური უნივერსიტეტის გრანტით (2011):
1. ენის სწავლების კომპიუტერული მხარდაჭერა (მორფოლოგიური დონე), პროექტის ხელმძღვანელი ლიანა ლორთქიფანიძე (2011). 
ოთხი პროექტი -  შოთა რუსთაველის ეროვნული სამეცნიერო ფონდის დაფინანსებით:
1. ქართული ენის კომპიუტერული სუფლიორი უნარდაქვეითებულ პირთათვის, №A 38 09, პროექტის ხელმძღვანელი ლიანა ლორთქიფანიძე (2009 2011) (პროგრამა დაინერგა თბილისის 203-ე ყრუ და სმენადაქვეითებულთა საჯარო სკოლა-პანსიონში). 
2. ავტომატური განმარტებით-კომბინატორული ლექსიკონი როგორც ქართული ენის მოდელირების საფუძველი, № A-36-09, პროექტის ხელმძღვანელი გიორგი ჩიკოიძე, (2009-2011). 
3. ქართული ენის კორპუსის სრული (მორფოლოგიური, სინტაქსური, სემანტიკური) ანოტირების სისტემა, FR/463/4-105/12, პროექტის ხელმძღვანელი გიორგი ჩიკოიძე. (2013-2016). შემუშავდა ოთარ ჭილაძის რომანების კორპუსის ვებ-გვერდი მისამართზე: http://geocorpora.gtu.ge.
4. ქართულ სიტყვათა ქსელის კომპაილერი - GeWordNet, № AR/84/4-105-14, პროექტის ხელმძღვანელი ლიანა ლორთქიფანიძე (2015-2017). GeWordNet განთავსებულია მისამართზე: www.GeWordNet.gtu.ge

ძირითადი ლიტერატურა, რასაც პროექტზე მუშაობისას დავეყრდნობით:
1. H. Somers, L. McLean, and D. Jones, “Experiments in multilingual example-based generation,” Proceedings of the 3rd Conference on the Cognitive Science of Natural Language Processing, Dublin, 1994. 
2. H. Mosleh, Al-Adhaileh, and E. K. Tang, “Example-based machine translation based on the synchronous SSTC annotation schema,” in: MTSummit VII, 244-249, Singapore, 1999. 
3. H. N. Lim, H. H. Ye, C. K. Lim, and E. K. Tang, “Adapting an existing example-based machine translation (EBMT) system for new language pairs based on an optimized bilingual knowledge bank (BKB),” Conference on Translation, 399-406, Kuala Lumpur, 2007. 
4. Bp. Brown, J. Cocke, V. Della Pietra, F. Jelinek, R. Mercer, and P. Roossin, “A statistical approach to language translation,” COLING'88 (Association for Computational Linguistics) 1, 71-76, 1988. 
5. A. Chitu, “Google switches to its own translation system,” Googlesystem.blogspot.com, 2007, Retrieved 27-01-2016.  
6. D. Munteanu, and D. Marcu, “Extracting parallel sub-sentential fragments from non-parallel corpora,” ACL 2006, 21-88, Sydney.  
7. J. Uszkoreit, J. M. Ponte, A. C. Popat, and M. Dubiner, “Large scale parallel document mining for machine translation,” Coling 2010, 11011109, Beijing.  
8. M. Mohammadi, and N. GhasemAghaee, “Building bilingual parallel corpora based on wikipedia,” International Conference on Computer Engineering and Applicatons, 2010, 264-268, Bali.  
9. M. Kay, and M. Roscheisen, “Text-translation alignment,” Technical Report, 1988, Xerox Palo Alto Research Center.  
10. W. A. Gale, and K. W. Church, “A Program for Aligning Sentences in Bilingual Corpora,” Computational Linguistics, 19, 75–102, 1993. 
11. S.F. Chen, “Aligning sentences in bilingual corpora using lexical information,” Proceedings of the 31st Annual Meeting of the Association for Computational Linguistics, 9-16, 1993, Columbus.  
12. L. Huang, “Building a Chinese-English parallel corpus of modern and contemporary Chinese novels,” Style in Translation: A Corpus-Based Perspective New Frontiers in Translation Studies 2015, 31-41.  
13. P. Resnik, M. B. Olsen, and B. Diab, “Creating a parallel corpus from the book of 2000 tongues,” Computer and the Humanities, 33, 129-153, 1999.  
14. L.-T. Lim, and E. K. Tang, “Building an ontology-based multilingual lexicon for word sense disambiguation in machine translation,” Proceedings of the PAPILLON-2004 Workshop on Multilingual Lexical Databases. Grenoble.  
15. S. A. Rahman, N. Ahmad, H. A. Hashim, and A. W. Dahalan, “Real time on-line English-Malay machine translation (MT) system,” Third Real-Time Technology And Applications Symposium 2006, UPM, Malaysia.  
16. R. Zens, F. J. Och, and H. Ney, “Phrase-based statistical machine translation,” M. Jarke et al. (Eds.): KI 2002, LNAI 2479, pp. 18–32, 2002. © Springer-Verlag Berlin Heidelberg 2002.  
17. H. Schwenk, “Continuous space translation models for phrase-based statistical machine translation,” Proceedings of COLING 2012: Posters, pages 1071–1080, COLING 2012, Mumbai, December 2012. 
18. P. Koehn, “Pharaoh: A beam search decoder for phrase-based statistical machine translation models,” 6th Conference of the Association for Machine Translation in the Americas, AMTA 2004, Washington, DC, USA, September 28 - October 2, 2004.  
19. H. Wu, H. Wang, and C. Zong, “Domain adaptation for statistical machine translation with domain dictionary and monolingual corpora,” Proceedings of the 22nd International Conference on Computational Linguistics (Coling 2008), pages 993–1000 Manchester, August 2008.  
20. A. Lopez, and P. Resnik, “Word-based alignment, phrase-based translation: What’s the link?,” in Proceedings of the Conference of the Association for Machine Translation, Cambridge, pp.90–99, 2006.  
21. T. -P. Tan, H. Li, E. K. Tang, X. Xiao, and E. S. Chng,  “Mass: A Malay language LVCSR corpus resource,” Cocosda’09, Beijing, 2009. 
22. A. Stolcke, “SRILM – An extensible language modeling toolkit,” in Proceedings of the International Conference on Spoken Language Processing, pp.901–904, 2002.  
23. Manning, D. Christopher, M. Surdeanu, J. Bauer, J. Finkel, S. J. Bethard, and D. McClosky, “The stanford CoreCLP natural language processing toolkit,” in Proceedings of the 52nd Annual Meeting of the Association for Computational Linguistics: System Demonstrations, pp. 55-60, 2014. 
24. M. F. Porter, “Snowball: A language for stemming algorithms,” snowball.tartarus.org/texts/introduction.html, 2001. Retrieved 17-03-2016. 
25. M. F. Porter, “An algorithm for suffix stripping,” Program, 1980; 14, 130-137. 
26. C. D. Paice, “Another stemmer,” ACM SIGIR Forum, Volume 24, No. 3. 1990, 56-61. 31. J. B. Lovins, “Development of a stemming algorithm,” Mechanical Translation and Computer Linguistic, vol.11, no.1/2, pp. 22-31, 1968. 
27. ლორთქიფანიძე ლ.: ტექსტურ კორპუსებში ომონიმიის ავტომატური მოხსნის მოდელი. საქართველოს ტექნიკური უნივერსიტეტის არჩილ ელიაშვილის მართვის სისტემების ინსტიტუტის შრომათა კრებული N18 2014 წ. გვ. 187-193;
28. ლორთქიფანიძე ლ.: ქართველური ენების მორფოლოგიური ანალიზატორი. საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის შრომათა კრებული N21, 2017, გვ. 108-111;
29. ლორთქიფანიძე ლ.,  ჯავაშვილი ნ.: საერთაშორისო სტანდარტი EAGLES ქართული ტექსტური კორპუსის ანოტირებისთვის. საქართველოს ტექნიკური უნივერსიტეტის არჩილ ელიაშვილის მართვის სისტემების ინსტიტუტის შრომათა კრებული N17 2013 წ. გვ. 118-130.

2.4 პროექტის არსი და მეცნიერული ღირებულება
შემოთავაზებულ პროექტს გააჩნია როგორც თეორიული, ისე გამოყენებითი ღირებულება. თეორიული თვალსაზრისით, ანალიზური სისტემა  ენის ცოდნის ერთ-ერთი ფუნდამენტური ასპექტის მოდელირებას მოახდენს, ანუ ასახავს ენობრივი სისტემის შესაძლებლობას შესაბამისი სიტყვაფორმის წარმოებით დააკმაყოფილოს ნებისმიერი ქართულენოვანი კონტექსტის მოთხოვნა. ამის გარეშე შეუძლებელი იქნებოდა ნებისმიერი მოქმედი ენობრივი მოდელის აგება, რადგანაც მისი ბუნებრივი შესავალი/გამოსავალი  უნდა იყოს გამონათქვამი, თავის მხრივ, წარმოდგენილი სათანადო სიტყვაფორმების, ანუ პარადიგმის ნებისმიერი წევრების საშუალებით, რომლებიც პასუხობენ ამ გამონათქვამის გრამატიკული კონსტრუქციის თარგმანს.
კვლევის თეორიული მნიშვნელობა გამართლებულია იმით, რომ ექსპერიმენტულად დადასტურდება ბუნებრივი ენის ავტომატური სტატისტიკური მთარგმნელის კომპილაციის შესაძლებლობა..
კვლევის პრაქტიკულ მნიშვნელობას დაადასტურებს ის ფაქტი, რომ: შემუშავდება და  სხვადასხვა დაწესებულებებში დაინერგება ქართულ-ინგლისური მთარგმნელის კომპილაციის  სისტემა, რომელიც ერთის მხრივ გამოყენებული იქნება ტექსტების ქართულიდან ინგლისურზე სატარგმნად და მეორე მხრივ პარალელური კორპუსის კომპილაციისთვის მოცემული დაწესებულების სფეროს ფარგლებში. აგრეთვე შესაძლებელი იქნება კომერციალიზაცია ისეთ კომპანიებში, როგორიცაა Google, საქართველოს ბანკები, ქართული ენის ტექნოლოგიების ცენტრები და სხვა. 

3.1 პროექტის ფარგლებში შესასრულებელი ამოცანები ეტაპების ჩვენებით და მოსალოდნელი შედეგები სათანადო ინდიკატორებით, პროექტში ახალგაზრდა მეცნიერთა ჩართულობა, აკადემიური დოქტორის ხარისხის მოსაპოვებლად სადისერტაციო ნაშრომების მომზადება და სხვა.
2024 წელი 
ამოცანები: 
I ნახევარი – ტექსტის ავტომატური თარგმნის  სისტემების შექმნის გამოცდილების კვლევა, მათი უარყოფითი მხარეების და უპირატესობების გამოვლენა. 
II ნახევარი – მთარგმნელის კომპილაციის სისტემის ფუნქციონირების პრინციპების შემუშავება მცირე რესურსის მქონე ენისთვის.
შედეგი: მიღებული შედეგების საფუძველზე 2 სამეცნიერო ნაშრომისა და ორი მოხსენების მომზადება. წლიური ანგარიშის შედგენა.

2025 წელი 
ამოცანები: 
I ნახევარი – სამიზნე (ქართული) ენისთვის ხელმისაწვდომი რესურსების გასამრავლებლად მეთოდოლოგიისა და ტექნოლოგიის შემუშავება.
II ნახევარი – სხვადასხვა ენის შესახებ ცოდნის ტრანსფერული გადაცემის მოდელების კვლევა. 
შედეგი: მიღებული შედეგების საფუძველზე 2 სამეცნიერო ნაშრომისა და ორი მოხსენების მომზადება. წლიური ანგარიშის შედგენა.

2026 წელი 
ამოცანები: 
I ნახევარი – პარალელური კორპუსების მომზადების და უკვე არსებულის ახალი დოკუმენტებით შევსების პროგრამული უზრუნველყოფის შემუშავება.
II ნახევარი – ექსპერიმენტული ტესტირება. შემუშავებული მეთოდებისა და ალგორითმების ეფექტურობის ექსპერიმენტული შესწავლა. რეალურ პირობებში სისტემის ეფექტურობის დადგენა. 
შედეგი: მიღებული შედეგების საფუძველზე 2 სამეცნიერო ნაშრომისა და ორი მოხსენების მომზადება. დასრულებული სამუშაოს ანგარიში. 





IV
1.1  პროექტის დასახელება
ხელოვნური ინტელექტის მეთოდების გამოყენება სამკურნალო პრეპარატების ეფექტურობის დასადგენად (ვლ. ჭავჭანიძის სახ. მანქანური ინტელექტის პრობლემების განყოფილება).  

1.2 პროექტის ხელმძღვანელი 
მაია მიქელაძე  
ტელ.: (591) 16-63-36, ელ.ფოსტა: mikeladzemaia@yahoo.com 
დაბადების თარიღი		15.03.1971
განათლება
1988-1993	ივ. ჯავახიშვილის სახელობის თბილისის სახ. უნივერსიტეტი, კიბერნეტიკისა და გამოყენებითი მათემატიკის ფაკულტეტი,
1993-1996 	ივ. ჯავახიშვილის სახელობის თბილისის სახ. უნივერსიტეტის ასპირანტურა სპეციალობით “მათ. კიბერნეტიკა”.
სამეცნიერო და პედაგოგიური ხარისხი და წოდება				
საინჟინრო მეცნიერებების აკადემიური დოქტორი, 2009 წ.
სამუშაო გამოცდილება	
თბილისის ეკონომიკურ ურთიერთობათა სახ. უნივერსიტეტი, ინფორმატიკის კათედრის ასისტენტ-პროფესორი, 1997-2009 წწ.;

8. ვ. რაძიევსკი, მ. მიქელაძე, ი. ოკონიანი, დ. რაძიევსკი. ცოდნის წარმოდგენის მიზეზ-შედეგობრივი ქსელი სამედიცინო დიაგნოსტირების ამოცანათა გადასაწყვეტად. საქართველოს ტექნიკური უნივერსიტეტის ა. ელიაშვილის მართვის სისტემების ინსტიტუტის შრომათა კრებული №26, თბ, 2022, გვ. 177-181.
9. ვ. რაძიევსკი, მ. მიქელაძე, დ. რაძიევსკი, ი. ოკონიანი. სამედიცინო დიაგნოსტირების სისტემათა ევოლუცია და ცოდნაზე დაფუძნებული დიაგნოსტირების ინტელექტუალური სისტემები. საქართველოს ტექნიკური უნივერსიტეტის ა. ელიაშვილის მართვის სისტემების ინსტიტუტის შრომათა კრებული №26, თბ, 2022, გვ. 182-189.
10. [bookmark: _Hlk107176275][bookmark: _Hlk106741926]М. Микеладзе, В. Радзиевский, Н. Джалябова, Н. Ананиашвили, Д. Радзиевский. Применение метода поиска ассоциаций в задаче медицинской диагностики. Международная научно-техническая конференция „Информационное общество и технологии интенсификации образования“ (ISITE’21), Сборник трудов Грузинского технического университета „Автоматизированные системы управления“ №1(32), т.1.1, Тб., 2021, с. 76-80.

2. [bookmark: _Hlk148564890][bookmark: _Hlk151236471]მ. მიქელაძე, დ. რაძიევსკი, ყ. ფაღავა. იშვიათი დაავადებების დიაგნოსტირების ინტელექტუალური სისტემის შემუშავება მიზეზ-შედეგობრივი სემანტიკური ქსელების საფუძველზე. საქართველოს ტექნიკური უნივერსიტეტის 100 და ინფორმატიკისა და მართვის სისტემების ფაკულტეტის 65 წლისთავისადმი მიძღვნილი საერტაშორისო სამეცნიერო-პრაქტიკული კონფერენცია „ინოვაციები და თანამედროვე გამოწვევები - 2022“, თბილისი, 18-19 ნოემბერი, 2022.
3. [bookmark: _Hlk148564755]М. Микеладзе, В. Радзиевский, Н. Джалябова, Н. Ананиашвили, Д. Радзиевский. Применение метода поиска ассоциаций в задаче медицинской диагностики. Международная научно-техническая конференция „Информационное общество и технологии интенсификации образования“ (ISITE’21), Тбилиси, 20-22 мая, 2021 г.
4. [bookmark: _Hlk148564827]В. Радзиевский, М. Микеладзе, Н. Джалябова, Д. Радзиевский, И. Оконян. Интеллектуальная система медицинской диагностики, использующая знания и способная к обучению. Международная научно-техническая конференция „Информационное общество и технологии интенсификации образования“ (ISITE’21), Тбилиси, 20-22 мая, 2021 г.

1.3 მონაწილე ინსტიტუტი 
საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტი
1.4 პროექტის ხანგრძლივობა
3 წელი (2024-2026)
1.5 პროექტის მოკლე შინაარსი
 პროექტის ძირითად ამოცანას წარმოადგენს სამკურნალო პრეპარატების ეფექტურობის დადგენა. კლინიკური მონაცემების დასამუშავებლად გამოყენებული იქნება ხელოვნური ინტელექტის სხვადასხვა მეთოდი. ძირითადად ეს იქნება მონაცემთა ინტელექტუალური ანალიზის (Data Mining) და მანქანური სწავლების (Machine Learning) მეთოდები.
კვლევის შედეგად ამოირჩევა მონაცემთა ინტელექტუალური ანალიზის საუკეთესო მეთოდი, რომლის მეშვეობით მოხდება კლინიკური მონაცემების დამუშავება და მიღებული ცოდნის საფუძველზე სამედიცინო ინტელექტუალური მხარდამჭერი სისტემის ცოდნის ბაზის ფორმირება. ინტელექტუალური სისტემა გამოიყენებს ცოდნის ბაზაში არსებულ ცოდნას სამკურნალო პრეპარატების ეფექტურობის შესახებ და შეძლებს კონკრეტული პაციენტის მკურნალობის ეფექტურობის პროგნოზირებას ამ პაციენტის თავისებურებების გათვალისწინებით.

1.6 არსებული აღჭურვილობა და დანადგარები: 

1. LENOVO H50-55 DESKTOP/LENOVO L1;
2. კომპ. პერს (მრ) Lenovo H535  AMD3.2/3 GHZ 4MB HD7560D;
3.  კომპ. კომპლექტი i3 (44)-8100 DDR4 8GB;
4. კომპ. კომპლექტი (54) intel i3 10100fSSD 480 GB ILS24f354FHIX MS116KB216;
5. სისტემური ბლოკი (42) ი7 8700 DDR4 8GB;
6. პერს. კომპ. XN052 XP500R7 
7. მრავალ ფუნქციური პრინტერი Canon i-SENSY MF3010.

1.7 პროექტის სამეცნიერო და ტექნოლოგიური დარგები:
ინტელექტუალური ინფორმაციული სისტემები, მონაცემთა ინტელექტუალური ანალიზი (Data Mining)

2.1 პროექტის აღწერილობა
[bookmark: _Hlk151848625]პროექტის ძირითად ამოცანას წარმოადგენს სამკურნალო პრეპარატების ეფექტურობის დადგენა. კლინიკური მონაცემების დასამუშავებლად გამოყენებული იქნება ხელოვნური ინტელექტის სხვადასხვა მეთოდი. ძირითადად ეს იქნება მონაცემთა ინტელექტუალური ანალიზის (Data Mining) და მანქანური სწავლების (Machine Learning) მეთოდები, რომელთა მეშვეობით შესაძლებელია დიდი მოცულობის მონაცემების დამუშავება და განზოგადების საფუძველზე ფარული ცოდნის გამოვლენა. მოხდება გამოყენებული მეთოდების უპირატესობა/ნაკლოვანებების შეფასება სამკურნალო პრეპარატის ეფექტურობის დადგენის ამოცანის გადაწყვეტისას.
ამ კვლევის შედეგად ამოირჩევა მონაცემთა ინტელექტუალური ანალიზის საუკეთესო მეთოდი, რომელიც საფუძვლად დაედება სამედიცინო ინტელექტუალური მხარდამჭერი სისტემის შემუშავებას. სისტემა იმუშავებს ცოდნის შეძენის და ამოცანათა ამოხსნის რეჟიმში. ცოდნის რეჟიმში მონაცემთა ინტელექტუალური ანალიზის შერჩეული მეთოდის მეშვეობით მოხდება დიდი მოცულობის კლინიკური მონაცემების დამუშავება და მიღებული ცოდნის საფუძველზე ინტელექტუალური სისტემის ცოდნის ბაზის ფორმირება. ამოცანათა ამოხსნის რეჟიმში სისტემა გამოიყენებს ცოდნის ბაზაში არსებულ ცოდნას სამკურნალო პრეპარატების ეფექტურობის შესახებ და შეძლებს კონკრეტული პაციენტის მკურნალობის ეფექტურობის პროგნოზირებას ამ პაციენტის თავისებურებების გათვალისწინებით.

2.2 შესავალი (კვლევის ობიექტი, პრობლემის აქტუალობა, კვლევის სიახლე, მეთოდოლოგია)
კვლევის ობიექტი
კვლევის ობიექტს წარმოადგენს გარკვეული დაავადებების ჯგუფი და პროცესები, რომლებიც ვითარდებიან  შესაბამის დაავადებათა მკურნალობის დროს, და აგრეთვე ექიმის მიერ გადაწყვეტილების მიღების პროცესი პაციენტის მკურნალობის შერჩევის დროს.
აქტუალობა
ეფექტურობის დადგენის საკითხი მნიშვნელოვანია როგორც შემუშავების პროცესში მყოფი, ასევე უკვე დარეგისტრირებული სამკურნალო პრეპარატის შემთხვევაში.
ახალი წამლის შემუშავება საკმაოდ რთული და ხანგრძლივი პროცესია. ამ პროცესის ერთ-ერთ მნიშვნელოვან ეტაპს წარმოადგენს კლინიკური კვლევა, რომლის გარეშე არ ხდება პრეპარატის რეგისტრაცია. ეს კვლევა შედგება 3 ფაზისგან და მიზნად ისახავს წამლის ეფექტურობის და უსაფრთხოების შემოწმებას.  კლინიკურ კვლევაში მონაწილეობას ღებულობს ასობით და ათასობით მოხალისე, ხოლო თვით პროცესი შეიძლება გაგრძელდეს რამოდენიმე წელი. სამკურნალო პრეპარატის ბაზარზე შემოსვლის შემდეგაც გრძელდება მასზე დაკვირვება - ე.წ. პოსტკლინიკური კვლევა.
ამრიგად, ახალი წამლის შემუშავება საკმაოდ დიდ დროსა და ხარჯებთან არის დაკავშირებული, რაც ფორს-მაჟორულ სიტუაციაში (იგივე COVID-19 პანდემიისას) შეუძლებელს ხდის დროულად მივიღოთ ეფექტური და უსაფრთხო სამკურნალო პრეპარატი. 
ეს რთული და შრომატევადი პროცესი შეიძლება დაჩქარდეს და გაუმჯობესდეს ხელოვნური ინტელექტის გამოყენებით. ხელოვნური ინტელექტის ტექნოლოგიები გამოიყენება წამლის შემუშავების ყველა ეტაპზე და მნიშვნელოვნად ამარტივებს ამ პროცესს.
რაც შეეხება სამკურნალო პრეპარატის ეფექტურობის დადგენას, თანამედროვე მედიცინასა და ფარმაცევტულ წარმოებაში სულ უფრო მნიშვნელოვანი ხდება ისეთი ცნებები, როგორიცაა რეალური სამყაროს მონაცემები (real-world data, RWD) და რეალური სამყაროს მტკიცებულებები (real-world evidence, RWE). RWD - ესაა მონაცემები, რომლებიც დაკავშირებულია პაციენტის ჯანმრთელობასთან ან სამედიცინო მომსახურების მიწოდებასთან, შეგროვებული სხვადასხვა წყაროდან (სამედიცინო დაწესებულებების მონაცემთა ბაზები, პაციენტთა რეესტრები და ა.შ.) ხოლო RWE წარმოადგენს კლინიკურ მონაცემებს სხვადასხვა წამლების გამოყენების შესახებ, მათი ეფექტურობის და უსაფრთხოების ჩათვლით. ეს მონაცემები მიღებულია RWD-ს ანალიზით. 
სამედიცინო RWD მონაცემების დიდი მოცულობა და მრავალფეროვნება შეუძლებელს ხდის ტრადიციული სტატისტიკური მეთოდების გამოყენებას. ამ შემთხვევაში უფრო მიზანშეწონილია ხელოვნური ინტელექტის ისეთი მეთოდების გამოყენება, როგორიცაა Data Mining და Machine Learning მეთოდები, რომელთა მეშვეობით შესაძლებელია დიდი მოცულობის მონაცემების დამუშავება და განზოგადების საფუძველზე ფარული ცოდნისა თუ კანონზომიერებების გამოვლენა.
RWD მონაცემების ანალიზი სამკურნალო პრეპარატების ეფექტურობის დადგენის მიზნით დაეხმარება არა მხოლოდ მკვლევარებს, არამედ ექიმებს ეფექტური მკურნალობის შერჩევაში. გამოვლენილი ცოდნის საფუძველზე აგებული სამედიცინო ინტელექტუალური მხარდამჭერი სისტემა დაეხმარება ექიმს კონკრეტული პაციენტისთვის მკურნალობის შერჩევაში და შეძლებს ამ მკურნალობის ეფექტურობის პროგნოზირებას  პაციენტის თავისებურებების გათვალისწინებით.
კვლევის სიახლე
ხელოვნური ინტელექტის მეთოდების გამოყენება სამკურნალო პრეპარატების ეფექტურობის დადგენაში, ძვირადღირებული და ხანგრძლივი კლინიკური კვლევების მაგივრად, რაც წინაპირობებს შექმნის სამედიცინო ინტელექტუალური მხარდამჭერი სისტემის შემუშავებას მკურნალობის ეფექტურობის პროგნოზირებისთვის.
კვლევის მეთოდოლოგია
როგორც ვთქვით, პროექტის ძირითად ამოცანას წარმოადგენს სამკურნალო პრეპარატების ეფექტურობის დადგენა. ამ ამოცანის გადასაწყვეტად სამედიცინო RWD მონაცემების დამუშავებას. სამედიცინო RWD მონაცემების დიდი მოცულობა და მრავალფეროვნება შეუძლებელს ხდის ტრადიციული სტატისტიკური მეთოდების გამოყენებას. ამ შემთხვევაში უფრო მიზანშეწონილია მონაცემთა ინტელექუალური ანალიზის (Data Mining) მეთოდების გამოყენება, რომელთა მეშვეობით შესაძლებელია დიდი მოცულობის მონაცემების დამუშავება და განზოგადების საფუძველზე ფარული ცოდნისა თუ კანონზომიერებების გამოვლენა.
მონაცემთა ინტელექტუალური ანალიზის მეთოდები იყოფა რამოდენიმე ჯგუფად იმისდა მიხედვით, თუ რომელი ამოცანის ამოხსნას ემსახურებიან ისინი. სამედიცინო სფეროში ინტელექტუალური ანალიზის ძირითად ამოცანებს წარმოადგენენ: ასოციაციის წესების გამოვლენა, კლასიფიკაცია, პროგნოზირება და კლასტერიზაცია. სამკურნალო პრეპარატის ეფექტურობის დადგენის ამოცანა მიეკუთვნება კლასიფიკაცია/პროგნოზირების ამოცანათა კლასს.
კლასიფიკაცია/პროგნოზირების ძირითად ალგორითმებს წარმოადგენენ: ნეირონული ქსელები, გადაწყვეტილების ხეები, კლასიფიკაციის ლოგიკური ალგორითმები, „K უახლოესი მეზობლის“ მეთოდი, საყრდენი ვექტორების მეთოდი და ბაიესის კლასიფიკაცია. 
ნეირონული ქსელი შეიძლება წარმოდგენილი იქნას შეწონილკავშირებიანი მიმართული გრაფის სახით. ნეირონული ქსელის გამოყენებამდე საჭიროა მისი სწავლება სასწავლო ამონაკრეფის საფუძველზე. სწავლების პროცესი მდგომარეობს წონითი კოეფიციენტების შერჩევაში.Aნეირონული ქსელების ძირითადი ნაკლი: 1) შეუძლებელია მიღებული შედეგების ლოგიკური ინტერპრეტაცია; 2) საჭიროა დიდი მოცულობის სასწავლო ამონაკრეფი.
გადაწყვეტილების ხეები არის ერთერთი ყველაზე ხშირად გამოყენებადი მეთოდი კლასიფიკაციის და პროგნოზირების ამოცანებში. ეს მეთოდი საშუალებას გვაძლევს წარმოვადგინოთ კლასიფიკაციის წესი იერარქიული ხის სახით, რომლის თითოეული კვანძი ახდენს ერთი ატრიბუტის შემოწმებას. გადაწყვეტილების ხეების უპირატესობა: საკლასიფიკაციო წესები წარმოდგენილია ბუნებრივ ენაზე; სწავლების სწრაფი პროცესი; მუსაობის შესაძლებლობა როგორც რიცხვით, ასე თვისობრივი ტიპის მონაცემებთან.
კლასიფიკაციის ლოგიკური მეთოდები. ლოგიკური მეთოდების შედეგია კლასის აღმწერი ლოგიკური ფუნქცია რომელიც ღებულობს ჭეშმარიტ მნიშვნელობას საკმარისად დიდი რაოდენობის ობიექტებისთვის საკუთარი კლასიდან და მცდარ მნიშვნელობას სხვა კლასის თითქმის ყველა ობიექტზე. ლოგიკური მეთოდების ძირითადი უპირატესობა მდგომარეობს იმაში, რომ ეს მეთოდები შეიძლება გამოყენებული იყოს თვისობრივი მონაცემების და სასწავლო ამონაკრების მცირე მოცულობის შემთხვევაში. თუმცა რაოდენობრივი  მონაცემების შემთხვევაში ასევე შესაძლებელია ამ მეთოდების გამოყენება – საწყისი ნიშნების ბინარიზაციის შემდეგ.
„K უახლოესი მეზობლის“ მეთოდის შემთხვევაში ახალი ობიექტი მიეკუთვნება იმ კლასს, რომელსაც მიეკუთვნება „უახლოესი მეზობლების“ უმეტესობა. მეთოდის უპირატესობა: ალგორითმის სიმარტივე და მდგრადობა. მეთოდის ნაკლი: გადაწყვეტილება მიიღება მონაცემთა მასივის სრული გადარჩევის შედეგად და ამა თუ იმ მეტრიკის არჩევა გავლენას ახდენს კლასიფიკაციის შედეგებზე.
  საყრდენი ვექტორების მეთოდი შექმნილია ბინარული კლასიფიკაციისთვის. ამ შემთხვევაში თითოეული ობიექტი წარმოდგენილია როგორც ვექტორი - წერტილი მრავალგანზომილებიან სივრცეში. საყრდენი ვექტორების მეთოდის მიზანია ისეთი ჰიპერსიბრტყის პოვნა, რომელიც ყოფს სხვადასხვა კლასში შემავალი წერტილების სიმრავლეებს. 
ბაიესის კლასიფიკაციისას ობიექტის კლასისადმი მიკუთვნება ხდება ბაიესის თეორემის საფუძველზე. ობიექტი მიეკუთვნება იმ კლასს, რომლის აპოსტერიორული ალბათობა მაქსიმალურია. პრაქტიკაში ჩვეულებრივ იყენებენ ბაიესის „მიამიტ“ კლასიფიკაციას, რომელიც გამომდინარეობს ნიშნების სტატისტიკური დამოუკიდებლობის ვარაუდიდან. მეთოდის უპირატესობა: გამოთვლების სიმარტივე და მაღალი სისწრაფე, ნაკლი: ვარაუდი ნიშნების სტატისტიკური დამოუკიდებლობის შესახებ.  
ვინაიდან ამა თუ იმ მეთოდის ეფექტურობა დამოკიდებულია მონაცემების ტიპზე, ჩვენ ვაპირებთ ზემოთ ჩამოთვლილი მეთოდების აპრობაციას კონკრეტულ მონაცემებზე და იმ მეთოდის არჩევას, რომელიც მოგვცემს უკეთესს შედეგს.
პროექტით განსაზღვრულია სამედიცინო ინტელექტუალური მხარდამჭერი სისტემის შემუშავება, რომელიც შეძლებს კონკრეტული პაციენტის მკურნალობის ეფექტურობის პროგნოზირებას ამ პაციენტის თავისებურებების გათვალისწინებით. ასეთი ტიპის სისტემა განეკუთვნება ე.წ. კლინიკური გადაწყვეტილების მხარდამჭერი სისტემების (Clinical Decision Support System – CDSS) რიცხვს.
CDSS სისტემები შეიძლება ექსპერტულ ცოდნაზე იყოს დაფუძნებული. ამ შემთხვევაში სისტემებში ცოდნის წარმოსადგენად შეიძლება გამოყენებულ იქნას ცოდნის წარმოდგენის სხვადასხვა მოდელი (პროდუქციული წესები, სემანტიკური ქსელები, ფრეიმები და ა.შ.). CDSS სისტემები, რომლებიც არ არიან ექსპერტულ ცოდნაზე დაფუძნებული,   იყენებენ მონაცემთა ინტელექტუალური ანალიზის (Data Mining) და მანქანური სწავლების (Machine Learning) სხვადასხვა მეთოდს,  რომელიც კომპიუტერულ სისტემას საშუალებას აძლევს ცოდნა შეიძინოს დასწავლის გზით, სამედიცინო RWD მონაცემების დამუშავების საფუძველზე.
ორივე შემთხვევაში მხარდამჭერი სისტემის ცოდნის ბაზა წარმოადგენს სისტემის ეფექტური მუშაობის მნიშვნელოვან ფაქტორს. შესაბამისად ინტელექტუალური სისტემის დამუსავებისას ძირითადი ყურადღება მიექცევა ცოდნის წარმოდგენის მოდელებს და დასკვნის გამოტანის მეთოდებს. არსებობს ცოდნის წარმოდგენის მრავალი მოდელი. ეს არის პროდუქციების წესები, სემანტიკური ქსელები, ფრეიმები, პრედიკატთა აღრიცხვის მეთოდები და სხვა.
პროდუქციული მოდელის გამოყენებისას ცოდნის ბაზა შედგება პროდუქციული წესების ნაკრებისგან, დასკვნის გამოტანა ხდება modus ponens წესის მიხედვით. ეს მოდელი საკმაოდ ეფექტურად მუშაობს მონაცემების და ცოდნის  არამკაფიობის, გაურკვევლობის და არასრულობის პირობებში. ამ შემთხვევაში გამოიყენება ალბათობის თეორიის მეთოდები (ბაიესის ფორმულა), დემპსტერ-შეფერის თეორია, არამკაფიო ლოგიკა, სარწმუნოობის კოეფიციენტები (შორტლიფის სქემა) და სხვა. პროდუქციული სისტემების უპირატესობას წარმოადგენს წესების შევსება/ამოღებიას და ლოგიკური დასკვნის მექანიზმის რეალიზაციის სიმარტივე, ხოლო ნაკლოვანებას - წესების დიდი რაოდენობის შემთხვევაში არაწინააღმდეგობრიობის უზრუნველყოფის სირთულე და ჯამური დასკვნის ფორმირების დროითი სირთულე.
 სემანტიკური ქსელების საშუალებით მოსახერხებელია ცნებებს შორის არსებული დამოკიდებულებების აღწერა. არამკაფიო დამოკიდებულებების შემთხვევაში, რომელიც დამახასიათებელია სამედიცინო სფეროსთვის, ქსელის მიმართებებს მიეწერება წონითი კოეფიციენტები. სემანტიკურ ქსელებში დასკვნის გამოტანის სირთულე წარმოადგენს ამ მოდელის ძირითად ნაკლოვანებას.

2.3 არსებული ლიტერატურული მონაცემები (რა არის გაკეთებული, როგორ იყენებენ მიღებულ შედეგებს)

ხელოვნური ინტელექტის მეთოდები ფართოდ გამოიყენება ფარმაცევტულ სფეროში. Data Mining და Machine Learning ტექნოლოგიები გვხდება როგორც ახალი სამკურნალო პრეპარატის შემუშავების ყველა ეტაპზე, ასევე ბაზარზე უკვე არსებული მედიკამენტბის ეფექტურობისა და უსაფრთხოების შესწავლისას.

17. ვ. რაძიევსკი, მ. მიქელაძე, დ. რაძიევსკი, ი. ოკონიანი. დაავადების გამოვლინების ინდივიდუალური თავისებურებების გათვალისწინებით სამკურნალო პრეპარატების შერჩევის ინტელექტუალური სისტემა. საქართველოს ტექნიკური უნივერსიტეტის ა. ელიაშვილის მართვის სისტემების ინსტიტუტის შრომათა კრებული №24, თბ, 2020, გვ. 144-149.
18. В. Радзиевский, М. Микеладзе, Н. Джалябова, Д.Радзиевский, Илья Оконян. Метод сокращения перебора при поиске информации в базе знаний и его использование в задачах медицинской диагностики. Сборник трудов Института систем управления А.Элиашвили Грузинского технического университета №24, Тб., 2020, с. 150-155.
19. Д.Радзиевский. Интеллектуальная диагностическая подсистема поддержки принятия врачебного решения. Сборник трудов Института систем управления А.Элиашвили Грузинского технического университета №24, Тб., 2020, с. 139-143.
20. მ. მიქელაძე, ვ. რაძიევსკი, ნ. ჯალიაბოვა, ნ. ანანიაშვილი, დ. რაძიევსკი. სამედიცინო ინტელექტუალური მხარდამჭერი სისტემის შემუშავება ასოციაციების ძიების საფუძველზე. საქართველოს ტექნიკური უნივერსიტეტის ა. ელიაშვილის მართვის სისტემების ინსტიტუტის შრომათა კრებული №23, თბ, 2019, გვ. 136-141.
21. ვ. რაძიევსკი, მ. მიქელაძე, დ. რაძიევსკი, ი. ოკონიანი. სამედიცინო ცოდნის ბაზაში ახალი კანონზომიერებების გამოვლენა და მათი გამოყენება დიაგნოსტირების და პროგნოზირების ამოცანების ამოხსნისას. საქართველოს ტექნიკური უნივერსიტეტის ა. ელიაშვილის მართვის სისტემების ინსტიტუტის შრომათა კრებული №23, თბ, 2019, გვ. 142-147.
22. ვ. რაძიევსკი, მ. მიქელაძე, დ. რაძიევსკი, ი. ოკონიანი. სამედიცინო დიაგნოსტირების არაფორმალიზებული ამოცანები და მათი ამოხსნის მეთოდები. საქართველოს ტექნიკური უნივერსიტეტის ა. ელიაშვილის მართვის სისტემების ინსტიტუტის შრომათა კრებული №23, თბ, 2019, გვ. 148-151.


2.4 პროექტის არსი და მეცნიერული ღირებულება
პროექტის არსი მდგომარეობს  ისეთი სამედიცინო ინტელექტუალური მხარდამჭერი სისტემის  შექმნაში, რომელიც ეყრდნობა მონაცემთა ინტელექტუალური ანალიზის მეშვეობით გამოვლენილ ცოდნას სამკურნალო პრეპარატების ეფექტურობის შესახებ და დაეხმარება ექიმებს კონკრეტული პაციენტის მკურნალობის ეფექტურობის პროგნოზირებაში ამ პაციენტის თავისებურებების გათვალისწინებით. 
პროექტის მეცნიერული ღირებულება: იქნება შემუშავებული სამედიცინო ინტელექტუალური მხარდამჭერი სისტემის შექმნის თეორიული და პრაქტიკული მეთოდები ხელოვნური ინტელექტის თანამედროვე და კლასიკური მიმართულებების გამოყენებით. ძირითადი ყურადღება მიექცევა მონაცემთა ინტელექტუალური ანალიზის (Data Mining) და მანქანური სწავლების (Machine Learning) ტექნოლოგიებს.

3.1 პროექტის ფარგლებში შესასრულებელი ამოცანები ეტაპების ჩვენებით და მოსალოდნელი შედეგები სათანადო ინდიკატორებით, პროექტში ახალგაზრდა მეცნიერთა ჩართულობა, აკადემიური დოქტორის ხარისხის მოსაპოვებლად სადისერტაციო ნაშრომების მომზადება და სხვა.

2024 წელი

I ეტაპი
შესასრულებელი ამოცანები (1-6 თვე)
· შერჩეული დაავადებებისა და მათი მკურნალობის შესახებ ინფორმაციის მოძიება და ანალიზი, 
· ანალიზის საფუძველზე მკურნალობის ეფექტურობის კრიტერიუმებისა და კლასების დადგენა, და იმ ფაქტორების გამოყოფა, რომლებიც შესაძლოა გავლენას ახდენენ მკურნალობის ეფექტურობაზე;
· ჩატარებული ანალიზის საფუძველზე მონაცემების კომპიუტერული წარმოდგენის მეთოდების შერჩევა/შემუშავება;
შედეგები: შესაბამისი მეთოდების შერჩევა/შემუშავება, სემინარის მოწყობა.

II ეტაპი
შესასრულებელი ამოცანები (7-12 თვე)
· კლინიკური მონაცემების მოძიება და ანალიზი;
· სტრუქტურირებულ მონაცემთა ნაკრებების ფორმირება სამკურნალო პრეპარატის ეფექტურობის დადგენის ამოცანის გადასაწყვეტად;
· შესაბამისი მონაცემთა ბაზის შექმნა და შევსება.

შედეგები: მონაცემთა ბაზის შექმნა და შევსება, სემინარის მოწყობა, სტატიების გამოქვეყნება, საკონფერენციო მოხსენებების მომზადება.

2025 წელი
III ეტაპი
შესასრულებელი ამოცანები (13-18 თვე)
· კლინიკური მონაცემების დამუშავება ხელოვნური ინტელექტის სხვადასხვა მეთოდის გამოყენებით სამკურნალო პრეპარატის ეფექტურობის დადგენის ამოცანის გადასაწყვეტად. 

შედეგები: შესაბამისი ალგორითმების შემუშავება, შემუშავებული ალგორითმების  პროგრამული რეალიზაცია, სემინარის მოწყობა. 

IV ეტაპი
შესასრულებელი ამოცანები (19-24 თვე)
· ხელოვნური ინტელექტის სხვადასხვა მეთოდის უპირატესობა/ნაკლოვანებების შეფასება სამკურნალო პრეპარატის ეფექტურობის დადგენისას. 

შედეგები: სემინარის მოწყობა, სტატიების გამოქვეყნება, საკონფერენციო მოხსენებების მომზადება.

2026 წელი

V ეტაპი
შესასრულებელი ამოცანები (25-30 თვე) 
· სამედიცინო ინტელექტუალური მხარდამჭერი სისტემის შემუშავება მკურნალობის ეფექტურობის პროგნოზირებისთვის: სისტემის ცოდნის ბაზის აგება.

შედეგები: ინტელექტუალური სისტემის შესაბამისი კომპონენტის პროგრამული რეალიზაცია, სემინარის მოწყობა. 
VI ეტაპი
შესასრულებელი ამოცანები (31-36 თვე)  

· [bookmark: _Hlk151765442]სამედიცინო ინტელექტუალური მხარდამჭერი სისტემის შემუშავება მკურნალობის ეფექტურობის პროგნოზირებისთვის: სისტემის პროგნოზირების კომპონენტის აგება.


შედეგები: ინტელექტუალური სისტემის შესაბამისი კომპონენტის პროგრამული რეალიზაცია, სემინარის მოწყობა, სტატიების გამოქვეყნება, საკონფერენციო მოხსენებების მომზადება.

აღნიშნული პროექტის ფარგლებში შესაძლებელია დოქტორანტის მომზადება.

V
1.1. პროექტის დასახელება:  
ელექტროენერგეტიკისა და ენერგოდანადგარების ზოგიერთი აქტუალური პრობლემის გამოკვლევა (ვახტანგ გომელაურის სახელობის ენერგოსისტემის სტრუქტურისა და ენერგოდანადგარების ოპტიმიზაციის განყოფილება)  

ამოცანა 1. საქართველოს ელექტროსადგურების სტრუქტურის ოპტიმიზაცია „ჭკვიანი“ ქსელების არსებობის პირობებში ენერგეტიკული უსაფრთხოების საკითხების გათვალისწინებით
ამოცანა 2. თბოგაცემის ინტენსიფიკაცია დიდ მოცულობაში სითხის ტურბულენტური არევის დროს
1.2. პროექტის ხელმძღვანელი:  
თენგიზ მაგრაქველიძე, ტექნიკის მეცნიერებათა დოქტორი
დაბადების თარიღი	17.09.1942 წ.   
მისამართი         	საქართველო, ქ.თბილისი, 
ვარკეთილი-3, I მ/რ, კორპ.14, ბ.83.
ტელეფონი                    
სახლის:	+ 995 32 2 79 74 42
მობილური:	599 39 71 37
ელ.ფოსტა:	qvelit@rambler.ru

განათლება 
1961-67 – საქართველოს პოლიტექნიკური ინსტიტუტი, ინჟინერ-თბოენერგეტიკოსი,   მაგისტრი
1980 – ტექნიკის მეცნიერებათა კანდიდატი
1999 – ტექნიკის მეცნიერებათა დოქტორი
2007 – საქართველოს საინჟინრო აკადემიის აკადემიკოსი

პროფესიული მოღვაწეობა
ტექნიკის მეცნიერებათა დოქტორი. საქართველოს ტექნიკური უნივერსიტეტის არჩილ ელიაშვილის სახელობის მართვის სისტემების ინსტიტუტის ვ.გომელაურის სახ. ენერგოსისტემის სტრუქტურისა და ენერგოდანადგარების ოპტიმიზაციის განყოფილების უფროსი. მთავარი მეცნიერი თანამშრომელი. 
სამუშაო გამოცდილება

სამეცნიერო შრომების რაოდენობა:  143
ბოლო წლებში გამოქვეყნებული ძირითადი სამეცნიერო შრომების სია:

	მინსკი

	3
	2004
	საერთაშორისო კონფერენცია PCPE-2004
	დანალექების წარმოქმნის პროცესი გლუვ და ხორკლიან ზედაპირებზე
	თბილისი

	4
	2007
	საერთაშორისო სამეც-ნიერო კონფერენცია „ინფორმაციული ტექნოლოგიები მართვაში“ 
	საქართველოს ენერგეტიკაში მცირე ჰესების როლის დადგენა მათემატიკური მოდელირების მეთოდის გამოყენებით.
	თბილისი

	5
	2008
	მინსკის სითბოსა და მასის გადაცემის მე-6 საერთაშორისო ფორუმი
	1. ხელოვნური ხორკლიანობის გავლენა ბუშტოვანი დუღილის პროცესზე დიდ მოცულობაში სითხის არევის პირობებში
2. თბოგაცემის ინტენსიფიკაცია ხელოვნური ხორკლიანობის მეთოდით - მიღწევები და გადაუჭრელი პრობლემები
3. ხორკლიან ზედაპირებზე დანალექების წარმოქმნის ზოგიერთი თავისებურება
	მინსკი

	6
	2010
	საერთაშორისო კონფერენცია თბოფიზიკისა და ფიზიკური ჰიდროდინამიკის აქტუალური საკითხები
	ხაოიანობის გავლენა დანალექების წარმოქმნის ინტენსიურობაზე
	ალუშტა, უკრაინა

	7
	2010
	თბოგაცემის, სითხის მექანიკისა და თერმოდინამიკის მე-7 საერთაშორისო კონფერენცია.
	თბოგაცემის ინტენსიფიკაცია სარევიან აპარატებში ხელოვნური ხაოიანობის მეთოდის გამოყენებით 
	ანტალია, თურქეთი

	8
	2011
	მსოფლიოს მეცნიერების საინჟინრო და ტექნო-ლოგიური აკადემია. „სითხის მექანიკის, თბოგადაცემის და თერმოდინამიკის საერთაშორისო კონფერენცია
	ხელოვნური ხაოიანობის გავლენა მბრუნავი სითხის თბოგაცემაზე
	დუბაი, არაბთა გაერთიანებული ემირატები

	9

	2012

	WSEAS  მე-9 საერთაშორისო კონფერენცია სითხისა და მასის გადაცემა
	ხელოვნური ხაოიანობის გავლენა მბრუნავი სითხის კონვექციურ და დუღილის თბოგაცემაზე
	ჰარვარდი, კემბრიჯი, აშშ

	10
	2015
	ქუთაისის საერთაშორისო კონფერენცია
	საქართველოს ელექტროენერგეტიკული სისტემის განვითარების შესახებ
	ქუთაისი

	11
	2016
	მინსკის XV სითბოსა და მასის გადაცემის საერთაშორისო კონფერენცია
	ხაოიანობის გავლენა თბოგაცემის ინტენსიურობასა და სიმძლავრის კოეფიციენტზე სარევიან აპარატებში
	მინსკი



	12
	2019
	საერთაშორისო სამეცნიერო-ტექნიკური კონფერენცია. „ენერგეტიკის თანამედროვე პრობლემები და მათი გადაწყვეტის გზები“. 
	საქართველოს ელექტროენერგიით უზრუნველყოფის ზოგიერთი საკითხის შესახებ.
	თბილისი

	13
	2020
	საერთაშორისო სამეცნიერო-ტექნიკური კონფერენცია - „ენერგე-ტიკის თანამედროვე პრობლემები და მათი გადაწყვეტის გზები“ 
	საქართველოს ელექტროენერგეტიკის განვითარების სტრატეგია და ტაქტიკა მსოფლიოში არსებული პროგნოზული მონაცემების გათვალისწინებით.
	თბილისი

	14
	2022
	მინსკის XVI სითბოსა და მასის გადაცემის საერთაშორისო კონფერენცია
	თბოგაცემის ინტენსიფიკაცია ვერტიკალურ მილზე წყლის აფსკის  ჩამოდინების დროს
	მინსკი

	15
	2022
	9th International Conference on Fluid Flow, Heat and Mass Transfer (FFHMT’22)
	Intensification of Heat Transfer by the Method of Artificial Roughness at a Water Film Flows down on Vertical Pipe.
	ნიაგარა ფოლს,   კანადა

	16
	2023
	ASTFE    8th Thermal and Fluids Engineering Conference (TFEC)
	Influence of the Prandtl number on heat transfer at liquid film flows down smooth and rough surfaces. 
	კოლიჯ პარკი, მერილენდი, აშშ




სამეცნიერო ინტერესთა სფერო
სითხეების ჰიდროდინამიკა, თბოგადაცემა, ენერგეტიკა.
ენების ცოდნა
	ქართული, რუსული, ინგლისური – საშუალოდ.

1.3.     მონაწილე ინსტიტუტი: საქართველოს ტექნიკური უნივერსიტეტის 
              არჩილ ელიაშვილის სახელობის მართვის სისტემების ინსტიტუტი

1.4.     პროექტის ხანგრძლივობა: 2024‒2026 წწ. 
1.5.     პროექტის მოკლე შინაარსი
ამოცანა 1.  საქართველოს ელექტროსადგურების სტრუქტურის ოპტიმიზაცია „ჭკვიანი“ ქსელების არსებობის პირობებში ენერგეტიკული უსაფრთხოების საკითხების გათვალისწინებით
შემსრულებლები:  
ჯგუფი 1:  ხ. ლომიძე (ჯგუფის ხელმძღვანელი), მ. ჯანიკაშვილი, ი. არჩვაძე
ჯგუფი 2:  გ. ურუშაძე (ჯგუფის ხელმძღვანელი), ნ. შენგელია, ნ. დოღონაძე
როგორც არაერთხელ აღნიშნულა, ენერგეტიკა და, კერძოდ, ელექტროენერგეტიკა წარმოადგენს ეკონომიკის განვითარების ერთ-ერთ მთავარ საფუძველს, რაც ამ დარგისადმი განსაკუთრებულ ყურადღებას საჭიროებს.
საქართველოს ელექტროენერგეტიკული სისტემა, გასული საუკუნის 90-იან წლებში და ამ საუკუნის დასაწყისში გადატანილი უაღრესად მწვავე კრიზისის შემდეგ, ამჟამადაც დიდი პრობლემების წინაშე დგას. ამის დამადასტურებელია ის ფაქტი, რომ საქართველოში ერთ სულ მოსახლეზე მოსული ელექტროენერგიის გამომუშავება და მოხმარება მნიშვნელოვნად ჩამორჩება მსოფლიოს, მათ შორის, ეკონომიკურად საკმაოდ დაბალ დონეზე მყოფი ქვეყნების ანალოგიურ მაჩვენებელს. საკმარისია აღინიშნოს, რომ ამ მაჩვენებლით საქართველო ყოფილ საბჭოთა ქვეყნებთან შედარებითაც კი ერთ-ერთ ბოლო ადგილზეა.
აღნიშნული გარემოება, ცხადია, დიდად აფერხებს ქვეყნის ნორმალურად განვითარებას, ამასთან სერიოზულ პრობლემებს ქმნის უსაფრთხოების თვალსაზრისითაც.  
ყოველივე ამის გათვალისწინებით აშკარაა, რომ ელექტროენერგეტიკულ სისტემაში ახალი სიმძლავრეების შეყვანის ტემპის მკვეთრი ზრდა უაღრესად მნიშვნელოვანია.
ამ ფონზე არადამაკმაყოფილებლად უნდა ჩაითვალოს ენერგოსისტემის დღევანდელი მდგომარეობის შეფასებისა და განვითარების ზოგიერთი პროგნოზი. მაგალითად, დღესაც ისმის სერიოზული ორგანიზაციების წარმომადგენლების გაუმართლებელი განცხადებები იმის თაობაზე, რომ საქართველოში ელექტროენერგიის გამომუშავების დღეისათვის არსებული დონე საკმარისია. სწორედ აქედან მომდინარეობს ის წინააღმდეგობები, რომლებიც არასამთავრობო ორგანიზაციებისა და მოსახლეობისაგან ხვდება ამა თუ იმ ჰესის მშენებლობას. 
ზემოთქმულიდან გამომდინარე, პროექტის ავტორებს მიაჩნიათ, რომ ქვეყნის მოთხოვნილების დასაკმაყოფილებლად უპირველეს ყოვლისა აუცილებელია, მსოფლიოში ელექტროენერ-გეტიკის განვითარების ტენდენციების გათვალისწინებით და სათანადო გაანგარიშებების საფუძველზე, დასაბუთებულ იქნეს უახლოეს ათწლეულებში საქართველოში ელექტროენერგიის გამომუშავებისა და მოხმარების დონის სწრაფი ტემპით ზრდა. ამასთან ერთად, მხედველობაში უნდა იქნეს მიღებული ქვეყნის ენერგეტიკული და ეკოლოგიური უსაფრთხოების საკითხები.
2021-23 წლებში სახელმწიფო ბიუჯეტიდან დაფინანსებულ პროექტის ფარგლებში ჩვენ მიერ დამუშავდა თემა, მიძღვნილი ელექტროსადგურების სტრუქტურის ოპტიმიზაციის საკითხებისადმი. წინამდებარე პროექტი წარმოადგენს ხსენებული პროექტის შემდგომ გაფართოებას თანამედროვე ტენდენციების გათვალისწინებით. ძირითადი ყურადღება დაეთმობა ე.წ. „ჭკვიანი“ ქსელების არსებობის პირობებში ელექტროსადგურების სტრუქტურის ოპტიმიზაციის საკითხებს.
შევნიშნავთ, რომ „ჭკვიანი“ ქსელები გულისხმობს მეურნეობის დარგების ისეთ განვითარებას, როდესაც ელექტროენერგიის გამომუშავება და მოხმარება ჰარმონიულადაა  ერთმანეთთან დაკავშირებული და პრაქტიკულად არ იცვლება დღეღამის განმავლობაში . 
ელექტროენერგიის მოხმარების  ამჟამად არსებული დღეღამური გრაფიკის მიხედვით ელექტროენერგიის მოხმარება შეიძლება დაიყოს ორ ძირითად ნაწილად  ბაზისურად და პიკურად. ბაზისური არის დატვირთვის ის ნაწილი, რომელიც პრაქტიკულად უცვლელია დღეღამის განმავლობაში, ხოლო პიკური ნაწილი განიცდის მკვეთრ ცვლილებას. კერძოდ, დილისა და საღამოს საათებში აღწევს მაქსიმალურ მნიშვნელობას. ამასთან, ღამის საათებში ადგილი აქვს ჩავარდნას. ყოველივე ეს აუცილებელს ხდის სისტემაში ისეთი სადგურების არსებობას, რომლებიც უზრუნველყოფენ დილისა და საღამოს პიკების დაფარვას. ასეთი სადგურები, რომლებიც ხასიათდებიან დიდი მანევრულობით, შეიძლება იყოს წყალსაცავიანი ჰესები ან აირტურბინული ელექტროსადგურები. ვინაიდან ასეთი სადგურები თავიანთი მაქსიმალური სიმძლავრით  დღედაღამ მუშაობენ მხოლოდ პიკური დატვირთვების დროს (4-6 საათის განმავლობაში), მათი დადგმული სიმძლავრის გამოყენების კოეფიციენტი ძალზე დაბალია, რაც ეკონომიკური თვალსაზრისით უარყოფით მხარედ უნდა ჩაითვალოს.
აქედან გამომდინარე, დიდი მნიშვნელობა აქვს დღეღამური გრაფიკის დატვირთვის მაქსიმალურად გათანაბრებას. ასევე მნიშვნელოვანია ელექტროენერგიის სეზონური მოხმარების გათანაბრება (როგორც ცნობილია, ელექტროენერგიაზე მოთხოვნილება შემოდგომა-ზამთრის პერიოდში დიდად აღემატება მოთხოვნილებას გაზაფხული-ზაფხულის პერიოდში). ყოველივე ეს შესაძლებელია ე.წ. „ჭკვიანი“ ქსელების საშუალებით. ცხადია, როგორც დღეღამური, ისე სეზონური დატვირთვის იდეალური გათანაბრების მიღწევა პრაქტიკულად შეუძლებელი იქნება. რეალურ პირობებში მაინც იარსებებს გარკვეული პიკები, მაგრამ ეს პიკები გაცილებით მცირე იქნება. 
	ტექნიკური და ეკონომიკური სარგებლიანობის გარდა, „ჭკვიანი“ ქსელები საშუალებას მოგვცემენ თავიდან ავიცილოთ ძვირად ღირებული პიკური სადგურების აშენება და ექსპლუატაცია. 
	უნდა აღინიშნოს, რომ ექსპერტების შეფასებით „ჭკვიანი“ ქსელების სისტემა პრაქტიკულად იქნება განხორციელებული უახლოესი ორი ათწლეულის განმავლობაში. ამასთან, ცხადია, რომ „ჭკვიან“ ქსელებზე გადასვლა მოხდება არა მყისიერად, არამედ თანდათანობით. ეს, ცხადია, იმაზე მიუთითებს, რომ სასწრაფოდ უნდა იქნეს შეტანილი ცვლილებები ელექტროენერგეტიკული სისტემის განვითარების დღეისათვის არსებულ სტრატეგიასა და ტაქტიკაში.
	ყოველივე ზემოთქმულიდან გამომდინარე, ცხადია, ინტერესს იმსახურებს საკითხი იმის შესახებ, თუ როგორი უნდა იყოს საქართველოს ელექტროსადგურების სტრუქტურა „ჭკვიანი“ ქსელების  არსებობის პირობებში. ამისათვის პროექტით გათვალისწინებულია მათემატიკურ მოდელზე დაყრდნობით სათანადო ოპტიმიზაციის ამოცანის ამოხსნის საფუძველზე დადგენილ იქნეს საქართველოს ელექტროსადგურების ოპტიმალური სტრუქტურა „ჭკვიანი“ ქსელების  არსებობისა და განვითარების სხვადასხვა სცენარის პირობებში.
	განხილული იქნება, აგრეთვე, სხვადასხვა ტიპის ელექტროსადგურების აშენებითა და ფუნქციონირებით წარმოქმნილი ეკოლოგიური პრობლემები. შეფასებული იქნება სარგებლობისა და ზიანის მასშტაბები და მათზე დაყრდნობით ელექტროენერგეტიკის განვითარების ტაქტიკა და სტრატეგია. ძირითადი აქცენტი გაკეთებული იქნება საქართველოში არსებული ენერგო-რესურსების მაქსიმალურად ათვისების საკითხებზე. დიდი ყურადღება დაეთმობა ე.წ. არატრადიციული ენერგორესურსების (მცირე მდინარეები, ქარი, მზე) მაქსიმალურად ათვისებას.

ამოცანა 2.  თბოგაცემის ინტენსიფიკაცია დიდ მოცულობაში სითხის ტურბულენტური არევის დროს
შემსრულებლები:   გ. გიგინეიშვილი (ჯგუფის ხელმძღვანელი), ა. მიქაშავიძე, ტ. კობერიძე
ტურბულენტურ ნაკადში თბოგაცემის პროცესი, როგორც ცნობილია, შეიძლება მიმდინარეობდეს როგორც არხებში სითხის იძულებითი მოძრაობის დროს, ისე რაიმე მოცულობაში სითხის არევის პირობებში.
წინამდებარე პროექტი ითვალისწინებს დიდ მოცულობაში სითხის ტურბულენტური არევის დროს თბოგაცემის ინტენსიფიკაციის საკითხების შესწავლას. ეს საკითხი აქტუალურია, ვინაიდან ხსენებული პროცესები ფართოდ გამოიყენება თანამედროვე დანადგარებში.
ასე, მაგალითად, კვების, ქიმიური და გადამამუშავებელი მრეწველობის ობიექტებში მიმდი-ნარე ტექნოლოგიურ პროცესებში ფართოდ გამოიყენება სარევიანი მოცულობითი ტიპის აპარა-ტები. ამ აპარატებში ტექნოლოგიური პროცესების მიმდინარეობა დიდადაა დამოკიდებული თბოგაცემის ინტენსიურობაზე, რაც თბოგაცემის ინტენსიფიკაციის მეთოდების გამოძებნას, გამო-კვლევას და ამის საფუძველზე საუკეთესო მეთოდის დადგენას უაღრესად დიდ მნიშვნელობას ანიჭებს.
სარევიანი აპარატების პრაქტიკაში ფართოდ გამოყენებამ აქტუალური გახადა ასეთ დანადგარებში თბოგაცემის ინტენსიფიკაცია. ამჟამად თბოგაცემის ინტენსიფიკაციისთვის ფართოდ გამოიყენება აპარატში ამრეკლი ტიხრების განთავსება, რაც თბოგაცემის 30-40%-ით ზრდას უზრუნველყოფს. ამავე დროს, როგორც სათანადო გამოკვლევებით დასტურდება, ასეთი ტიხარების განთავსება განაპირობებს სითხის არევისათვის საჭირო სიმძლავრის მნიშვნელოვან ზრდას (400-500%).
ცნობილია, რომ ზოგადად, თბოგაცემის ინტენსიფიკაციის ერთ-ერთ ეფექტურ საშუალებას წარმოადგენს ხელოვნური ხორკლიანობის მეთოდის გამოყენება. აღნიშნული მეთოდის ეფექტი საფუძვლიანადაა შესწავლილი არხებში ტურბულენტური ნაკადის (ან ნაკადში) თბოგაცემის პირობებში. გამოკვლევებით დადასტურებულია, რომ თბოგამცემ ზედაპირზე ხელოვნური ხორკლიანობის შექმნა განაპირობებს თბოგაცემის ინტენსიურობის (2,5 – 3)-ჯერ გაზრდას. ამასთან ერთად, ცხადია, იზრდება ჰიდრავლიკური წინააღმდეგობაც (3-ჯერ და მეტად). 
სარევიან აპარატში ხელოვნური ხორკლიანობის მეთოდით თბოგაცემის ინტენსიფიკაციის საკითხები პირველად იქნა ექსპერიმენტულად გამოკვლეული  ჩვენ მიერ ადრე ჩატარებულ სამუშაოებში. ამ გამოკვლევებით ნაჩვენები იყო, რომ სარევიან აპარატში ჩაშვებული კლაკნილი მილის ერთ ხვიაზე ხელოვნური ხორკლიანობის შექმნა განაპირობებს თბოგაცემის ინტენსიურობის ზრდას დაახლოებით 100%-ით. ჩვენივე ექსპერიმენტებით დადასტურდა, რომ აპარატის კედლის ხორკლიანობის გავლენით სითხის არევისათვის საჭრო სიმძლავრე გაცილებით ნაკლებად იზრდება, ვიდრე ამრეკლი ტიხარების გამოყენების შემთხვევაში (იხ.ლიტერატურული მიმოხილვა)
ამასთან ერთად, ცნობილია, რომ ფართოდ არის გავრცელებული ისეთი სარევიანი აპარატები, რომლებშიც თბოგაცემის პროცესი მიმდინარეობს აპარატის კედლიდან ან პირუკუ. ცხადია, ასეთ პირობებში თბოგაცემის ინტენსიფიკაციის მეთოდების დამუშავებას უაღრესად დიდი მნიჩვნელობა აქვს, მით უმეტეს, რომ რამდენადაც ჩვენთვის ცნობილია, ასეთი გამოკვლევები პრაქტიკულად დღემდე არ ჩატარებულა. 
ყოველივე ზემოთქმულიდან გამომდინარე საკითხი მეტისმეტად აქტუალურია და მის შესწავლას უაღრესად დიდი მნიშვნელობა აქვს.
დასახული ამოცანების გადასაჭრელად პროექტის ავტორებს გააჩნიათ სათანადო  კომპენტენცია, რაც ასახულია მათ მიერ დღემდე ჩატარებულ გამოკვლევების შედეგებში, რომლებიც გამოქვეყნებულია როგორც საქართველოში, ისე მის ფარგლებს გარეთ და მოხსენებულია სხვადასხვა რესპუბლიკურ და საერთაშორისო კონფერენციებზე. კერძოდ, ავტორთა მიერ მიღებული შედეგები მოხსენებულია თბილისის, ქუთაისის, ალუშტის, მინსკის, დუბაის, ანტალიის, ჰარვარდის, ნიაგარა ფოლის (კანადა), კოლიჯ პარკის (აშშ) და სხვა საერთაშორისო ფორუმებსა და კონფერენციებზე. პროექტის ავტორთა მიერ მიღებული შედეგები ციტირებულია როგორც ქართულ, ისე უცხოურ გამოცემებში. ასე, მაგალითად, პროექტის ხელმძღვანელის მიერ მიღებული შედეგები შესულია ამერიკის შეერთებულ შტატებში გამოცემულ ცნობარებში (Handbook of Heat Transfer. By J.P. Hartnett, Warren M. (EDT) Rohsenow, Young I.C ho. Published 1998. McGraw-Hill, New-York. Handbook of Heat Transfer. by Allan D.Kraus, Adrian Bejan.2003. McGraw-Hill, New-York).
1.6.	არსებული აღჭურვილობა და დანადგარები:  
კომპიუტერი - 6, პრინტერი – 4;  
ძაბვის ტრანსფორმატორი – 2; დენის ტრანსფორმატორი – 2; 
უნივერსალური ციფრული ხელსაწყო – 4; ინფრაწითელი კამერა FLUKE Tiss 60+ - 1.

1.7.	პროექტის სამეცნიერო და ტექნოლოგიური დარგები:  ენერგეტიკა, ქიმიური მრეწველობა, კვების მრეწველობა.

2.1.	       პროექტის აღწერილობა
პროექტის ორი შემადგენელი ამოცანის აღწერა წარმოდგენილია ცალ-ცალკე.

2.2.	 შესავალი
ამოცანა 1.
კვლევის ობიექტს წარმოადგენს საქართველოს ელექტროენერგეტიკული სექტორი, მასში შემავალი სადგურების სტრუქტურა, საქართველოს ენერგეტიკული რესურსები, ენერგომომარაგების, ენერგეტიკული და ეკოლოგიური უსაფრთხოების პრობლემები. 
პრობლემის აქტუალობა განპირობებულია იმით, რომ დამოუკიდებელი ქვეყნის განვითარება წარმოუდგენელია მძლავრი ენერგეტიკული და, მათ შორის, ელექტრო-ენერგეტიკული ბაზის გარეშე. ამდენად, ენერგეტიკული სისტემის გამართული მუშაობა ქვეყნის უპირველეს საზრუნავს წარმოადგენს.
როგორც ზემოთ იყო აღნიშნული საქართველოში ერთ სულ მოსახლეზე მოსული ელექტროენერგიის გამომუშავება და მოხმარება მნიშვნელოვნად ჩამორჩება მსოფლიოს არათუ განვითარებულ, არამედ ეკონომიკურად საკმაოდ დაბალ დონეზე მყოფი ქვეყნების ანალოგიურ მაჩვენებელს. 
ყოველივე ეს არამარტო აფერხებს ქვეყნის ნორმალურად განვითარებას, არამედ სერიოზულ პრობლემებს წარმოადგენს უსაფრთხოების თვალსაზრისითაც.  
ამ კრიზისული სიტუაციის ერთ-ერთი ძირითადი მიზეზი არის ის არასწორი ენერგეტიკული პოლიტიკა, რომელიც ათეული წლების განმავლობაში ხორციელდებოდა საქართველოში. ასე მაგალითად, 80-იან წლებში ელექტროენერგეტიკული სისტემის სტრუქტურა ისეთი იყო, რომ გამომუშავებული ელექტროენერგიის დაახლოებით 60% მოდიოდა თბოელექტროსადგურებზე. ეს მაშინ, როდესაც ჰიდროენერგორესურსების ტექნიკური პოტენციალის მხოლოდ 10% იყო ათვისებული. ამასთან, თბოელექტრო-სადგურებისათვის საჭირო ორგანული სათბობის 90% სხვა ქვეყნებიდან შემოგვქონდა და პრაქტიკულად ნულამდე დავიდა ადგილობრივი ორგანული სათბობის რესურსების გამოყენება. ასევე უმნიშვნელო იყო არატრადიციული ენერგეტიკული რესურსების როლი. კრიზისის დაძლევისათვის აუცილებელია შემუშავდეს ისეთი ენერგეტიკული პოლიტიკა, რომლის რეალიზაცია ერთი მხრივ უზრუნველყოფს საქართველოს ელექტროენერგიაზე მოთხოვნილების დაკმაყოფილებას, ხოლო, მეორე მხრივ, ქვეყნის ენერგოუსაფრთხოებას, რაც ძირითადად გამოიხატება მოთხოვნილების ძირითადად ადგილობრივი რესურსებით დაკმაყოფილებაში.
ამასთან, ცხადია, უდიდესი მნიშვნელობა ენიჭება ეკოლოგიურ საკითხებს. კერძოდ, უაღრესად დიდი მნიშვნელობა აქვს იმის დადგენას, თუ მოცემული ტიპის  ელექტროსადგურის აშენება და ფუნქციონირება დადებით მხარეებთან ერთად, რა ეკოლოგიური ზიანის მომტანია  ქვეყნისათვის.
კვლევის სიახლე მდგომარეობს იმაში, რომ პრაქტიკულად პირველად იქნება გამოკვლეული ე.წ. „ჭკვიანი“ ქსელების განვითარების სხვადასხვა დონეზე საქართველოს ელექტროსადგურების ისეთი სტრუქტურის დადგენა, რომელიც ერთი მხრივ უზრუნველყოფს საქართველოს ელექტრო-ენერგიით მომარაგებას ძირითადად ადგილობრივი ენერგორესურსების გამოყენებით, ხოლო მეორე მხრივ კომპრომისს ენერგეტიკულ და ეკოლოგიურ პრობლემებს შორის და, ამასთან გარანტირებული იქნება ენერგეტიკული უსაფრთხოება.
პროექტის განსახორციელებლად გამოყენებული იქნება მათემატიკური მოდელირებისა და ოპტიმიზაციის მეთოდები.
ამოცანა 2. 
კვლევის ობიექტს წარმოადგენს ქიმიური და კვების მრეწველობის ენერგოდანადგარები, რომელთა ეფექტურობის ამაღლების ერთ-ერთი საუკეთესო საშუალებაა  თბოგაცემის ინტენსიფიკაცია.
პრობლემის აქტუალობა. თანამედროვე თბოგადამცემ დანადგარებში თბოგადაცემის პროცესი შეიძლება მიმდინარეობდეს არხებში ერთფაზა, ან ორფაზა სითხის ტურბულენტური დინების,  დიდ მოცულობაში სითხის ტურბულენტური არევის დროს. ასეთ პროცესებს ადგილი აქვს თბოელექტროსადგურების კონდენსატორებში, ქიმიურ და ტექნოლოგიურ დანადგარებში, სარაკეტო ტექნიკაში და სხვა.
იმის გამო, რომ თბოცემის ინტენსიურობა მნიშვნელოვანწილად განაპირობებს ხსენებული დანადგარების კომპაქტურობას, თბოგაცემის ინტენსიფიკაციის მეთოდების ძიებას და მათი ეფექტურობის გამოკვლევას უდიდესი პრაქტიკული მნიშვნელობა აქვს.
მრავალი ექსპერიმენტული და თეორიული გამოკვლევით დადასტურებულია, რომ თბოგაცემის ინტენსიფიკაციის ერთ-ერთ საუკეთესო საშუალებას წარმოადგენს ხელოვნური ხორკლიანობის მეთოდის გამოყენება. ამ მეთოდის ეფექტურობა საფუძვლიანადაა შესწავლილი არხებში ტურბულენტური ნაკადის თბოგაცემაზე. ასევე მნიშვნელოვანი შედეგებია მიღებული პროექტის ავტორთა მიერ დიდ მოცულობაში სითხის ტურბულენტური არევის დროს  აღნიშნული მეთოდით თბოგაცემის ინტენსიფიკაციისადმი მიძღვნილ გამოკვლევებში.
ამასთან ერთად, პრაქტიკულად შეუსწავლელია სარევიან აპარატში კედლის ხორკლიანობის გავლენა თბოგაცემის პროცესზე. პროექტის ავტორთა მიერ ამ საკითხისადმი მიძღვნილი ორიოდე გამოკვლევა, ცხადია, ვერ იძლევა პროცესის სრულ სურათს. 
ვინაიდან სარევიანი აპარატების ეფექტურობას დიდწილად განაპირობებს თბოგაცემის ინტენსიფიკაციისა და არევისათვის საჭირო სიმძლავრის ზრდის თანაფარდობა, პროექტით გათვალისწინებული გამოკვლევის შედეგები და მათი შედარება თბოგაცემის ინტენსიფიკაციის სხვა მეთოდებთან განსაკუთრებულ ინტერესს იმსახურებს.   
დასახული მიზნის მისაღწევად პროექტით გათვალისწინებულია ექსპერიმენტული დანადგარის შექმნა, სათანადო ექსპერიმენტების ჩატარება და ამის შედეგად თბოგაცემის ინტენსიფიკაციისა და არევისათვის საჭირო სიმძლავრის ოპტიმალური თანაფარდობის დადგენით  საუკეთესო გეომეტრიული პარამეტრების მქონე ხორკლიანი თბოგამცემი ზედაპირების შერჩევა. 

კვლევის სიახლე. პრაქტიკულად პირველად იქნება გამოკვეული სარევიანი აპარატის კედლის თბოგაცემის ინტენსიურობაზე ხელოვნური ხორკლიანობის (ორგანზომილებიანი,  ღრმულებიანი, ნახევრად სფერული ელემენტებიანი, კომბინირებული) გეომეტრიული პარამეტრების გავლენა. უაღრესად მნიშვნელოვანია, რომ ექსპერიმენტებში გამოყენებული იქნება უჟანგავი ფოლადის თბოგამცემი ფირფიტები, რომელთა ზედაპირზე ხორკლიანობა შეიქმნება დაპრესვის მეთოდით, რაც  უზრუნველყოფს ზედაპირის ფართის პრაქტიკულად ზუსტად განსაზღვრას. ეს დიდად შეუწყობს ხელს ხორკლიანი ზედაპირების თბოგაცემის პროცესის მექანიზმის შესწავლას.
პროექტის განსახორციელებლად გამოყენებულ იქნება ექსპერიმენტული მეთოდი, რომელიც ჩვენ მიერ კარგადაა აპრობირებული, როგორც არხებში ტურბულენტური დინების, ისე დიდ მოცულობაში სითხის არევის დროს თბოგაცემის ინტენსიურობასა და არევისთვის საჭირო სიმძლავრეზე ხელოვნური ხორკლიანობის გავლენის შესასწავლად. 
2.3.	არსებული  ლიტერატურული  მონაცემები 
ამოცანა 1.   ენერგეტიკის პრობლემებზე მუშაობის დროს ცხადია, უპირველესი მნიშვნელობა ენიჭება ქვეყანაში არსებული როგორც ტრადიციული, ისე არატრადიციული ენერგორესურსების შესწავლას და ანალიზს.
საქართველოს მდინარეების თეორიული ენერგოპოტენციალი შეადგენს თითქმის 220 მლრდ კვტსთ წელიწადში [1]. აქედან, თანამედროვე პირობებში, ტექნიკურად შესაძლებელია ათვისებულ იქნეს დაახლოებით 90 მლრდ კვტსთ წელიწადში (ტექნიკური პოტენციალი), ხოლო ყველა მდინარის ჯამური წლიური ეკონომიკური პოტენციალი შეადგენს დაახლოებით 50 მლრდ კვტსთ, აქედან ათვისებულად შეიძლება ჩაითვალოს დაახლოებით 10-12 მლრდ კვტსთ/წ. [2] გამოკვლევის თანახმად რეალურად შეიძლება გამომუშავდეს დაახლოებით 8 მლრდ კვტსთ/წ. ვფიქრობთ ბოლო წლებში გატარებული ღონისძიებების შედეგად ამ დროისათვის ეს რიცხვი უფრო მეტია, ვიდრე 8მლრდ კვტსთ/წ. უკანასკნელ ხანს გაკეთებული შეფასებით, საერთო ჰიდროენერგეტიკული პოტენციალიდან მცირე მდინარეების პოტენციალი შეადგენს დაახლოებით 20 მლრდ კვტ.სთ/წ. [3].
საქართველოს გააჩნია ქვანახშირის საკმაოდ მნიშვნელოვანი მარაგი. ქვანახშირის სამრეწველო მარაგი თავმოყრილია ტყიბულ-შაორისა და ტყვარჩელის აუზებში, საერთო რაოდენობით 360 მლნ ტონა. მურა ნახშირის სამრეწველო მარაგის საკმარისი რაოდენობაა ვალე-ახალციხის აუზში [4]. 
ნავთობისა და გაზის მარაგების ზუსტი მონაცემები არ არსებობს. პროგნოზის მიხედვით  მომავალში შესაძლებელი იქნება ყოველწლიურად დაახლოებით 2 მლნ. ტონა ნავთობისა და 1მლრდ.მ3 გაზის მოპოვება [4]. აქვე უნდა აღინიშნოს, რომ შაჰდენიზ-თბილისი-ერზრუმის გაზსადენის სრული დატვირთვით ამუშავების შემდეგ, თავდაპირველი ხელშეკრულების მიხედვით, საქართველოს აღნიშნული მილსადენების ქვეყნის ტერიტორიაზე გატარების სანაცვლოდ ყოველწლიურად უნდა მიეღო 1.5 მლრდ. მ3 აირი. ამასთან, საქართველოს შესაძლებლობა ექნებოდა დამატებით, სპეციალურ ფასებში შეეძინა 500 მლნ. მ3 გაზი [5]. თუმცა ამ 8-10 წლის წინ [5]-ში წამოდგენილ ხელშეკრულებაში შეტანილ იქნა სრულიად გაუმართლებელი ცვლილებები, რაც უარყოფითად იმოქმედებს საქართველოს ენერგოსისტემის ფუნქციონირებასა და განვითარებაზე.
საქართველოს გააჩნია აგრეთვე, ე.წ. არატრადიციული ენერგიის წყაროების საკმაოდ მნიშვნელოვანი მარაგი. საქართველოს ტერიტორიაზე მოსული მზის ენერგიის სრული პოტენციალი შეადგენს 10 მლრდ. კვტ.სთ/წ. ქარის ენერგიის სრული პოტენციალი შეადგენს  1012კვტ.სთ/წ. აქედან რეალურად შეიძლება მივიღოთ 2-3 მლრდ.კვტ.სთ/წ ელექტროენერგია. გეოთერმული წყლების პროგნოზული მარაგი არის 220-250 მლნ.მ3/წელიწადში. გეოთერმული წყლების ტემპერატურა მერყეობს 50 0C-1000C ფარგლებში. საკმაოდ დიდი რესურსები არის აგრეთვე ე.წ. მეორეული, ანუ ნარჩენი სითბოს სახით [4].
ცხადია, რომ ქვეყნის სრულყოფილად ენერგომომარაგებისათვის და, შესაბამისად, ენერგოუსაფრთხოების უზრუნველსაყოფად მაქსიმალურად უნდა იქნეს გათვალისწინებული ზემოთ აღნიშნული ენერგეტიკული რესურსები და გადაჭრილ იქნეს მათი ოპტიმალურად გამოყენების პრობლემა მდინარეთა ჩამონადენის დიდი უთანაბრობის გათვალისწინებით [6].
როგორც ცნობილია, ამჟამად დიდი კამათია გამართული იმის შესახებ, თუ როგორი ელექტროსადგურები უნდა აშენდეს საქართველოში, რომ ელექტროენერგიაზე მოთხოვნილება მაქსიმალურად იქნეს დაკმაყოფილებული და, ამასთანავე, მინიმალური ეკოლოგიური ზიანი მიადგეს საქართველოს ბუნებას. ამის თაობაზე რამდენიმე ურთიერთსაპირისპირო მოსაზრებაა გამოთქმული [1,7,8,11].
პროექტის ავტორთა მიერ გამოკვლევაში [9] გაანალიზებულია ზემოთ აღნიშნული ურთიერთსაპირისპირო მოსაზრებები და გამოვლენილია მათი დადებითი და უარყოფითი მხარეები. 
ჰიდროენერგორესურსების საშუალებით ბაზისური ენერგიის მისაღებად ძალზე საინტერესო სქემა არის შემოთავაზებული [10] გამოკვლევაში. აღნიშნული სქემა ფართო პერსპექტივებს შლის ჰიდროენერგორესურსების ეფექტურად გამოყენების თვალსაზრისით.
პროექტის ავტორთა აზრით,  როგორც ქვეყნის უსაფრთხოების, ისე მისი ეკონომიკური აღმავლობის საკითხებიდან გამომდინარე, საჭიროა სრულიად კარდინალური ღონისძიებების გატარება იმისათვის, რომ ქვეყნის ეკონომიკური განვითარების ისეთი ძირითადი მაჩვენებლი, როგორიცაა, ერთ სულ მოსახლეზე ელექტროენეერგიის მოხმარება, მიუახლოვდეს მსოფლიოს განვითარებული ქვეყნების დღეისათვის არსებულ საშუალო მაჩვენებელს მაინც (8-9 ათასი კვტ.სთ ერთ სულ მოსახლეზე). ასეთ მაჩვენებელს, რომელიც მთლიანი მოხმარების მიხედვით შეადგენს 40-45 მლრდ კვტ.სთ/წ, პროექტის ავტორთა აზრით, საქართველომ უნდა მიაღწიოს უახლოესი 30 წლის განმავლობაში.
თავისთავად ცხადია, რომ ელექტროენერგეტიკის განვითარების სტრატეგიის და ტაქტიკის შემუშავებისას, ენერგოუსაფრთხოების, ეკოლოგიისა და ტექნიკურ საკითხებთან ერთად, უპირველესი როლი ეკონომიკურ მაჩვენებლებს ენიჭება.
როგორც ცნობილია, ელექტროენერგეტიკული სისტემის ოპტიმალური სტრუქტურის დასადგენად უკანასკნელ წლებში ფართოდ გამოიყენება მათემატიკური მოდელირების მეთოდები. ამ საკითხებისადმი მიძღვნილია არა ერთი გამოკვლევა [12-14]. ამ პრობლემებისადმი მიძღვნილი გამოკვლევებია ჩატარებული აგრეთვე პროექტის ავტორთა მიერ [15-17].  
პროექტის ავტორთა მიერ გამოქვეყნებული იყო არაერთი ნაშრომი, რომლებშიც განხილული იყო ენერგეტიკის საჭირბოროტო საკითხები [18-25].  კერძოდ, [20] გამოკვლევაში აღნიშნულია, რომ, ვინაიდან საქართველოს მდინარეების ჩამონადენი გაზაფხული-ზაფხულის თვეებში 5-ჯერ და მეტჯერ აღემატება შემოდგომა-ზამთრის სეზონის ჩამონადენს, განსაკუთრებული მნიშვნელობა ენიჭება მდინარეზე ასაშენებელი ელექტროსადგურის ოპტიმალური სიმძლავრის დადგენას. ავტორთა აზრით, ელექტროსადგურის სიმძლავრის შერჩევის ამჟამად არსებული მეთოდი არასრულყოფილია და უმჯობესია იგი დადგინდეს ოპტიმიზაციის მეთოდების გამოყენებით. ამ მიზნით სათანადო არაწრფივი ოპტიმიზაციის ამოცანის ამოხსნისა და გაანალიზების შედეგად შემოთავაზებულია ახალი მეთოდი ასაშენებელი ელექტროსადგურის სიმძლავრის დასადგენად. 
მიუხედავად ზემოთქმულისა, დღეისათვის ელექტროენერგეტიკული სისტემის მოდელირე-ბასთან დაკავშირებული მრავალი საკითხი, ცხადია, შორსაა საბოლოო გადაჭრისაგან. კერძოდ, შემდგომ შესწავლას მოითხოვს ელექტროენერგიაზე საქართველოს მოთხოვნილების ადგილობ-რივი რესურსებით დაკმაყოფილების შესაძლებლობები ჰიდროენერგოპოტენციალის მაქსიმალუ-რად ათვისების პირობებში. ამასთან, როგორც ცნობილია, უკანასკნელ წლებში ადგილი აქვს ორგანულ სათბობებზე საბაზრო ღირებულების მკვეთრ არასტაბილურობას, რაც, ცხადია, ასახვას ჰპოვებს ენერგოსისტემის სტრუქტურაზე. აქედან გამომდინარე, აუცილებელი ხდება იმ რისკების შეფასება, რომლებიც შეიძლება წარმოიქმნას ორგანული სათბობების სხვა ქვეყნებიდან იმპორტის შემთხვევაში. ასეთი რისკების გათვალისწინებით მოსალოდნელია, რომ აუცილებელი გახდეს პერსპექტივაში საქართველოს ელექტროსადგურების სტრუქტურის რადიკალურად შეცვლა ადგილობრივი ენერგორესურსების მაქსიმალურად ათვისების გზით იმ შემთხვევაშიც კი, თუ ამ რესურსების გამოყენება ეკონომიკური თვალსაზრისით წამგებიანად გამოიყურებოდეს.
განსაკუთრებით ყურადსაღებია ელექტროსადგურების აშენებითა და ფუნქციონირებით წარმოქმნილი გარემოზე უარყოფითი ზემოქმედების საკითხები. ზოგადად, ყოველგვარი ობიექტის და, მათ შორის, ენერგოობიექტების მშენებლობა და ფუნქციონირება ყოველთვის აღძრავს გარკვეულ ეკოლოგიურ პრობლემებს, რაც მოსახლეობის უარყოფით დამოკიდებულებას იწვევს ელექტროსადგურების მშენებლობის მიმართ. უნდა აღინიშნოს, რომ გამოთქმული პრეტენზიები ხშირად არ არის დაფუძნებული სერიოზულ გაანგარი-შებებზე და, შესაბამისად, იმის ცოდნაზე, თუ რომელია უმჯობესი, არ ავაშენოთ   ელექტროსად-გური და შევინარჩუნოთ ბუნება ქვეყნის ენერგოუსაფრთხოების ხარჯზე, თუ ავაშენოთ და უზრუნველვყოთ ქვეყნის ენერგომომარაგება და უსაფრთხოება. ცხადია, ამ დილემის გადაჭრა დაკავშირებულია კომპრომისულ გადაწყვეტილე-ბებთან, რომლებიც მიღებულ უნდა იქნეს სერიოზული კვლევების საფუძველზე. 
რამდენადაც ჩვენთვის ცნობილია, დღეისათვის არ არსებობს სისტემატური გამოკვლევები, რომლებშიც შესწავლილია ელექტროსადგურების სტრუქტურის ოპტიმიზაციის საკითხები „ჭკვიანი“ ქსელების არსებობის პირობებში. გამონაკლის წარმოადგენს პროექტის ავტორთა მიერ გამოქვეყნებული ნაშრომი [25].
ყოველივე ზემოთქმულიდან გამომდინარე, ელექტროენერგეტიკული სისტემის გასულ წლებში დამუშავებული მოდელები მნიშვნელოვან კორექტირებას საჭიროებს. ასეთი კორექტირება, მით უმეტეს, აუცილებელი ხდება ენერგეტიკული და ეკოლოგიური უსაფრთხოების პრობლემების გათვალისწინებით, რაც, განსაკუთრებით უკანასკნელ პერიოდში ძალზე მწვავედ დგას არა მარტო ქვეყნის, არამედ მთელი მსოფლიოს წინაშე.
აღნიშნული პრობლემის გადაჭრის მცდელობა წარმოადგენს წინამდებარე პროექტით გათვალისწინებული გამოკვლევის მიზანს.

ამოცანა 2.  სარევიანი აპარატების ფართოდ გამოყენებამ პრაქტიკაში აქტუალური გახადა ასეთ აპარატებში თბოგაცემის ინტენსიფიკაცია. ამჟამად თბოგაცემის საინტენსიფიკაციოდ ფართოდ გამოიყენება აპარატში ამრეკლი ტიხარების განთავსება, რაც თბოგაცემის 30-40%-ით ზრდას უზრუნველყოფს. ამასთან ერთად, როგორც სათანადო გამოკვლევებით დასტურდება, ასეთი ტიხარების განთავსება აპარატში განაპირობებს სითხის არევისათვის საჭირო სიმძლავრის მნიშვნელოვან ზრდას (400-500%) [1,2]. 
ამასთან, ცნობილია, რომ თბოგაცემის ინტენსიფიკაციის ერთ-ერთ ეფექტურ საშუალებას წარმოადგენს ხელოვნური ხორკლიანობის მეთოდის გამოყენება. აღნიშნული მეთოდის ეფექტი საფუძვლიანადაა შესწავლილი არხებში ტურბულენტური ნაკადის თბოგაცემის პირობებში. გამოკვლევებით დადასტურებულია, რომ ხელოვნური ხორკლიანობის შექმნა თბოგამცემ ზედაპირზე განაპირობებს თბოგაცემის ინტენსიურობის თითქმის 3-ჯერ გაზრდას. ამასთან ერთად, ცხადია, მნიშვნელოვნად იზრდება ჰიდრავლიკური წინააღმდეგობაც. 
მე-20 საუკუნის 30-იან წლებში გეტინგენის ჰიდრომექანიკის ინსტიტუტში ი.ნიკურაძის მიერ ჩატარებულმა კლასიკურმა გამოკვლევებმა ფაქტობრივად საფუძველი ჩაუყარეს ხელოვნური ხორკლიანობის მქონე ზედაპირების სითხის ნაკადით გარსდენის ჰიდროდინამიკური კანონზომიერებების შესწავლას [3]. 
	პირველი საფუძვლიანი გამოკვლევა, რომელშიც შესწავლილი იყო ხორკლიანი მილების თბოგადაცემის საკითხები, გამოქვეყნდა ვ.ნუნერის მიერ [4]. ამ გამოკვლევაში, მრავალრიცხოვან ექსპერიმენტულ შედეგებთან ერთად, წარმოდგენილი იყო ხორკლიანი ზედაპირების თბოგადაცემის პროცესის ფიზიკური მოდელი. ამ ფიზიკური მოდელის მცდარობა მკაფიოდ იქნა დასაბუთებული აკად. ვ.გომელაურის გამოკვლევაში [5], რომლის თანახმად, [4]-გან განსხვავებით ხელოვნური ხორკლიანობის გავლენა თბოგადაცემის ინტენსიურობაზე მნიშვნელოვანი უნდა იყოს ისეთი სითხეებისათვის, რომელთა Pr >1 (პრანდტლის რიცხვი), ანუ ჩვეულებრივი სითხეებისათვის. ვ.გომელაურის მიერ მიღებული იყო ხორკლიანი ზედაპირების თბოგადაცემის კოეფიციენტის საანგარიშო კრიტერიული განტოლება, რომელიც კარგად ანზოგადებს მრავალრიცხოვან ექსპერიმენტულ მონაცემებს. [5]-ში გამოთქმული მოსაზრებები შემდგომში სავსებით დადასტურდა როგორც ვ.გომელაურისა და მისი მოწაფეების, ისე სხვა ავტორთა გამოკვლევებში  [6-9]. ხელოვნური ხორკლიანობის მქონე ზედაპირების ჰიდროდინამიკისა და თბოგადაცემის საკითხების თეორიული ანალიზი მოცემულია, აგრეთვე, შრომებში [4, 10,11, 13,14].
	პროექტის ხელმძღვანელის მიერ [13,14] სამუშაოებში შემოთავაზებული იყო ხორკლიან მილებში ტურბულენტური დინების დროს თბოგადაცემის პროცესის ფიზიკური მოდელი. ამ მოდელის საფუძველზე, თერმოჰიდროდინამიკური ანალოგიის პრინციპებზე დაყრდნობით მიღებულ იქნა თბოგადაცემის კოეფიციენტის საანგარიშო ფორმულა, რომელიც კარგად ანზოგადებს ექსპერიმენტულ მონაცემებს როგორც გლუვი, ისე ხორკლიანი ზედაპირებისათვის. 
	ამ გამოკვლევებში [13,14], სხვა მნიშვნელოვან საკითხებთან ერთად, პირველად იქნა შემოთავაზებული ხორკლიან მილებში ტურბულენტური დინების დროს საერთო ჰიდრავლიკური წინააღმდეგობიდან ხახუნის წინააღმდეგობის გამოყოფის მეთოდი. ამას უაღრესად დიდი მნიშვნელობა აქვს, ვინაიდან ცნობილია, რომ თერმოჰიდროდინამიკურ ანალოგიაში თბოგადაცემა კორელაციაშია მხოლოდ ხახუნის წინააღმდეგობასთან.  
	ხორკლიანობის მეთოდით თბოგაცემის ინტენსიფიკაციის მიმართულებით საქართველოში მიღებული შედეგები გასული საუკუნის ბოლოს დანერგილი იყო ფიზიკის ინსტიტუტის ბირთვულ ცენტრში, რის შედეგადაც შესაძლებელი გახდა ბირთვული რეაქტორის სიმძლავრის მნიშვნელოვანი გაზრდა [15]. მიღებული შედეგები ასევე გამოყენებული იყო სოხუმის ფიზიკა-ტექნიკური ინსტიტუტის სპეციალურ სამუშაოებში.
	რამდენიმე სამუშაო ჩატარებული იყო ი.კურჩატოვის სახელობის ატომური ენერგიის ინსტიტუტის დაკვეთით [16,17].  
	პროექტის ავტორთა მიერ გასულ წლებში პირველად იქნა გამოკვლეული ხელოვნური ხორკლიანობის გავლენა თბოგაცემის კოეფიციენტზე ცილინდრულ ჭურჭელში სითხის ტურბულენტური არევის დროს. ამ გამოკვლევებით დადასტურებულ იქნა ხელოვნური ხორკლიანობის მეთოდის ეფექტურობა სარევიან აპარატებში [18-21].
ამ სამუშაოებში, რომლებშიც თბომტარად გამოყენებული იყო დისტილირებული წყალი, პირველად იქნა მიღებული შედეგები, რომელთა თანახმად თბოგამცემ ზედაპირზე ორგანზომილებიანი ხორკლიანობის შექმნა განაპირობებს კონვექციური თბოგაცემის ინტენსიურობის მნიშვნელოვან ზრდას. ამასთან, ამ შემთხვევაში ხორკლიანობის ეფექტი უფრო მცირეა, ვიდრე არხებში სითხის ტურბულენტური დინების დროს. დადგენილია აღნიშნული განსხვავებების მიზეზები.
	აღნიშნულ სამუშაოებებში დადგენილია აგრეთვე ორგანზომილებიანი ხელოვნური ხორკლიანობის გეომეტრიული პარამეტრების ოპტიმალური მნიშვნელობა, რომლის დროსაც მიიღწევა თბოგაცემის მაქსიმალური ინტენსიფიკაცია. შესწავლილია თბოგაცემის ინტენსიურობაზე ხორკლიანობის ელემენტების სიმაღლის გავლენა. დადგენილია თბოგაცემის ინტენსიურობაზე ხორკლიანობის გამოვლინების რეჟიმები. მიღებულია დიდ მოცულობაში სითხის ტურბულენტური არევის დროს ხორკლიანი ზედაპირების თბოგაცემის კოეფიციენტის საანგარიშო კრიტერიული განტოლება, რომელიც კარგად ანზოგადებს ექსპერიმენტულ მონაცემებს. აღსანიშნავია, რომ ზემოხსენებულ გამოკვლევებში თბოგამცემ ელემენტად გამოყენებული იყო კლაკნილი მილის ერთი ხვია, რომელზეც დაიტანებოდა სხვადასხვა გეომეტრიული პარამეტრების მქონე ორგანზომილებიანი ხორკლიანობა.
ჩვენ მიერ 2021-23 პროექტის ფარგლებში გამოკვლეული იყო სითხის არევისათვის საჭირო სიმძლავრეზე ხელოვნური ხორკლიანობის გავლენის საკითხი. თუმცა, სხვადასხვა გარემოებათა გამო, აღნიშნული გამოკვლევა ჩატარებული იყო ხორკლიანობის ტიპის, გეომეტრიული პარამეტრებისა და რეინოლდსის რიცხვის ვიწრო დიაპაზონებში [22,23]. 
რამდენადაც ჩვენთვის ცნობილია, სარევიანი აპარატის კედლიდან თბოგაცემის ინტენსიფიკაციის ექსპერიმენტები ხელოვნური ხორკლიანობის მეთოდის გამოყენებით არ ჩატარებულა. ასეთი ექსპერიმენტების ჩატარება განსაკუთრებულ ინტერესს იმსახურებს, ერთი მხრივ, რომ არსებული სარევიანი აპარატების დიდ უმრავლესობაში თბოგაცემა მიმდინარეობს სწორედ ჭურჭლის კედლიდან (ან პირუკუ).  მეორე მხრივ, ვინაიდან ჭურჭელში სითხის არევის დროს მოძრაობას აქვს რთული ხასიათი, კერძოდ, ამ შემთხვევაში სითხის მოძრაობა ხასიათდება რადიალური, ტანგენციალური და აქსიალური მდგენელებით, ამ შემთხვევაში ხორკლიანობის ეფექტი თბოგაცემაზე განსხვავებული უნდა იყოს [18-21]-ში მიღებული შედეგებისგან.
ყოველივე ზემოთქმულიდან გამომდინარე საკითხი მეტისმეტად აქტუალურია და მის შესწავლას უაღრესად დიდი მნიშვნელობა აქვს.
	ავტორთა მიერ დღემდე ჩატარებული გამოკვლევები იძლევა სრულ გარანტიას იმისა, რომ დასახული ამოცანები წარმატებით შესრულდება და მიღებული იქნება მნიშვნელოვანი შედეგები, რომლებიც გამოქვეყნდება როგორც საქართველოში, ისე საზღვარგარეთ.
	უნდა აღინიშნოს, რომ ამ მიმართულებით ავტორთა მიერ ბოლო წლებში მიღებული შედეგები მოხსენებული იყო მინსკის, ალუშტის, ანტალიის, დუბაის, ჰარვარდის, კანადის, აშშ-ს დიდ საერთაშორისო ფორუმებზე [23-30].

2.4.	პროექტის არსი და მეცნიერული ღირებულება
ამოცანა 1. პროექტით გათვალისწინებულია მსოფლიოში ენერგეტიკის განვითარების შესახებ მასალების სისტემატიზაცია და ანალიზი. კერძოდ, მოძიებული და გაანალიზებული იქნება სტატისტიკური მონაცემები მაგენერირებელი სადგურების სიმძლავრეების, სტრუქტურისა და მათი განვითარების ტენდენციების შესახებ, რათა ეს ტენდენციები გათვალისწინებული იქნეს საქართველოს ელექტროენერგეტიკის განვითარების სტრატეგიის შემუშავების დროს. 
დამუშავებული იქნება ელექტროსადგურების სტრუქტურის მათემატიკური მოდელი ქვეყნის ენერგეტიკული და ეკოლოგიური უსაფრთხოების საკითხებისა და, რაც უაღრესად მნიშვნელოვანია, „ჭკვიანი“ ქსელების არსებობის გათვალისწინებით. ამოხსნილი იქნება ელექტროსადგურების სტრუქტურის ოპტიმიზაციის ამოცანები სხვადასხვა დონის „ჭკვიანი“ ქსელების არსებობის შემთხვევებისთვის. 
დამუშავდება საქართველოს ელექტროენერგეტიკის განვითარების სტრატეგიისა და ტაქტიკის ზოგიერთი საკითხი.
ვინაიდან წინამდებარე სამუშაოს შესრულება დაკავშირებულია ერთი მხრივ ენერგეტიკის დარგში ცოდნის დაგროვებასთან, ხოლო მეორე მხრივ, ელექტროენერგეტიკაში ოპტიმიზაციის მეთოდების გამოყენებასთან, პროექტს უდავოდ ექნება მეცნიერული ღირებულება.  

ამოცანა 2. თანამედროვე ტექნიკა წარმოუდგენელია მაღალეფექტური თბოგამცემი დანადგარების გარეშე. თბოგაცემის ინტენსიურობა მნიშვნელოვანწილად განაპირობებს ხსენებული დანადგარების კომპაქტურობას. აქედან გამომდინარე, თბოგაცემის ინტენსიფი-კაციის მეთოდების ძიებას და მათი ეფექტურობის გამოკვლევას უდიდესი პრაქტიკული მნიშვნელობა აქვს. მაგრამ, ამასთან ერთად, ცნობილია, რომ ხსენებული დანადგარების ენრგეტიკული ეფექტურობა დაკავშირებულია არამარტო თბოგაცემის ინტენსიფიკაციასთან, არამედ სითხის მოძრაობისათვის საჭირო სიმძლავრის ზრდასთან. ამის გამო, უაღრესად დიდი მნიშვნელობა ენიჭება იმის დადგენას, თუ როგორია თბოგაცემის ინტენსიფიკაციისა და მისი თანმდევი სითხის მოძრაობისათვის საჭირო სიმძლავრის  ზრდის თანაფარდობა. 
თბოგაცემის ინტენსიფიკაციის ერთ-ერთ ეფექტურ საშუალებას, როგორც ეს დადასტურდა მრავალრიცხოვანი, მათ შორის, ქართველი მეცნიერების მიერ ჩატარებული გამოკვლევებით, წარმოადგენს ხელოვნური ხორკლიანობის მეთოდის გამოყენება. 
შეიძლება ჩაითვალოს, რომ დღეისათვის სარევიან აპარატებში კლაკნილი მილის თბოგაცემაზე ხელოვნური ხორკლიანობის გავლენა საკმარისად კარგადაა შესწავლილი. ამავე დროს ხელოვნური ხორკლიანობის გავლენა სარევიანი აპარატის კედლიდან თბოგაცემის ინტენსიურობაზე, რამდენადაც ჩვენთვის ცნობილია, არ არის გამოკვლეული.
აქედან გამომდინარე, წარმოდგენილი პროექტი უაღრესად აქტუალურ პრობლემას ეძღვნება. ამასთან, განსაკუთრებულ ინტერესს იმსახურებს წინამდებარე პროექტში და [22,23]-ში მიღებული შედეგების  ერთობლივი ანალიზი ენერგეტიკული ეფექტურობის დადგენის მიზნით.
პროექტის განსახორციელებლად შეიქმნება ორიგინალური ექსპერიმენტული დანადგარი და ჩატარდება სათანადო ექსპერიმენტები. მიღებული იქნება სრულიად ახალი მონაცემები, რაც აუცილებელია დანადგარის ენერგეტიკული ეფექტურობის დასადგენად. ყოველივე ამის გამო წარმოდგენილ პროექტს გააჩნია მეცნიერული  და პრაქტიკული ღირებულება. 
უაღრესად მნიშვნელოვანია ისიც, რომ ექსპერიმენტული დანადგარი შეიძლება გამოყენებული იქნეს სტუდენტების მიერ ლაბორატორიული ამოცანების შესასრულებლად.

3.1.	პროექტის ფარგლებში  შესასრულებელი  ამოცანები  ეტაპების  ჩვენებით  და  მოსალოდნელი შედეგები  სათანადო  ინდიკატორებით.
ამოცანა 1.  საქართველოს ელექტროსადგურების სტრუქტურის ოპტიმიზაცია ჭკვიანი ქსელების არსებობის პირობებში ენერგეტიკული უსაფრთხოების საკითხების გათვალისწინებით
I  ეტაპი   (1-6 თვე)
	მსოფლიოს ელექტროენერგეტიკის თანამედროვე მდგომარეობისა და განვითარების ტენდენციების მოკლე მიმოხილვა და ანალიზი. 
ელექტროენერგეტიკაში საქართველოს სადღეისო მდგომარეობის შეფასება მსოფლიოს ქვეყნების თანამედროვე დონისა და მოსალოდნელი განვითარების ფონზე.
	მოსალოდნელი შედეგები: გაანალიზებული იქნება მსოფლიო ქვეყნების ელექტრო-ენერგეტიკის სადღეისოდ არსებული სტატისტიკური მონაცემები და განვითარების ტენდენციები. განსაკუთრებული ყურადღება დაეთმობა  ე.წ.  „ჭკვიანი“ ქსელების ფართოდ გავრცელების საკითხებს.
	შეფასებული იქნება საქართველოს ელექტროენერგეტიკული სისტემის განვითარების არსებული დონე მსოფლიოს ელექტროენერგეტიკის განვითარების ფონზე.
 II  ეტაპი  (7-12 თვე)
	საქართველოს ტერიტორიაზე აღმოსავლეთ-დასავლეთის დამაკავშირებელი კომუნიკაციებისა და ელექტრომობილების ფართოდ გავრცელების შედეგად ელექტროენერგიაზე მოთხოვნის ზრდის შეფასება.
	სამეცნიერო პუბლიკაციის მომზადება. მოკლე სამეცნიერო ანგარიში. სემინარი.
	მოსალოდნელი შედეგები: შეფასებული იქნება საქართველოს ტერიტორიაზე გამავალი აღმოსავლეთ-დასავლეთის დამაკავშირებელი კომუნიკაციების (სარკინიგზო ტრანსპორტი, ნავთობსადენები, გაზსადენები, შავი ზღვის ფსკერზე გამავალი ელექტროენერგიის გადამცემი და ოპტიკურ-ბოჭკოვანი კაბელები და სხვა) ფუნქციონირებით გამოწვეული ელექტროენერგიაზე მოთხოვნილების მკვეთრი ზრდა უახლოეს ათწლეულებში. დიდი ყურადღება დაეთმობა ელექტრომობილების მოსალოდნელ ფართოდ გავრცელების საკითხებს და ამით გამოწვეულ გაზრდილ მოთხოვნილებას ელექტროენერგიაზე.
მომზადდება სამეცნიერო პუბლიკაცია და მოკლე სამეცნიერო ანგარიში. ჩატარდება სემინარი.
III  ეტაპი (13-18 თვე)
	მცირე მდინარეების, ქარისა და მზის ენერგორესურსების საქართველოს ელექტროენერგეტიკაში გამოყენებისა და როლის შეფასება „ჭკვიან“ ქსელებზე გადასვლის პირობებში.
	მოსალოდნელი შედეგები:  შეფასებული იქნება საქართველოს მცირე მდინარეების, ქარისა და მზის ენერგეტიკული რესურსების გამოყენების შესაძლებლობა, ასევე აღნიშნული ენერგორესურსების წილი  საქართველოს ელექტროენერგეტიკულ სისტემაში ე.წ. „ჭკვიანი“ ქსელების არარსებობისა და  არსებობის პირობებში.
IV  ეტაპი (19-24 თვე)
	საქართველოს ელექტროსადგურების სტრუქტურის მათემატიკური მოდელის დამუშავება თანამედროვე ტექნოლოგიური მიღწევების გაღვალისწინებით „ჭკვიანი“ ქსელების არსებობის პირობებში.
სამეცნიერო პუბლიკაციის მომზადება. მოკლე სამეცნიერო ანგარიში.  სემინარი.
	მოსალოდნელი შედეგები: დაზუსტდება ელექტროსადგურების სტრუქტურის მათემატიკური მოდელი, რომლის საფუძველზე ამოიხსნება ოპტიმიზაციის ამოცანები  ელექტროენერგტიკის განვითარების ინერციული, სტაგნაციური და ინოვაციური სცენარებისათვის თანამედროვე ტექნოლოგიური მიღწევების გათვალისწინებით „ჭკვიანი“ ქსელების არსებობის პირობებში..  
მომზადდება სამეცნიერო პუბლიკაცია და მოკლე სამეცნიერო ანგარიში. ჩატარდება სემინარი.
V  ეტაპი (25-30 თვე)
	სხვადასხვა ტიპის ელექტროსადგურების აშენებითა და ფუნქციონირებით მიღებული სარგებლისა და გარემოსადმი მიყენებული ეკოლოგიური ზიანის შეფასება და მათ შორის ოპტიმალური თანაფარდობის გამოძებნის აუცილებლობის დასაბუთება.
	მოსალოდნელი შედეგები: შეფასებული იქნება სხვადასხვა რესურსზე მომუშავე  ელექტროსადგურების (ჰიდრო, თბო, მზე, ქარი) აშენებითა და ფუნქციონირებით გამოწვეული სარგებელი და გარემოსადმი მიყენებული ეკოლოგიური ზიანი. 
	შემუშავდება წინადადებები სარგებელსა და ზიანს შორის ოპტიმალური თანაფარდობის გამოძებნის აუცილებლობაზე და  ზოგიერთი სახის ეკოლოგიური ზიანის შემცირების თაობაზე.  
VI  ეტაპი (31-36 თვე)
	პროექტის შესრულებისას წამოჭრილი პრობლემების კვლევა. სრული სამეცნიერო ანგარიშის მომზადება, სემინარი.
	მოსალოდნელი შედეგები: ჩატარდება დამატებითი კვლევები პროექტის შესრულებისას წამოჭრილი პრობლემების შესასწავლად. მომზადდება სრული სამეცნიერო ანგარიში. ჩატარდება სემინარი.
შემუშავდება სათანადო რეკომენდაციები.
ამოცანა 2. თბოგაცემის ინტენსიფიკაცია დიდ მოცულობაში სითხის ტურბულენტური არევის დროს
I  ეტაპი (1-6 თვე)
მოსამზადებელი სამუშაოების ჩატარება. ლიტერატურული მონაცემების გაანალიზება. კვლევის მიზნისა და ამოცანების განსაზღვრა. საცდელი დანადგარის პრინციპული სქემის დამუშავება. 
მოსალოდნელი შედეგები: მოძიებული და გაანალიზებული იქნება პრობლემისადმი მიძღვნილი უახლესი ლიტერატურული მონაცემები. ჩამოყალიბდება კვლევის მიზანი და ამოცანები. დამუშავდება ექსპერიმენტული დანადგარის პრინციპული სქემა. 
II  ეტაპი (7-12 თვე)
ექსპერიმენტული დანადგარის საცდელი კვანძის დაპროექტება და მუშა ნახაზების დამზადება.
მოკლე სამეცნიერო ანგარიში.  სემინარი.
მოსალოდნელი შედეგები:  დამზადდება ექსპერიმენტული დანადგარის საცდელი კვანძის, აგრეთვე, თბოგამცემი ხორკლიანი ელემენტების დასამზადებლად საჭირო  სამარჯვე მოწყობილობების  მუშა ნახაზები.
მომზადდება მოკლე სამეცნიერო ანგარიში. ჩატარდება სემინარი.
III  ეტაპი (13-18 თვე)
სარევიანი აპარატის დამზადება. თბოგამცემი ელემენტების დასამზადებლად საჭირო სამარჯვე მოწყობილობების (პუანსონო და მატრიცი) დამზადება. სხვადასხვა ტიპისა და გეოემეტრიული პარამეტრების მქონე თბოგამცემი ფირფიტების დამზადება.
ექსპერიმენტული დანადგარის აწყობა. 
მოსალოდნელი შედეგები: დამზადდება თბოგამცემი ელემენტების დასამზადებლად საჭირო სამარჯვე მოწყობილობები (პუანსონო და მატრიცი) და სხვადასხვა ტიპისა და გეოემეტრიული პარამეტრების მქონე თბოგამცემი ფირფიტები. აწყობილი იქნება ექსპერიმენტული დანადგარი.
IV  ეტაპი (19-24 თვე) 
ელექტროკვებისა და გაზომვების სქემების აწყობა და გამართვა. ექსპერიმენტული მონაცემების დამუშავების ალგორითმისა და შესაბამისი პროგრამის შედგენა. სატესტო ექსპერიმენტების ჩატარება.
	სამეცნიერო პუბლიკაციის მომზადება. მოკლე სამეცნიერო ანგარიშის მომზადება.  სემინარი.
	მოსალოდნელი შედეგები: აეწყობა ელექტროკვებისა და გაზომვების სქემები. ექსპერიმენტული მონაცემების დასამუშავებლად შეიქმნება ალგორითმი და შესაბამისი პროგრამა. ჩატარდება სატესტო ექსპერიმენტები.
	მომზადდება სამეცნიერო პუბლიკაცია და მოკლე სამეცნიერო ანგარიში. ჩატარდება სემინარი.
V  ეტაპი (25-30 თვე)
	ექსპერიმენტების ჩატარება გლუვი და სხვადასხვა გეომეტრიული პარამეტრების მქონე ორგანზომილებიანი ხორკლიანი თბოგამცემი ზედაპირებისათვის.
	ექსპერიმენტების ჩატარება თბოგამცემ ზედაპირზე თანაბრად განაწილებული ნახევრადსფერული ხორკლიანობის მქონე ზედაპირებისათვის. მიღებული შედეგების ანალიზი და განზოგადება.
	მოსალოდნელი შედეგები: ჩატარდება ექსპერიმენტები გლუვი და სხვადასხვა გეომეტრიის მქონე ორგანზომილებიანი ხორკლიანი თბოგამცემი ზედაპირებისათვის. ასევე ჩატარდება ექსპერიმენტები თბოგამცემ ზედაპირზე თანაბრად განაწილებული ნახევრადსფერული ხორკლიანობის მქონე ზედაპირებისათვის.  მოხდება შედეგების გაანალიზება და განზოგადება.
	VI  ეტაპი (31-36 თვე)
	ექსპერიმენტების ჩატარება თბოგამცემ ზედაპირზე თანაბრად განაწილებული ღრმულებიანი ხორკლიანობის მქონე ზედაპირებისათვის.
	ექსპერიმენტების ჩატარების დროს წარმოშობილი პრობლემების საკითხების დამატებითი გამოკვლევა. 
	სამეცნიერო პუბლიკაციის მომზადება. სრული სამეცნიერო ანგარიშის მომზადება.  სემინარი.
	მოსალოდნელი შედეგები: ჩატარდება ექსპერიმენტები  თბოგამცემ ზედაპირზე თანაბრად განაწილებული ღრმულებიანი ხორკლიანობის მქონე ზედაპირებისათვის.  
	ჩატარდება კვლევები ძირითადი ექსპერიმენტების ჩატარების დროს წარმოშობილი საკითხების დამატებით შესასწავლად. 
	შემუშავება რეკომენდაციები. მომზადდება სამეცნიერო პუბლიკაცია და სრული სამეცნიერო ანგარიში. ჩატარდება სემინარი.


ინსტიტუტის პროგრამის 
რთული სისტემების იდენტიფიკაციის,  ოპტიმიზაციის, მოდელირების, კონსტრუირებისა  და მართვის აქტუალური პრობლემების კვლევა (2024 -2026 წწ.) 
სავარაუდო ღირებულება

	ღირებულება (ლარი)
	2024 წელი
	2025 წელი
	2026 წელი

	ხელფასი
	634 296
	761 155
	913 386

	საქონელი და მომსახურეობა
	26 448
	31 736
	38 085

	სხვა ხარჯები
	3 000
	3 000
	3 000

	არაფინანსური აქტივები
	20 000
	20 000
	20 000

	ჯამი
	683 744
	815 891
	974 471



პროგრამის 2024-2026 წლების ბიუჯეტი განისაზღვროს 2 474 106 ლარით



ნ. ყავლაშვილი
პროგრამის მენეჯერი, ინსტიტუტის დირექტორი

2

image1.png
T* = argmax(P(T|S))

T* = argmax(P(S|T) x P(T))




